ཁ་བརྡ། | བཀའ་བརྒྱུད་པ་དང་ས་སྐྱ་པའི་བར་རྩོད་གླེང་བྱུང་དགོས་པའི་གནད་དོན་ངོ་མ་དེ།\nདེ་སྔོན་འགྲོ་མགོན་བཀའ་བརྒྱུད་པའི་གྲུབ་མཐའ་དང་། དཔལ་ལྡན་ས་སྐྱ་པའི་གྲུབ་མཐའ་གཉིས་ཀྱི་དབར་རྩོད་གླེང་བྱུང་དགོས་པའི་གཞི་ངོ་མ་དེ་ནི། ཁམས་པ་དགེ་བཤེས་ཕག་གྲུ་རྡོ་རྗེ་རྒྱལ་པོའི་ཆེད་དུ་བྱུང་བ་ཞིག་ཡིན་ལ། དེ་ཡང་། ཕག་གྲུ་རྡོ་རྗེ་རྒྱལ་པོ་ཁོང་གིས་རྗེ་བཙུན་ས་སྐྱ་གོང་མ་རྣམ་ལྔའི་གཙོ་བོ་ས་ཆེན་ཀུན་དགའ་སྙིང་པོའི་ཞབས་ལ་གཏུགས་ཏེ། ལམ་འབྲས་སོགས་གཙོས་པའི་གདམས་པའི་དམ་ཆོས་མང་དུ་གསན་པ་དང་། དེ་དག་ལོ་ངོ་བདུན་ཙམ་གྱི་རིང་ལ་སྒོམ་པ་བྱས་ཕྱིར། ཁོང་གི་རྒྱུད་ལ་མཐོང་ལམ་སྐྱེས་ཡོད་ཚུལ་ས་ཆེན་ཀུན་དགའ་སྙིང་པོ་རང་གིས་གསུངས་ཡོད་ལུགས་དང་། མདོ་རྒྱུད་ཉམས་མྱོང་ཐམས་ཅད་ཀྱིས་གྲུབ་ལུགས་སོགས་ཉམས་མེད་དྭགས་པོ་ལྷ་རྗེ་བསོད་ནམས་རིན་ཆེན་ཞལ་མཇལ་བའི་སྐབས་དེར་ཞུས་ཕྱིར། དྭགས་པོ་རིན་པོ་ཆེས་ཁྱེད་རང་གི་རྒྱུད་ལ་མཐོང་ལམ་དེ་ལས། ངའི་ཟན་ཆངས་རྡོག་པོ་འདི་ཟོས་ན་དགའ་བ་རེད་ཅེས་གསུངས་ཏེ། ཟན་ཆངས་དེ་ཕག་གྲུ་ལ་གནང་བ་དང་། དེའི་རྗེས་སུ་དྭགས་པོ་རིན་པོ་ཆེ་རང་གིས་ཕག་གྲུ་རྡོ་རྗེ་རྒྱལ་པོར་ཕྱག་རྒྱ་ཆེན་པོའི་སེམས་ཀྱི་གནས་ལུགས་གཤིས་མ་དེ་ངོ་སྤྲོད་བྱས་པ་དང་། ཁོང་གིས་དེ་དག་བསྒོམས་ཏེ་ད་གཟོད་གཞི་ནས་རྒྱུད་ལ་མཐོང་ལམ་གསར་དུ་སྐྱེས་པ་ཡིན་ཕྱིར། ས་སྐྱ་པའི་ཀུན་དགའ་སྙིང་པོ་དང་། ཁོང་གི་ལྟ་གྲུབ་དང་ཉམས་རྟོགས་སོགས་ལ་དམའ་འབེབས་པ་དང་། སྐྱོན་དུ་བབས་པ་ལྟ་བུར་འགྱུར་བའི་ཕྱིར་ན། ཕྱིས་སུ་ས་པཎ་ཆེན་སོགས་ཀྱིས་ཚུར་མཐོང་གི་ངོས་ལ་འཁོན་ལན་གྱི་ལམ་དུ་སྙེགས་པ་ལྟ་བུས། བཀའ་བརྒྱུད་པ་དང་། རྗེ་བཙུན་མི་ལ་སོགས་ལ་དགག་པ་བརྒྱབ་དགོས་པའི་རྩ་བ་ཡང་ངོ་མ་བཤད་ན་དེ་དག་ཉིད་དོ།\nའོན་ཀྱང་དེང་སང་ལོ་རྒྱུས་ཉམས་ཞིབ་པ་ཡིན་མདོག་བྱེད་མཁན་རྣམས་དང་། རྩོམ་པ་པོ་ཡིན་མདོག་བྱེད་མཁན་སོགས་ཀྱིས་དོན་དེ་དག་ཇི་བཞིན་དུ་མ་རྟོགས་པར་གཡམ་རྒྱུགས་ཀྱི་གཏམ་མང་དུ་སྤེལ་བ་ལས། གནད་ལ་འཁེལ་པའི་བཤད་པ་བྱས་པར་ཅི་ཡང་མི་སྣང་ལ། ད་དུང་ས་སྐྱ་པ་དང་། བཀའ་བརྒྱུད་པ་གཉིས་ཀྱི་དབར་གནས་ཚུལ་ཅུང་ཟད་མ་འགྲིགས་པ་ཧ་ཅང་མང་ཡང་། རང་ཉིད་ལས་བྲེལ་གྱིས་དུས་ཚོད་མ་ཁོམ་པའི་ཕྱིར་ན། འདི་ཙམ་གྱིས་འཐུས་པར་ཞུའོ།\nམ་ཟད་འདི་ནི་བན་ཤུལ་དཔལ་འཁོར་རྒྱལ་གྱིས་ལྷ་སའི་སློབ་མ་རྣམས་ལ་ལོ་རྒྱུས་འཆད་ཁྲིད་ཀྱི་སྐབས་སུ་བཤད་པའི་དོན་རྣམས། བོད་ཀྱི་ལོ་རྒྱུས་གསར་བརྗེ་ཟེར་བའི་དེབ་ཅིག་བསྒྲིགས་ཡོད་པ་དེར། དུས་ཚོད་མ་ཆོད་པའི་ངང་གིས་ལྟ་ཀློག་ཅིག་བྱེད་པའི་སྐབས་དེར། སི་ཏུ་པཎ་ཆེན་གྱིས། འཕན་ཟེལ་རིན་ཆེན་ལ་བལྟ་ཡི། མགལ་དུམ་ལ་ནི་སུ་ཞིག་དཔྱོད། །ཅེས་པ་གསུངས་པ་ལྟར། རྩོམ་ཡིག་འདིར་ཡིད་རྟོན་རུང་བ་དང་ཆ་འཇོག་བྱེད་པའི་དོན་མེད་ནའང་། བསམ་ཚུལ་དང་རང་ཐག་བཅད་པའི་གཏམ་མང་བ་མ་ཟད། ལོག་བཤད་ཀྱིས་བཅིངས་པའི་ལབ་གླེང་སྣ་ཚོགས་ཤིག་སྨོས་ཡོད་པ་སོགས་ཀྱང་། སྤྱིར་བཏང་ལོ་རྒྱུས་ཀྱི་གཞི་རྩའི་གནད་མ་ཆོད་པ་དང་། རྩོམ་པ་པོ་ཁོང་གང་དྲན་གྱི་སྨྲ་བ་ལ་མོས་པ་ཡོད་མཁན་ཞིག་འདུག་པས་ན། འཆད་ཁྲིད་དང་འབྲེལ་བའི་དེབ་འདིའི་ནང་དོན་ཡང་སྤོམ་བཤད་འབའ་ཞིག་ཏུ་བྱས་པ་ཙམ་དུ་གདའོ། དེ་བས་བོད་ཀྱི་ལོ་རྒྱུས་གསར་བརྗེ་ཟེར་བའི་དེབ་འདིའི་བརྗོད་དོན་རྣམས་ལ་ལེགས་པར་གཞིགས་ནའང་། སྔར་མཁས་པ་རྣམས་ཀྱིས་མ་བཤད་པ་དང་། བཤད་ཟིན་པ་སོགས་ལ་དགག་སྒྲུབ་ཀྱི་རིག་པས་སྤྲོས་པ་བགྱིས་ནས་ལེགས་བཤད་འགྲན་དུ་མེད་པ་ཞིག་བྱ་བར་འདོད་ན་ཡང་། རྩ་བའི་མི་ཚང་དབུལ་པོ་ཞིག་གིས་འབྱོར་ལྡན་ལོངས་སྤྱོད་ཡོད་པའི་ཕྱག་བདག་ཚོས་འཚོ་བ་སྐྱེལ་སྟངས་ལས་ཀྱང་། ཆེས་ཤིན་ཏུ་ནས་རྒྱས་སྤྲོས་ཤིག་བྱ་འདོད་ན་ཡང་དོན་ལ་དབུལ་པོའི་ཁ་ཐབས་དེ། ལུས་ཀྱི་དྲི་མ་བཞིན་དུ་ལྡོག་ཏུ་མེད་པའི་སྤྲང་པོའི་ཆོས་ཉིད་ལྡན་ཕྱིར་བྱེད་ཐབས་ཟད་པ་མེད་པ་བཞིན་དུ་གནད་ལ་འཁེལ་བའི་དོན་སྙིང་ཅི་ཡང་མི་སྣང་ངོ་།\nའདབ་པ་ཚེ་དབང་མགོན་པོས། དབྱིན་ཇིའི་རྒྱལ་ས་ལམ་ཌོན་གྲོང་ཁྱེར་དུ༢༠༡༦/ ༥/༢༢ ཉིན་སྤེལ་བའོ།\n2017 Apr 12, in བགྲོ་གླེང་། |\n“ བཀའ་བརྒྱུད་པ་དང་ས་སྐྱ་པའི་བར་རྩོད་གླེང་བྱུང་དགོས་པའི་གནད་དོན་ངོ་མ་དེ། ”སྐོར་ལ་མཆན་ 90 འདུག\nApril 13th, 2017 at 2:24 am\nས་སྐྱ་དང་བཀའ་བརྒྱུད་པ་མ་འཆམ་པའི་རྒྱུ་མཚན་མེད། ས་པཎ་གྱི་སྡོམ་གསུམ་རབ་དབྱེར་བཀའ་བརྒྱུད་པར་དགག་པ་ཅུང་ཟད་མཛད་ཡོད། དེ་མིན་མི་ཤེས། ཡིན་ནའང་ས་སྐྱ་དང་འབྲི་གུང་བཀའ་བརྒྱུད་གཉིས་ཀྱི་དམག་རྒྱབ་པའི་ལོ་རྒྱུས་གོ་རྒྱུ་མང་།\n#2 སྤྱང་ཤོག ་ལགས་ཀྱིས་སྤེལ་དོན།:\nApril 13th, 2017 at 9:29 am\nབརྩེ་ཆེན་ས་སྐྱ་དང་འགྲོ་མགོན་བཀའ་བརྒྱུད་བར་སངས་རྒྱས་ཆོས་ལུགས་ཀྱི་ལྟ་གྲུབ་བར་ལ་དགག་བཞག་ཅུང་ཟད་བྱས་རིགས་ལ་མ་མཐུན་པ་ཞིག་མཐོང་བ་དེ་ནི་དཔྱོད་ལྡན་གྱི་བློ་མིག་མེད་པ་རང་རེད། ཡིན་ན་ཡང་། བོད་ས་སྐྱའི་སྲིད་གཞུང་དང་དབུས་སྟོད་འབྲི་གུང་ཁྲི་སྐོར་བར་ཁྲལ་དང་འུ་ལག་སོགས་སྲིད་དོན་ཀྱི་འགལ་བ་ཆེ་ཆུང་རིག་བྱུང་བ་དངོས་བདེན་རེད།\n#3 སྤོབས་པ་མཐའ་ཡས། ་ལགས་ཀྱིས་སྤེལ་དོན།:\nས་སྐྱ་པ་དང་འབྲི་གུང་པའི་བར་གྱི་འཐབ་རྩོད་དེ་ནི་དཔོན་ཁག་བར་གྱི་འཐབ་རྩོད་ཅིག་ཡིན་པ་མ་གཏོགས་གྲུབ་མཐའི་བར་གྱི་འཐབ་རྩོད་མ་ཡིན་པ་ཤེས་དགོས་པར་འདུག ས་སྐྱ་པར་འབྲི་གུང་པའི་ལྟ་གྲུབ་ཡག་དག་མ་ཡིན་པར་བཤད་པ་དང་འབྲི་གུང་པས་ས་སྐྱའི་ལྟ་གྲུབ་ཡང་དག་མ་ཡིན་པར་བཤད་ནས་དམག་འཁྲུགས་བྱུང་བ་མ་རེད། ས་སྐྱ་དང་འབྲི་གུང་ཟེར་བ་ལྟ་བུའི་མིང་ཚིག་དེ་རྣམས་ཀྱང་མཚམས་མཚམས་སུ་ས་མིང་ལ་འཇུག་པ་དང་། མཚམས་མཚམས་ལ་དཔོན་ཁག་གི་མིང་ལ་འཇུག་པ། མཚམས་མཚམས་ལ་ཆོས་ལུགས་ཆོས་བརྒྱུད་ལ་འཇུག་པ་སོགས་སྐབས་ཐོབ་ཀྱི་གོ་བ་ལེན་ཤེས་དགོས་པ་མ་གཏོགས་ས་སྐྱ་པ་དང་འབྲི་གུང་པ་ཟེར་བ་ཞིག་ཡོད་ཚད་ཚང་མ་ཆོས་ལུགས་ཆོས་བརྒྱུད་ལ་འགྲེལ་ན་འགྲིགས་གི་མི་འདུག\nགལ་སྲིད་གྲུབ་མཐའདང་ཆོས་བརྒྱུད་ཕན་ཚུན་གྱི་བར་དགག་བཞག་དང་། བརྒལ་ལན་རིགས་པ་དང་ལྡན་ག་ཚོད་ཡོད་ནའང་། ཀུན་སློང་རྣམ་པར་དག་པའི་སྒོ་ནས་བསམ་ཚུལ་བརྗེ་རེས་བྱས་ན་མི་འགྲིག་པ་དང་།\nཞེས་གསུངས་པར་གཞིགས་ན། ཀུན་སློང་རྣམ་པར་དག་པའི་སྒོ་ནས་བློ་གཟུ་བོར་གནས་ཏེ། རིགས་པ་དང་ལྡན་པའི་གསང་ཚིག་དང་། སྡེབས་སྦྱོར་གང་འདྲ་ཞིག་བེད་སྤྱོད་བཏང་ན་ཡང་། དེ་ནི་ཕྱོགས་ཀར་ཕན་པ་ཙམ་ལས་གནོད་པར་འགྱུར་བའི་ཉེས་པ་གང་ཡང་མེད་སྙམ།\nའོན་ཀྱང་། དེང་དུས་རང་ཕྱོགས་དང་ལྟ་བ་མི་མཐུན་པའི་ལྟ་གྲུབ་ཅུང་ཙམ་ཞིག་རྣ་ལམ་དང་། འདྲེན་བྱེད་ཀྱི་ཡུལ་དུ་ཤར་བ་ན། ཅུང་ཙམ་ཡང་མི་བཟོད་པའི་ང་རོ་ཆེས་ཆེར་སྒྲོག་པ་ནི།\nརང་ཉིད་ཀྱི་སེམས་ཁོངས་སུ་གཞན་གྱི་ལེགས་ཆ་ལེན་འདོད་མེད་པའམ། དམ་པའི་ཆོས་ཀྱི་བྱིན་རླབས་ངོ་མ་དེ། ད་དུང་ཡང་རང་ཉིད་ཀྱི་སེམས་ཁོངས་ན་ཞུགས་མེད་པའི་དན་རྟགས་གསལ་ཤོས་ཉག་གཅིག ད་གཟོད་སེམས་ཀྱི་ཕྱི་རོལ་དུ་མངོན་པ་ཞིག་རང་རེད་སྙམ་མོ།\nས་འབྲི་འཁྲུགས་པས་བསྟན་པའི་གཞི་ཆ་ཉམས། ཞེས་ཁ་རྒྱུན་ལ་ཡོད་རེད། འདི་ནི་ཆོས་ལུགས་ནང་ཁུལ་གྱི་དམག་རེད་དོ། སྤོབས་པ་ལགས། ཡིན་ནའང་༧གོང་ས་ལྔ་པའི་ཀམ་ཚང་དང་ཇོ་ནང་གཏོར་བ་དེ་ནོར་འཁྲུལ་རེད། གང་ཡིན་ཟེར་ན་སྐབས་དེའི་དགྲ་ནི་གཙང་པ་རྒྱལ་པོ་ཀརྨ་བསྟན་སྐྱོང་དབང་པོ་ཡབ་སྲས་རེད་མ་གཏོགས་ཆོས་བརྒྱུདཀམ་ཚང་དང་ཇོ་ནང་་མ་རེད། ཁོ་རང་གི་རྩ་བའི་བླ་མ་ཀརྨ་པ་དང་ཇོ་ནང་ཏཱ་ར་ན་ཐ་རེད།\nApril 15th, 2017 at 7:24 am\n#8 ཟུར་གནས་ ་ལགས་ཀྱིས་སྤེལ་དོན།:\nApril 15th, 2017 at 9:36 pm\nད་ལྟའི་འཕོ་སྒྱྲར་གྱི་འགྲོས་ལ་བལྟས་ན། བོད་དང་བོད་ཀྱི་མི་རིགས་ལོ་ངོ་བརྒྱའི་ནང་ལ་སྟོང་རྒྱུ་ཐག་ཆོད་པ་རེད། བྱས་ཙང་། སྔོན་མ་བོད་པ་ནང་ཁུལ་བརྡུང་རེས་དང་གསོད་རེས་བྱེད་པ་དེ་ཚོ་ཡང་བསྐལ་བ་བཟང་པོ་རེད་སྙམ། ད་ཕྱིན་ཆད་བོད་ཟེར་བའི་མིང་སྐམ་པོ་དེ་ཡང་ཕལ་ཆེར་ལྷག་ས་མ་རེད།\n#9 བསེ་རུ་ཟང་ཐལ། ་ལགས་ཀྱིས་སྤེལ་དོན།:\nApril 17th, 2017 at 10:41 am\nའཚུབ་མ་རྒོད་པོ་ཁྱོད་བདེན། ད་དུང་དེ་ལས་མང་བ་ཤེས་འདོད་ན། འཇམ་བཞད་སྐུ་ཕྲེང་དང་པོ་དང་སྡེ་སྲིད་སངས་རྒྱས་གཉིས་ཀྱི་སྒེར་གྱི་འགལ་ཟླས་སྡེ་སྲིད་བཀྲོངས་སྟངས་། ཡང་འཇམ་བཞད་ཀྱིས་ལྷ་བཟང་ཁང་རྗེ་ཙོང་ཁ་པའི་སྤྲུལ་པ་ཡིན་ཚུལ་བསྒྲགས་པ་དང་། རྒྱལ་བ་ཚངས་དབྱངས་རྒྱ་མཚོ་ལ་དཀའ་སྡུག་ཚོད་མེད་བཏང་སྟེ་མཐར་སྐུ་ཚེ་མ་ཟིན་པར་བཟོས་པའི་ལོ་རྒྱུས། དྲུག་པ་རྫུན་མ་པད་དཀར་འཛིན་པ་གསེར་ཁྲིར་མངའ་གསོལ་བྱས་པ་དང་། ཕྱིས་སུ་འཇམ་བཞད་གཉིས་པ་དཀོན་མཆོག་འཇིག་མེད་དབང་པོས་རང་གི་སྐྱེ་ཕྲེང་དང་པོའི་རྣམ་ཐར་འདྲ་ཆགས་རྫུན་བསྒྲིགས་སྐྱར་བཅོས་གནང་སྟངས་སོགས་ལ་ཞིབ་མོར་ལྟོས་དང་དེ་སྐབས་ཀྱི་དགའ་ལྡན་ཕོ་བྲང་ཀྱི་སྲིད་ལུགས་ལ་དྲི་ངན་སེམས་ཁམས་སྨྱོ་བྱེད་དུ་མ་འདུག་པར་རྣམ་ཐར་ཀེ་ཏ་ཀ་དང་། སྐལ་བཟང་འཇུག་ངོགས་གཉིས་ལ་མཇལ་རྒྱུ་འདུག་གོ།\n༄༅། ། བོད་ལ་ཆོས་ལུགས་ཀྱི་དམག་འཁྲུགས་ནམ་ཡང་བྱུང་མྱོང་མེད།\nསྲོག་ལ་བབ་ཀྱང་འབད་པས་སྲུང་བར་འཚལ། །ཅེས་པས་ཐོག་མའི་སྙན་གསལ་བྱས་ཏེ། ཞུ་བ་ནི།\n༡༽ཆོས་ལུགས་དམག་འཁྲུགས་ནི། བཀའ་བདེན་རྫུན། ཚིག་འགྲེལ་སྟངས། ཆོས་ལུགས་དག་མ་དག་གི་གནད་དོན་གཙོ་བོར་བཟུང་ནས་དམག་འཁྲུགས་བྱས་པ་ལ་ཟེར། ཁ་ཆེ། ཡེ་ཤི། རྒྱ་ནག་གི་ནང་ཆོས་བར་དོན་གནད་འདི་ལན་མང་བྱུང་ཡོད།\n༢༽ཆོས་པའི་དམག་འཁྲུགས་ནི། རང་ཉིད་ལ་ཆོས་ལུགས་གང་རུང་ལ་དད་པ་གཞིར་བཞག དམིགས་ཡུལ་གཙོ་བོ་ཐོབ་ཐང་། མངའ་རིས། རྙེད་བཀུར། སྙན་གྲགས། སྦྱིན་བདག དཔལ་འབྱོར་སོགས་དུ་གཉེར་བས། ཚིག་གི་བརྗོད་པ། ལུས་ཀྱི་རྣམ་འགྱུར་སོགས་ཡིད་དུ་མི་འོངས་པའི་བྱ་བ་ཞིག་ལ་བརྟེན། ཆོས་ལུགས། ཤོག་ཁག། ལུང་ཚན། སྡེ་དཔུང་། མི་རིགས། ལས་རིགས་མཐུན་པ་སོགས་ཐབས་ཤེས་ཡོད་དགུས་རྒྱབ་རྩར་ཁྲིད་ནས། ཁག་ཁག་གང་ལ་དཀྲི་དགོས་ཡང་འདྲ། དོན་དུ་ཕ་རོལ་པོ་ཕམ་པར་བྱེད་པའི་སྦྱོར་བ་བརྩམས་ཏེ་དམག་འཁྲུགས་བྱེད་པ་ལ་ཟེར།\n༣༽ས་འབྲིའི་གནད་དོན། ༡་འབྲི་དབོན་རྡོ་རྗེ་དཔལ་གཙང་གི་དབོན་བྱེད་དུས། ས་པན་གྱི་ཆོས་གྲྭ་ལ་རྟ་བརྒྱུགས། ཟངས་མོ་ཆེ་ལ་རྟ་ཆུ་བླུད། སྦྱིལ་བུ་བཤིགས་ནས་རྒྱ་སྲང་བཅོས་པ་སོགས་ཀྱིས་བྱུང་། ༢ ས་སྐྱའི་འཁོན་རིགས་དབོན་ཆེན་རྒྱལ་བ་བཟང་དང་། དཔོན་ཆེན་དབང་རྩོན་བར་དབང་ཆའི་འཐབ་རྩོད་བྱུང་། དབོན་ཆེན་རྒྱལ་བ་བཟང་ལ་ཕག་གྲུ་དང་འབྲི་གུང་གིས་རྒྱབ་སྐྱོར་བྱས་ནས་དམག་འཁྲུགས་བྱུང་ནས་ས་སྐྱ་བཅོམ་པ་བྱུང་། ༣ ཕྱི་པོ་1290་ལོར་ས་སྐྱའི་དཔོན་ཆེན་ཨང་ལེན་གྱིས་ཕྲ་མ་བྱས། སོག་རྒྱལ་སྲས་ཐུ་མུར་ཐོ་ཁས་གཙང་དམག་དང་བསྡོང་སྟེ་འབྲི་གུང་བཅོམ་པ་སོགས་བྱུང་བ་ལོ་རྒྱུས་ཐམས་ཅད་དབང་ཆའི་འཐབ་རྩོད་ཡིན། ཆོས་ལུགས་ལ་དགག་བཞག་གིས་དམག་བརྒྱབ་པ་ནི་གཏན་ནས་མེད་པས། འདི་འདྲའི་བཤད་མཁན་ཚང་མས་ལོ་རྒྱུས་འཁྱོགས་བཤད་དང་། ལཏ་གྲུབ་ལ་དགག་བཞག་བྱས་འདུག་པས་འཁྲུགས་པ་བྱུང་སྙམ་པའི་ངན་རྟོག་ནི་རང་ཉིད་ཚད་མ་རིགས་པའི་རྩོད་གྲྭ་འགྲིམ་མ་མྱོང་ཟེར་བའི་ནང་རྟགས་ཕྱི་ལ་བསྟན་པ་ཙམ་མོ། ། གྲོགས་པོ་དག བདེན་པ་ནི་རྒྱུ་ནོར། དབང་ཐང་། ཁེ་ཕན། ངོ་འཛིན་གྱི་ཆེད་དུ་མི་བཙོང་བར་ལོ་རྒྱུས་གསོང་བོར་སྨྲ་བའི་སྤོབས་པ་བསྐྱེད་དུ་གསོལ། དྲི་མེད་ལྷག་བསམ་གྱིས་ཕུལ།\nད་ལན་དྲི་མེད་ལགས་ཀྱིས་མཆན་ཁེ་མཚར་ཅིག་བཏབ་སོང། ཐོག་མར་བན་བོན་གཉིས་དབར་ལ་དམག་འཁྲུགས་བརྒྱབ་འདུག དེ་ནས་རིམ་གྱིས་བཀའ་དགེ་གཉིས་དང་དེ་བཞིན་དགེ་ལུགས་ཀྱིས་ཇོ་ནང་བཅོམ་པ་སོགས་ཇི་ལྟར་བྱས་མེད་དམ། ཆོས་བྱེད་མི་སྣས་ཆོས་ལུགས་ཀྱི་ཆགས་སྡང་དབང་གིས་དམག་འཁྲུགས་བརྒྱབ་པ་དེ་ལ་ཆོས་དམག་ཟེར། ད་དུང་འབྲི་ཁོམས་མི་འདུག་མ་གཏོགས་མང་པོ་ཡོད་རེད།\n#12 སྤོབས་པ་མཐའ་ཡས། ་ལགས་ཀྱིས་སྤེལ་དོན།:\nབོན་པོས་ལྟ་གྲུབ་ཀྱི་དོན་ལ་དམག་བརྒྱབ་ཡོད་མེད་ནི་མི་ཤེས། སྲོད་ཆགས་ནི་མང་ཐག་ཆོད་ཅིག་བསད་ནས་དམར་མཆོད་བཏང་ཡོད་འདུག དེ་མ་ཡིན་པ་བོད་ཀྱི་ཆོས་བརྒྱུད་ཁག་གིས་ལྟ་གྲུབ་ཀྱི་དོན་ལ་མི་ཞིག་གསོད་པ་ཕར་ཞོག ར་ཕྲུག་ཅིག་ལ་སྣ་ཁྲག་ཙམ་ཡང་ཕུད་ཡོད་མྱོང་མི་འདུག དེ་མ་ཡིན་པར། རང་རང་གི་ལྟོ་གོས་གཏམ་གསུམ་གྱི་དོན་ལ་ཤི་བསད་ཁྲག་གི་འཁོར་ལོ་བསྐོར་ཡོད་པ་ནི་བསྙོན་དུ་མི་ནུས། ཁ་དང་ཁ་སྤུ་དབྱེ་བ་ཕྱེས་མ་ཤེས་ན་ཐབས་སྡུག་པོ་རེད།\nམཆན་༡༢ བྲིས་མཁན་ཁྱེད་ཀྱིས་བན་དེ་བ་ལྷ་བླ་མ་ཡེ་ཤེས་འོད་ཀྱིས་ར་ཕྲུག་གསད་འདུག་གམ་བོད་ཕྲུག་བོན་པོ་གསད་འདུག་མངའ་རིས་རྒྱལ་རབས་ནང་དུ་ལྟོས། བན་དེ་བས་རྒྱལ་རོང་རྒྱལ་པོ་བོན་རྒྱལ་སྲིན་བལ་ནང་དུ་བཏུམས་ནས་གསད་པ་དེ་ར་ཕྲུག་བསད་པ་རེད་དམ་བོད་རྒྱལ་བསད་འདུག་ལྟོས། བན་དེ་བའི་མཁན་པོ་ལྷ་ལུང་དཔལ་རྡོར་གྱིས་བོད་རྒྱལ་དར་མ་གསད་པ་རེད་དམ་ར་ཕྲུག་གསད་པ་རེད་རྒྱལ་རབས་ཀུན་ལ་ལྟོས། རྭ་ལོས་ས་ཐོབ་སེམས་དཔའ་བཅུ་ཕྲག་གསད་པ་དེ་ར་ཕྲུག་གསད་དམ་མི་ཕྲུག་གསད་འདུག་དེའི་རྣམ་ཐར་དུ་ལྟོས། ད་དུང་ཡོད་ད། ཁས་མི་ལེན་ན་ཡིག་ཆ་དང་ཤོག་གྲངས་ཀྱི་ཨང་གི་དང་བཅས་པ་བསྐུར་ཡོང།\n#14 བན་དེ་བ། ་ལགས་ཀྱིས་སྤེལ་དོན།:\nནས་བསྣུབས་ཡོད། ར་ལོ་ཙ་བས་སྐྱོ་འདུལ་འཛིན་བསད་པ་དེ་མི་བསད་པ་རེད་དམ་ར་ཕྲུག་བསད་པ་རེད། དེ་ཚོ་ནི་ལོ་རྒྱུས་སུ་བྲིས་པའི་དཔེ་མཚོན་ཙམ་ཞིག་རེད་ད་དུང་ག་ཚད་དགོས་དགོས་འདུག\nApril 17th, 2017 at 9:27 pm\nརང་བརྒྱུད་སྔ་མ་སྔ་མིས་བྱས་ཉེས་ལས་ཉེས་ཡོད་ཚད་པོ་ཐུགས་ལ་ཁྲ་ལམ་མེར་ཤར་ཡོང་དུས། དེང་སང་གི་གྲྭ་རྒན་བླ་རྒན་ཀུ་ཅོ་ཅན་འདི་ཚོ་བློ་ཡོངས་སུ་མ་བདེ་ནས་དབུགས་རིང་དང་ལྷན་དུ་རང་སྐྱོན་རི་བོའི་གཏོས་དང་འདྲ་བ་རྣམས་ལི་ལི་དྲན་ཚོར་སྐྱེན་པོས་དྲི་ངན་ཐལ་ཕུང་ནང་སྦས་སྦས་གནང་མ་ཡོང་ཨ། །\nད་ལྟའི་རང་ཉིད་ཀྱི་མི་ཐོག་འདིར་རྒྱ་ནག་གིས་རང་གི་མི་རིགས་དང་རིག་གཞུང་། ཆོས་བརྒྱུད་དགོན་སྡེ་རྩ་མེད་བཟོ་བཞིན་ཡོད་པ་མཐོང་བཞིན་དུ་ཁ་གྲགས་མི་ཐུབ་པ་དང་། ཆོས་བརྒྱུད་སླད་དུ་རྒྱ་ནག་ལ་སྐྱོན་བརྫོད་ཡིག་ཕྲེང་གཅིག་ཀྱང་བྲིས་མ་མྱོང་བ་དག་གིས་འདས་པའི་ལོ་རྒྱུས་ཀྱི་ནག་ཁུང་ནང་ནས་གསེར་གྱི་བྱེ་མ་རྙེད་པའི་དཀའ་ཚོར་བྱེད་པ་ནི་བྱིས་པའི་ངང་ཚུལ་ལས་མ་འདས་སོ།།\nApril 18th, 2017 at 12:48 am\nབན་དེ་ལེགས། དོགས་སློང་གནང་པར་ཐུགས་རྗེ་ཆེ། ཉིད་ཀྱིས་གསུང་ལ་དག་ལ་ལན་མདོར་བསྡུས་ཞུ་ན།\n༡༽ལྷ་བླ་མ་ཡེ་ཤེས་འོད་ཀྱི་གནད་དོན། སྤུན་སོ་སོའི་དབར་ཕྱོགས་ཁག་དབང་ཆ་འཐབ་རྩོད་ཡོད་པ་ཡོངས་གྲགས་རེད། གུ་གེའི་གསང་བ་ཟེར་བ། ད་དུང་བདེན་པའི་གནས་ལུགས་གསལ་བོ་ཞིག་ཐག་གཅོད་ཐུབ་མེད་པས་ཕྱོགས་གཅིག་གིས་བཤད་ཐབས་སྒྲུབ་ཐབས་མི་འདུག\n༢༽ ལྕང་སྐྱས་རྒྱ་ནག་དང་མཉམ་སྦྲེལ་གྱིས་རྒྱལ་རོང་ལ་དམག་བརྒྱབ་པ་ཆབ་སྲིད་དང་དབང་བསྒྱུར་ཁོ་ནའི་དོན་ཡིན་པ། གོང་མ་ཆིང་ལུང་གི་ལོ་རྒྱུས། སྐབས་དེའི་དམག་དཔོན་རྣམས་ཀྱི་གནས་ཚུལ་ལས་གསལ་བོར་ཤེས་ཐུབ། སྐབས་དེའི་ཆོས་ལུགས་ལག་ཆ་ཙམ་རེད\n༣༽དགེ་ལུགས་པས་དབུས་ཀྱི་ཇོ་ནང་བསྟན་པ་བསྣུབ་པར་གནད་དོན་གསུམ་ཡོད། གཅིག་ཇོ་ནང་ཡུལ་དེའི་དཔོན་རིགས་དབར་འགལ་བ་ཡོད་པ། གཉིས་སྔོན་འགྲོ་པཎ་ཆེན་གྱི་སྒེར་འཁོན། གསུམ་ཇོ་ནང་ཀར་སྲིད་ཀྱི་ཕྱོགས་སུ་ལང་པ་བཅས། ཆབ་སྲིད་དང་མི་རབས་བར་ཀྱི་འཐབ་རྩོད་ཅིག་ཡིན་པ། དོལ་པོ་པ། གྲོལ་མཆོག ཏཱ་ར་ནཱ་ཐའི་རྣམ་ཐར་མ་བཅོས་ལྷུག་པ་བཅས་ན་གསལ་བོ་ཡོད།\n༤༽ར་ལོ་ཙས་རྡོ་རྗེ་འཛིན་པ་བཅུ་གསུམ་བསད་པ་དེ། ཁོང་ལ་གུས་ཞབས་མ་བྱས་པ། རྙེད་བཀུར་ལ་གནོད་པས་བྱུང་བ་ཡིན་པ་ཁོ་རང་གི་རྣམ་ཐར་ན་གསལ། རྣམ་ཐར་ནང་དུ་ལང་ལབ་བསད་པའི་ལོ་རྒྱུས་སོགས་རྫུན་མ་ཡིན་པ་ལོ་རྒྱུས་གཞན་གྱིས་ཁོང་རྟོལ་ཐུབ་པས་རྣམ་ཐར་ལ་འཁོད་ཚད་བདེན་པ་དག་། དངོས་བྱུང་ཡིན་མི་དགོས། ཕྲན་གྱིས་སྨྲས་པ་འདི་དག་བོད་ཀྱི་ལོ་རྒྱུས་པོད་བརྒྱ་ཙམ་ལ་བལྟས་ཤིང་། དཔྱད་དེ་བཤད་པ་ཡིན། ཕྱོགས་གཅིག་ཁོ་ན་ལ་ཞེན་པ་མེད་སྙམ།\n༥༽ད་ལྟའི་གནས་སྐབས་ཀྱི་ཀླུ་མཁར་བྱམས་ཀྱི་རྩོད་པ་ནི་ཚིག་གི་འགྲེལ་ཚུལ་གྱིས་ལས་བྱུང་བས། གལ་ཏེ་དམག་འཁྲུགས་བྱུང་ན་ཆོས་ལུགས་ཀྱི་དམག་འཁྲུགས་ཟེར་སྲིད་པ་རེད། དེ་ཡང་དོན་དུ་རང་བཙན་དང་དབུ་མའི་ཕྱོགས་གཉིས་བར་ཀྱི་འགལ་བ་སྟེ། ལོ་རྒྱུས་མགོ་མཇུག་ཤེས་མཁན་ཞིག་ཡིན་ཚེ་ཆབ་སྲིད་ཀྱི་འགལ་བ་ཞིག་ཏུ་ཐག་བཅད་དེ་བཤད་ཆོག ལོ་རྒྱུས་ཀྱི་གནས་ཚུལ་ཚང་མ་འདི་འདྲ་རེད། ཕྱོགས་ཡོང་ནས་མ་བསྡུར། རྒྱབ་ལྗོངས་མ་ཤེས་པར་རང་འདོད་ཁོལ་ཕྱུང་། ཚིག་ནག་ཐལ་ཆོད་ཀྱིས་འགྲེལ་བ་བྱས་ན་དེ་འདྲའི་ལོག་རྟོག་འབྱུང་སྲིད་ལེགས། ། ངས་མ་ཤེས་མ་གོ་པ་གང་ཡོད་ལ་མཛུབ་མོས་རི་སྟོན་གནང་བར་ཞུ། ། ཕྲན་དྲི་མེད་པས།\nApril 18th, 2017 at 1:22 am\nམཁྱེན་ལྡན་དྲི་མེད་ལགས་ཁྱེད་རང་ལ་དག་སྣང་དང་མཐུན་ཕྱོགས་ཀྱི་ལྟ་བ་ཡོད་པར་ངོས་ནས་རྗེས་སུ་ཡི་རངས་དང་བསྔགས་བརྗོད་ཡོད། འོན་ཀྱང་ལོ་རྒྱུས་རང་དུ་གསལ་བ་ནི། ཆོས་ལུགས་ཀྱི་ཆགས་སྡང་དབད་གིས་ཡིན་པར་གསལ་པོར་ཡོད། ལྕང་སྐྱ་ནི་ཆབ་སྲིད་པ་མ་རེད། ཁོང་གིས་རྒྱ་ནག་དང་ལག་སྦྲེལ་གྱིས་རྒྱལ་རོང་བོན་རྒྱལ་གྱིས་གཙོས་པའི་རྒྱལ་རོང་གི་བོན་དགོན་དགེ་ལུགས་སུ་བསྒྱུར་བ་དང་བོན་པོ་རྣམས་དབང་དུ་བསྡུས་པ་སོགས་བྱས་པ་ནི་ལོ་རྒྱུས་ལས་གསལ། གཞན་ཡང་ལྕང་སྐྱས་རྒྱ་ནག་གོང་མ་ལ་ཡི་གེ་བཏང་གནས་སུ་རྒྱལ་མོ་རོང་འདིར་ལྟ་ལོག་གི་ཆོས་ལུགས་འདུག་པས་འདི་དག་རྩ་མེད་བཟོ་རོགས་ཟེར་ནས་གསལ་པོར་ལོ་རྒྱུས་སུ་འཁོད་ཡོད། དེ་བཞིན་ལྷ་བླ་མ་ཡེ་ཤེས་འོད་ཀྱི་རྣམ་ཐར་དང་དེའི་སྐབས་སུ་ཁོང་རང་ཉིད་ཀྱིས་བྲིས་པའི་ཆོས་ལུགས་ཀྱི་ཁྲིམས་ཡིག་ནང་དུ་མངའ་རིས་སྟོད་ཀྱི་བོན་པོ་རྣམས་ཕྱོགས་གཅིག་ཏུ་བསྡུས་ནས་ཁང་པ་གཅིག་གི་ནང་དུ་མེར་སྲེགས་བྱས་པར་གསལ་པོར་འཁོད་ཡོད། འདི་ཚོ་ནི་ཆབ་སྲིད་ཡིན་རུང་གང་ལྟར་ཆོས་ལུགས་གྲུབ་མཐའི་ཆགས་སྡང་གིས་ཆོས་དམག་བརྒྱབ་པར་ངོས་འཛིན་བྱེད་དགོས་པ་རེད། དཔེར་ན་དེང་སང་ཁ་ཆེའི་ཆོས་དམག་ཅེས་པ་ལྟ་བུ་གཅིག་མཚུངས་རེད། ད་དུང་མང་པོ་ཞུ་རྒྱུ་ཡོད་མོད་མཚན་གཞི་ཙམ་དུ་ཕུལ།\nApril 18th, 2017 at 1:30 am\nའགའ་ཞིག་གིས་རང་གི་ཆོས་ལུགས་རྩ་མེད་དུ་གཏོང་མཁན་རྒྱ་ནག་ལ་སྐྱོན་བརྗོད་ཀྱི་ཡི་གེ་མི་འབྲི་བར། ནང་ཁུལ་གྱི་འདས་པའི་ལོ་རྒྱུས་ལ་འབྲི་སྟངས་འདི་ཚོར་མ་འོས་ཚུལ་བཤད་ཡོང་གི་འདུག རྒྱ་ནག་གིས་བོད་ཀྱི་སྣོད་བཅུད་ཡོང་རྫོགས་ལ་འདྲ་མཉམ་གྱིས་གཏོར་བཅོམ་བྱས་པ་རེད། དེ་ནི་ཡུལ་ལུང་ཀོར་ཙེ་བར་སྲིད་པ་ཆགས་འཇིག་བྱུང་བ་རེད་དམིགས་ཀྱིས་ཆོས་ལུགས་ཀྱིས་ཆགས་སྡང་དབང་གིས་བྱས་པ་མ་རེད། འོན་ཀྱང་རྒྱ་ནག་ལ་བོད་མི་སྤྱི་བོ་གནམ་བསྟན་ཡོངས་ཀྱིས་ཕར་རྒོལ་ནུས་ཚད་བྱས་ཡོད། འོན་ཀྱང་བོད་མི་རིགས་ནང་ཁུལ་སྤུན་ཟླ་ཡིན་མདོག་བཤད་རུང་ནང་ཁུལ་གྱི་ཆགས་སྡང་ནི་རྒྱ་ནག་ལས་ཀྱང་སྡུག་པོར་བརྩི་བཞིན་ཡོད། དེ་ཡིས་བོད་མི་རིགས་གཅིག་བསྒྲིལ་མི་ཡོང་བ་དང་མི་རིགས་ལ་ཞེན་ཁོག་དང་ལ་རྒྱ་མི་འབྱུང་བའི་རྒྱུ་མཚན་གཙོ་བོ་ཞིག་ཏུ་གྱུར་ཡོད། བོད་མིས་བོད་མི་བསད་པ་དང་རྒྱ་ནག་གིས་བོད་མི་བསད་པ་གཉིས་མི་མཚུངས། བོད་མིས་བོད་མིའི་ཆོས་དང་རིག་གཞུང་རྩ་མེད་གཏོང་རྩིས་དང་ཕྱི་མི་རྒྱ་མིས་བོད་ཀྱི་ཆོས་རིག་རྩ་མེད་གཏོང་རྩིས་བྱེད་པ་གཉིས་ལ་ཁྱད་པར་ཆེན་པོ་ཡོད།\n#20 དྲི་མེད་ལྷག་བསམ། ་ལགས་ཀྱིས་སྤེལ་དོན།:\nApril 18th, 2017 at 4:33 am\nལེགས་སོ། ལྕང་སྐྱ་དང་ཀརྨ་པ་གཉིས་ཀྱིས་བོད་མི་རིགས་བཙོང་ཞིང་དེའི་གཟི་བརྗིད་རྒྱ་ཐོབ་ཀྱིས་བོད་མགོ་མནན་པའི་ལོ་རྒྱུས་རྣམས་ནི་ཞུ་ཕོད་མི་འདུག །རྒྱ་ནག་གི་ལོ་རྒྱུས་མང་པོར་ཤིན་ཏུ་གསལ་པོ་ཡོད། ཀློག་ན་སེམས་སྐྱོ་བ་མང་པོ་བྲིས་འདུག དེ་གཉིས་ཀས་ཆོས་དོན་མ་རེད། རང་གི་ཐོབ་རྩོད་བྱས་པ་རེད། ཡང་བོད་ཀྱི་དཔོན་རིགས་དང་བླ་མས་རྒྱ་སོག་གི་ཐོབ་བླང་ནས་བོད་དོན་ཤ་སྟག་སྒྲུབ་ནས་ཡོད་མཁན་ཡང་ཡོད། དཔེར་ན་འགྲོ་མགོན་ཆོས་རྒྱལ་འཕགས་པ། རྒྱལ་དབང་ལྔ་བ། སྡེ་སྲིད་སངས་རྒྱས་རྒྱ་མཚོ། མི་དབང་ཕོ་ལྷ་བ་ཡབ་སྲས་ལྟ་བུ་རེད། ཕྱི་ནས་བསྟུན་ཅི་ཐུབ་དང་། ནང་ནས་རང་སྲིད་སྲ་བརྟན་ཡོང་ཐབས་ལ་འབད་འདུག\nརྒྱལ་རོང་གི་ལོ་རྒྱུས་ཆབ་སྲིད་ཁོ་ན་རེད་ཅེས་ཐག་བཅད་དེ་ཞུ་ཆོག གོ་སྐབས་དེ་དང་བསྟུན་ལྕང་སྐྱས་བོན་དྲག་པོས་སྒོ་ནས་བསྣུབ་པ་དངོས་ཡོད་རེད། མཉམ་དུ་རྙིང་པ་རྣམས་ཀྱང་མེད་པ་བཏང་འདུག དམག་འཁྲུགས་འདིའི་ཆེད་དུ། དང་པོ་གསང་ཉུལ་པ། དེ་ནས་རྒྱ་རོང་རྒྱལ་ཁག་གི་བར་དུ་དབྱེན་བྱེད་མཁན་། དེའི་སྐུ་རིམ་དུ་དཔལ་ལྡན་ལྷ་མོའི་སྦྱིན་བསྲེག་གནང་པ་ཚང་མ་ཁོང་གི་འཆར་གཞི་རེད། མ་ཟད་རྗེས་སུ་བྱ་དགའ་ཡང་ཁོང་གིས་བླང་འདུག འདིའི་ལོ་རྒྱུས་ཤེས་པར་འདོད་།\n#21 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nདྲི་མེད་ལགས། རྒྱལ་དབང་ལྔ་བས་བོད་དོན་ཤ་སྟག་བསྒྲུབ་ཟེར་ན་རྫུན་རེད། ཡིན་ངོ་མ་དགེ་ལུགས་པའི་དོན་ཤ་སྟག་བསྒྲུབ་པ་རེད།\n#22 སྤོབས་པ་མཐའ་ཡས། ་ལགས་ཀྱིས་སྤེལ་དོན།:\nApril 19th, 2017 at 5:08 am\nལྕང་སྐྱས་མན་ཇུའི་ངོ་སྲུང ཆེད་དུ་མཐུ་གཏད་སོགས་བྱེད་ཁུལ་བྱས་འདུག དོན་དུ་དགེ་ལུགས་པ་ལ་མཐུ་ནུས་པ་ཟེར་བ་ཞིག་མེད་པ་ཡོངས་གྲགས་ཡིན་པས་དེས་ནུས་པ་ཅི་ཡང་ཐོན་ཡོད་ཀྱི་མ་རེད། རྒྱལ་རོང་གི་རྙིང་མ་པ་དང་བོན་པོ་སོགས་བསྣུབས་འདུག་དེ་ནི་ཆབ་སྲིད་ཀྱི་རྩོད་རྙོགས་དང་འབྲེལ་ནས་བྱུང་བ་ཞིག་ལས་ཐོག་མའི་ཀུན་སློང་ཅི་ཡང་མ་རེད།\nApril 19th, 2017 at 5:22 am\nབསྣུབ་བཤིག་གཏོར་གསུམ་ལ་གོམས་ཁ་བཟང་བའི་ཆོས་ལུགས་པ་ཚོ་ག་དུས་ཡིན་ནའང་བསྣུབ་རྒྱུ་ཞིག་གང་ན་འདུག་ལྟ་བསྡད་ཡོད་ངེས་རེད། ཀུ་ཅོ་དང་ཆོ་ངེ་འདེབས་ནས་སྨོན་ལམ་ཡང་ཅིག་ཅིག་བསྣུབ་མག་མག་བཤིག་གང་གང་གཏོར་ཟེར་ནས་ལུང་པ་སྐད་ངན་གྱིས་བསྐངས་ནས་བསྡད་ཡོད་མུས་རེད། བསྣུབ་བཤིག་གཏོར་གསུམ་དེ་ཚོ་རང་ཉིད་ཀྱི་ཐོག་ལ་བབས་པའི་དུས་ཤིག་ཚེས་ན་ག་འདྲ་ཡོང་མིན་བློ་རྒྱ་ཁྱི་རྐུབ་འདྲ་བ་དེས་བསམ་བློ་ཡག་པོ་གཏོང་དགོས་པ་རེད་ད། །\n#25 འདབ་པ་ཚེ་དབང་མགོན་པོ ་ལགས་ཀྱིས་སྤེལ་དོན།:\nདྲ་གྲོགས་རྣམ་པས་བསམ་ཚུལ་མང་པོ་བཤད་གདའ། འོན་ཀྱང་དེ་སྔ་ལོ་རྒྱུས་རྣམས་སུ་ཁ་གསལ་མེད་པ་རྣམས་གཙོ་འདོན་བྱས་ནས་བཤད་པ་ཡོད། གཞན་འབྲི་གུང་དང་ས་སྐྱ་གཉིས་བར་འཁྲུགས་རྩོད་དང་། ཕག་གྲུ་དང་ས་སྐྱ་གཉིས་བར་འཁྲུགས་རྩོད་དེ་དག་བཤད་མེད། ཅི་ཡིན་ཞེ་ན་དེ་ཚོ་ཡོངས་གྲགས་རེད། ངས་ནམ་རྒྱུན་རྩོམ་ཡིག་འབྲི་དུས་ལོ་རྒྱུས་སྤྱི་ཁོག་ནང་ལ་མ་གསལ་བ་རྣམས་གཙོ་འདོན་བྱེད་ཀྱིན་ཡོད།\n#26 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nབོད་ལ་རྒྱ་གར་གྱི་བྱ་སྤུ་མགོ་དེ་ཡོང་བ་ནས་བཟུང་ཆོས་པ་བཤན་པར་གྱུར་བ་རེད། ལུས་ལ་ཆོས་གོས་གྱོན། ལག་ཏུ་བཤན་གྲི་བཟུང་། ཡུལ་མཁར་མེ་ལ་བསྲེག བཙུན་པའི་མགོ་སྐེ་བྲེག ད་དུང་བསྟན་པ་སྤེལ་ཚུལ་བཤད། བླ་མ་བཟང་ལུགས་བཤད། སངས་རྒྱས་ཆོས་ལུགས་འདི་རྒྱ་གར་ནས་དམག་འཁྲུག་འགོག་བྱེད་རེད། བོད་ནས་དམག་སྣ་འདྲེན་བྱེད་རེད། དངོས་གནས་ཡིད་སྐྱོ་བ་ཞིག་རེད།\n#27 འཚུབ་མ་རྒོད་པོ། ་ལགས་ཀྱིས་སྤེལ་དོན།:\n#28 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nApril 19th, 2017 at 1:41 pm\nམི་དམར་མཆོད་བྱེད་པར་གོམས་བསྡད་མཁན་ཚོས་དུས་རབས་ཉེར་གཅིག་པ་འདིའི་ནང་དུ་ད་དུང་ཡང་གོམ་སྲོལ་ངན་པ་དེ་དོར་མི་འདུག དགེ་སློང་བསད། དགེ་ཚུལ་བསད། གཞན་དག་སྨྲོས་ཅི་དགོས།\nང་བོད་ནས་རྒྱ་གར་ལ་འོངས་ནས། སློབ་གྲྭར་སྡོད་དུས། རྒྱ་གར་ལུང་པ་ཆེར་དྲགས་པས། ལུགས་འདི་དང་འདི་ཞེས་བཤད་མཁན་མེད་པར་ཞི་བ་འདུག་བསམས་ཀྱང་། ད་ལྟ་དུས་ལུང་པ་ཆེ་བ་ཙམ་རེད་མི་འདུག་ རང་བཞིན་གྱིས་མི་རིགས་ལ་གནོད་འཚེ་མེད་པ་དེ། རྒྱ་གར་གྱི་ལུགས་སྲོལ་ཡིན་འདུག་པས། བོད་མིར་མ་ཟད་འཇིག་རྟེན་མི་རིགས་ཡོངས་ཀྱིས་གཞན་ལ་འཚེ་བ་དེ་སྤང་ན། འཇིག་རྟེན་དུ་ཞི་བ་འབྱུང་། སྔོན་རྒྱ་གར་དུ། རྩོད་པ་རྒྱབ་རེས་ཀྱིས་གཞན་ལུགས་ཚར་བཅད་པ་མང་དུ་བཤད་ཡོད་ཀྱང་། མི་མངས་ཕལ་གྱིས་ཆོས་ལུགས་ཚང་མ་ལ་རྩི་བ་ནི།\nམཛེས་དགའ་བོའི་སྙན་དངགས་ལེའུ་༡༣པའི་ཚིགས་བཅད་༡༨པ། ཆོས་མངོན་པ་མཛོད་རང་འགྲེལ་གནས་༤པའི་ཚིགས་བཅད་ ༨༦པའི་རང་འགྲེལ་སྐབས་སུ་དྲངས་པ། བོད་ཀྱི་སྒྲ་སྒྱུར་པ་བནྡེ་དཔལ་བརྩེགས་ཀྱིས་བསྒྱུར་ཏོ།\n#31 དགེ་འདུན་རྒྱ་མཚོ། ་ལགས་ཀྱིས་སྤེལ་དོན།:\nསློབ་དཔོན་ཟླ་བ་གྲགས་པས། མི་བཟོད་ལས་གཞན་སྡིག་པ་ཡོད་མ་ཡིན། སྐབས་དེར་བྱང་ཆུབ་སེམས་དཔའ་ལ་སྡང་ན་སྡིག་པ་ཅི་ཡོད་གསུངས་ཡོད་པས་ཞིབ་འགྲེལ་ག་ལ་དགོས། སྐྱེས་བུ་ཆེན་པོ་དག་ལ་སྨོད་པ་ནི་ལས་མ་ཡིན་པསཉེས་པ་ཚབ་ཆེན་རེད་ལ་སྤོང་དགོས་པ་རེད།\nདེ་མིན་འཇིག་རྟེན་རྐྱང་བའི་དབང་དུ་བཏང་ན་བསད་དགོས་པ་དེ་གསོད་དགོས་པ་རེད་ལ་གཏུབ་དགོས་པ་དེ་ཡང་གཏུབས་ནས་འཇིག་རྟེན་དབང་དུ་བསྡུས་པ་དེ་ཕུལ་བྱུང་གི་མི་སྣ་ཞིག་གི་མཛད་ཕྲིན་ལ་རྩིས་ཆོག་གི་རེད། དེ་ལ་སྐད་ཤོར་བ་དང་ངུ་དགོས་བྱུང་ན་སྡུག་གྱོང་རེད། སོ་སོས་མ་འཇོན་པ་དེ་གཞན་ལ་ཁག་དཀྲིས་ས་ཡོད་མ་རེད།\n#32 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nApril 20th, 2017 at 5:55 am\nདགེ་འདུན་རྒྱ་མཚོ་ལགས། ཆོས་འབག་གྱོན་ནས་དགེ་ཚུལ་སློང་གསོད་པ་འདི་ཆོས་ལུགས་པ་ཞིག་གིས་བྱེད་པ་ལྟ་ཅི་བསམ་པ་ཙམ་ཡང་ག་ལ་རུང་། འཇིག་རྟེན་རྐྱང་པའི་དབང་དུ་བྱས་ནའང་ཡ་རབས་དང་མ་རབས་གཉིས་ཡོད་པའི་ཕྱི་མ་དེའོ། མ་གཞི་ནས་བླ་མ་དང་དགེ་སློང་གི་མིང་ཡོད་མཁན་ཞིག་ལ་འཇིག་རྟེན་རྐྱང་པའི་དབང་དུ་གཏོང་རྒྱུའི་བྱ་བ་ཞིག་ཡོད་ན་དེ་ནི་ལྟས་ངན་འབའ་ཞིག་གོ དེ་ལས་ཀྱང་སུ་ལ་བརྙས་པ་དེར་སྡུག་གྱོང་རེད་ཟེར་ན་ནི་དམ་པའི་ཆོས་ལུགས་ཕར་ཟད་འཇིག་རྟེན་མྱི་ལུགས་ཀྱི་མཚམས་ཚིགས་ལས་ཀྱང་རིང་དུ་བརྒལ་སོང་བ་ཡིན་པས་མི་ལུགས་ཀྱི་སྐད་ཆ་བཤད་རྒྱུར་ངལ་བ་བསྟེན་པར་མི་བྱའོ།\n#33 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nགང་ལྟར་མདུང་སོ་ནང་གཏད་ཀྱི་བྱ་ངན་དེ་དག་གིས་་ཕྱི་དགྲ་ནང་ལ་དྲངས། ནང་མི་ཕྱི་ལ་ཕུད་དེ་ད་ལྟའི་ཡ་ང་བའི་གནས་སྟངས་བཟོད་དཀའ་བ་འདི་བྱུང་བ་ཡིན་མོད། འདི་ལ་ཁོ་བོས་སྡུག་གྱོང་ཞེས་མི་བརྗོད་པར་སྙིང་རྗེ་ཞེས་བརྗོད་རྒྱུ་ཡིན།\n#34 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nApril 20th, 2017 at 6:03 am\nApril 20th, 2017 at 6:08 am\nབསིལ་ལྡན་ཁ་བའི་ལྗོངས་ཆེན་པོ་འདིར་སངས་རྒྱས་ཀྱི་བསྟན་པའི་ཉི་མ་རིན་པོ་ཆེ་མ་ཤར་གོང་དུ་བོད་དང་ཞང་ཞུང་དུ་དུད་འགྲོ་ཡན་ཆོད་ནས་མི་མན་ཆད་དམར་མཆོད་བྱེད་གི་ཡོད་ཚུལ་རྒྱའི་ཐང་ཡིག་ལས་ཉི་མ་རྒྱབ་ཤར་ལག་པས་མི་ཁེབས་པའི་ཚད་དུ་བསྟན་ཡོད། ཁར་སང་ངས་རྒྱ་གར་གྱི་ཧིན་དྷུ་ཚོས་དམར་མཆོད་བྱས་ནས་ཉེས་མེད་དུད་འགྲོ་དགོས་མེད་དུ་གསོད་བཞིན་པའི་བརྙན་དུམ་ཞིག་མཐོང་སོང་། བརྙན་དེའི་གཤམ་དུ་དྲ་ཉུལ་བ་ཞིག་གིས་་”ཆོས་ལུགས་འདི་ལྟ་བུ་ཞིག་དང་ནམ་སྐྱེ་བ་ཚེ་རབས་ཐམས་ཅད་ལ་མ་འཕྲད་པར་ཤོག”ཅེས་སྨོན་ལམ་བཏབ་པ་བཀོད་འདུག ངས་དེ་མཐོང་སྐབས་སུ་བསམ་བློ་འདི་ལྟར་འཁོར་སོང་། ང་ཚོའི་ཆོས་རྒྱལ་མཁན་སློབ་བཀའ་དྲིན་ཅན་ཚོའི་བཀའ་དྲིན་ལས་ང་ཚོ་འཚེ་མེད་ཞི་བའི་ཆོས་བདུད་རྩི་ལྟ་བུའི་གྲིབ་བསིལ་ལ་ལོངས་སུ་སྤྱོད་པའི་གོ་སྐབས་བྱུང་བ་རེད་མ་གཏོགས་ང་ཚོས་ཀྱང་དེང་དུས་སུ་འདི་ལྟར་དམར་མཆོད་ཤ་སྟག་བྱས་ནས་བསྡད་ཡོད་པ་རེད་ཨང་བསམ་བྱུང་།\n#36 བན་དེ་བ། ་ལགས་ཀྱིས་སྤེལ་དོན།:\nརེད་རེད་དུས་རབས་བདུན་པའི་ཡར་སྔོན་དུ་དུད་འགྲོ་དམར་མཆོད་ཕུལ་ནས་བོད་རྒྱལ་སོ་གཉིས་རིང་ལ་རང་བཙན་ལག་ཏུ་ཡོད་ཅིང་བོད་ཡུལ་སྐྱིད་པའི་དཔལ་ལ་ལོངས་སུ་སྤྱད་ཡོད། དུས་རབས་བདུན་པའི་རྗེས་ནས་བཟུང་སྟེ་མི་དམར་མཆོད་ཕུལ་ནས་ཁྱོད་ཤི་ང་གསོན་གྱིས་ནང་འཛིང་ཁོ་ནས་དུས་འདས་པས་མཐར་རང་ལག་ཏུ་ས་སྤར་བ་གང་མེད་པའི་སྐལ་ངན་འདི་ལྟ་བུར་ཤར་བ་མ་རེད་དམ། དམ་ཆོས་བདུད་རྩི་ལྟ་བུའི་གྲིབ་བསིལ་འོག་ནས་མི་ཡུལ་དུ་ཁྱི་བཞིན་འཁྱམས་དགོས་པ་འདི་བྱུང་བ་མ་རེད་དམ།\n#37 བན་དེ་བ། ་ལགས་ཀྱིས་སྤེལ་དོན།:\nད་ལྟ་ཕྱི་ནང་གང་སར་མགོ་ཆེ་བའམ། ཁྲི་ལ་འགྱིང་བ་རང་གཞན་གྱིས་ཆེན་པོར་རློམ་པ་ཚོས། གླུ་བརྒྱ་མགྲིན་གཅིག་གམ་གླུ་བརྒྱ་གདངས་གཅིག་གིས། རང་རེ་ནི་སྟོན་པ་གཅིག་དང་བསྟན་པ་གཅིག་གི་རྗེས་ཞུགས་ཤ་དག་ཡིན། གྲུབ་མཐའ་མི་འདྲ་བ་ཟེར་བའང་གནས་སྐབས་འགྲེལ་བཤད་ཅུང་ཙམ་མི་འདྲ་བ་མ་གཏོགས། མཐར་ཐུག་གཅིག་རང་རེད། དེར་བརྟེན་ཕན་ཚུན་དག་སྣང་སྦྱངས་ཏེ་འཆམ་མཐུན་བྱ་དགོས་པ་རེད། བསམ་མནོ་ཡག་པོ་བཏང་ན་རྩོད་རྒྱུ་ལབ་རྒྱུ་གང་ཡང་ཡོད་མ་རེད་ཟེར་གསུངས་ཀྱི་འདུག་ལ། མངོན་པར་བསྟོད་མཁན་ནམ་དེ་དེ་བཞིན་ནོ་ཞེས་ངོ་བསྟོད་པ་མང་ངོ་།།\nལྷོ་བརྒྱུད་ནང་པ་དང་། ཤར་བརྒྱུད་ནང་པ་བ་རྣམས་ལ་སྟོན་པ་གཅིག་ཅེས་པ་འདི་དོན་མཐུན་དུ་གྲུབ་པ་ཡིན་ལ། བྱང་བརྒྱུད་པའམ་བོད་དར་ནང་པ་ལ་མཚོན་ན། ཚང་མ་སྟོན་པ་གཅིག་དང་བསྟན་པ་གཅིག་ཡིན་ནོ་ཅེས་པ་འདི་ནི་སོ་ཐར་གྱི་སྐབས་སུ་ཡིན་ན་བསྟན་རྩ་འདུལ་བར་འཇོག་པའི་ཆ་ནས་དོན་མཐུན་ཡིན་ལ། གཞན་དུ་འདྲ་ཆགས་པོའི་གཏམ་བཤད་ཅིག་ལས། བོད་ཀྱི་ནང་པ་བའི་ལོ་རྒྱུས་དངོས་དང་འཚམ་པ་ཅིག་གཏན་ནས་མིན།\nབོད་ཀྱི་བན་བོན་གཉིས་ཀས་སྡེ་སྣོད་གསུམ་དང་རྒྱུད་སྡེ་བཞི་འམ། སོ་བྱང་སྔགས་ཀྱི་སྡོམ་པ་གསུམ། རྫོགས་པ་ཆེན་པོ་ཉམས་སུ་ལེན་པའི་ཆ་ནས་ཐ་དད་དུ་འཇོག་རྒྱུ་མེད་པ་ཡིན་ནའང་། བན་གྱིས་སྟོན་པ་ཤཱཀ་ཀྱ་ཐུབ་པ་ཟེར་ཞིང་། བོན་གྱིས་སྟོན་པ་གཤེན་རབ་མི་བོ་ཞེས་ཐ་དད་དུ་འདོད་ཀྱི་ཡོད་པ་ནི་མངོན་སུམ་ཚད་གྲུབ་ཡིན་པས་སྟོན་པ་གཅིག་ཅེས་པ་འདི་དོན་དངོས་དང་མཐུན་པ་ག་ལ་ཡིན།\nའདི་ནི་བན་དེའི་ཕྱོགས་ལ་ཟེར་བ་ཡིན་ནོ་ཟེར་སྲིད་ནའང་། བོད་ཀྱི་ནང་པ་ལ་མདོ་སྔགས་ཀྱི་སྟོན་པ་རྣམ་གཉིས་ཞེས་པའི་རྣམ་གཞག་ཡོད་ལ། སྤྲུལ་སྐུའི་སྟོན་པ་དང་དེས་གསུང་པའི་ཆོས། ལོངས་སྐུའི་སྟོན་པ་དང་དེས་གསུངས་པའི་ཆོས། ཆོས་སྐུའི་སྟོན་པ་དང་དེས་གསུངས་པའི་ཆོས་ཀྱི་རྣམ་གཞག་སོགས་ཀྱང་ཞིབ་མོར་ཡོད་པས་ན། རྫོགས་ཆེན་སྟོན་པ་བཅུ་གཉིས་སོགས་ཀྱང་ཡོད་པས། སྟོན་པ་གཅིག་དང་བསྟན་པ་གཅིག་ཡིན་ཟེར་བ་འདི་ནི་བོད་ལ་ཇི་ལྟར་འཚམ།\nགཞན་ཡང་ཤར་ནུབ་ཀྱི་རིག་པ་སྨྲ་བ་ཚོས་བོད་ཀྱི་བླ་མའི་ཆོས་ལུགས་ཟེར་བ་འདི་ནི། སྒྲོ་འདོགས་དང་བཀུར་འདེབས། འོལ་ཚོད་དང་ལོང་བཤད་བྱས་པ་ཅིག་མ་ཡིན་པར། རྒྱ་གར་གྱི་ནང་བསྟན་དངོས་དང་མི་མཐུན་པའི་ཁྱད་ཆོས་མང་པོ་ཅིག་རང་རེའི་བླ་མ་གོང་མ་ཚོས་སྲོལ་གཏོད་པར་བྱས་པ་ཤ་དག་ཡིན་པས། འདི་ལ་འང་སྟོན་པ་ཅིག་འཇོག་དགོས་ཏེ། ནང་པའི་ལུགས་དངོས་མ་ཡིན་པའི་གནད་ཡོད་ལ། སྟོན་པ་གཉིས་ཀྱི་བསྟན་པ་གཉིས་ཞེས་པ་འདི་དོན་དངོས་ཡིན།\nདེས་ན་སྟོན་པ་གཅིག་དང་བསྟན་པ་གཅིག་ཅེས་པ་འདི་ལྷོ་བརྒྱུད་ནང་པའི་བཞེད་པ་ལྟར་གསུང་པ་ཡིན་ནམ། བོད་བརྒྱུད་ནང་པ་ལྟར་གསུང་པ་ཡིན། སྔ་མའི་ལུགས་བཞིན་ཡིན་ཟེར་ན་ནི། ཁོང་ཅག་ལ་ཐེག་ཆེན་དང་སྔགས་སྐོར་ནི་རྩ་བ་ནས་མེད་པས་དེ་དག་ཀྱང་ཤུགས་ཀྱིས་འདོར་དགོས་པ་མ་ཡིན་ནམ། ཕྱི་མ་ལྟར་ཡིན་ཟེར་ན་རྩ་བ་ནས་མི་འཐད་དེ། སྟོན་པ་གཉིས་དང་གསུམ་དུ་ཕྱེས་ཡོད་པས། གཅིག་ཅེས་པ་ཇི་ལྟར་འཇོག་དགོས་བསམ་མནོ་བཏང་མི་དགོས་སམ།\nད་ནས་མ་བརྟགས་མ་དཔྱད་པར་སྟོན་པ་གཅིག་དང་བསྟན་པ་གཅིག་ཅེས་པའི་གླུ་རྒྱང་མི་བྱེད་པར་གལ་ཆེ། ང་ཚོའི་ལོ་རྒྱུས་ལ་ཕྱིར་བལྟ་བྱས་ན། ཉན་ཐོས་སྡེ་པའི་ནང་ཕན་ཚུན་སྟོན་པ་གཅིག་མིན་རྩོད་པ་མ་བྱུང་ཡང་། ཉན་ཐོས་དང་ཐེག་ཆེན་བར་སྟོན་པ་མི་གཅིག་པའི་རྩོད་པ་དང་། མདོ་སྔགས་བར། ལྷག་པར་དུ་བོད་ཡུལ་འདིར་མདོ་སྔགས་ཀྱི་ཡིག་ཆའི་ཐད་མཁས་པ་ཚོས་དག་མ་དག་གི་ཐད་ལ་རྩོད་གླེང་མང་པོ་གནང་མྱོང་བ་རྣམས་ཀྱང་། དོན་དུ་སྟོན་བསྟན་གཅིག་རང་ཡིན་མིན་གྱི་གནད་ལ་ཐུག་ཡོད།\nད་ལྟ་རྒྱལ་སྤྱིའི་རང་བཞིན་གྱི་རྒྱ་གར་གྱི་གནའ་བོའི་ལོ་རྒྱུས་དང་། ནང་པའི་ལོ་རྒྱུས་རིག་གནས་ཞིབ་འཇུག་པ་རྣམས་ཀྱི་བཏོན་པའི་ལྟ་ཚུལ་གསར་པ་ཧ་ཅང་མང་པོ་འདུག་ལ། སློབ་ཆེན་ཁག་ཏུ་ལོ་རྒྱུས་དེ་དག་གཙིགས་སུ་འཛིན་གྱི་ཡོད་པས། ང་ཚོའི་ཆེ་ཕྲ་ཀུན་གྱིས་ཞིབ་འཇུག་གི་འབྲས་བུ་དེ་དག་སྣང་མེད་བཞག་ཐབས་བྲལ་ཡོད་པས། ནང་བསྟན་གྱི་ལོ་རྒྱུས་ཡང་དག་པ་ཅིག་ཤེས་དགོས་ན་དེ་དག་ལ་བརྟེན་དགོས་ལ། སྟོན་པ་གཅིག་དང་བསྟན་པ་གཅིག་ཅེས་པ་དེ་གང་ལ་འཇུག་མིན་གསལ་པོར་ཤེས་དགོས་ངེས་རེད།\nང་ཚོ་བོད་པའི་སྔ་དེང་གི་ཆོས་པ་ཚོས་ད་ཡོད་བཀའ་འགྱུར་དུ་བཞུགས་པའི་མདོ་རྒྱུད་ཚང་མ་སྟོན་པ་ཤཱཀྱ་ཐུབ་པ་སྐུ་ཉིད་ཀྱིས་གསུངས་པར་ཞལ་གྱིས་བཞེས་པ་འདི་ཉིད་གནས་སྐབས་སུ་དད་ལྡན་པའི་ངོར་མཛེས་པ་ཙམ་མ་གཏོགས། མུས་འཐུད་ལྟ་བ་དེས་ཕུགས་འཁྱོལ་བ་ཅིག་ཧ་ཅང་ཁག་པོ་ཆགས་ཟིན་འདུག དེས་ན་ཆོས་པ་ཚོས་རྒྱ་གར་ཆོས་ལུགས་རིག་གནས་རང་གི་འཕེལ་རིམ་ལ་དེང་རབས་རིག་ལམ་བཞིན་དཔྱད་ཞིབ་ཟབ་མོ་གནང་ཐུབ་ན། སྟོན་པ་གཅིག་དང་བསྟན་པ་གཅིག་ཅེས་པའི་འཛིན་མཚམས་གང་ཡིན་གསལ་པོར་རྟོགས་ངེས་རེད།།\nསྟོན་པ་ཤཱཀ་ཐུབ་ཟུར་འཇོག་གིས་ངན་སོང་ལས་འདྲེན་པ་པོ། ཞིང་ཁམས་ལ་དྲངས་བ་པོ། འཇིགས་ཀུན་ལས་སྐྱོབ་པ་པོ་ག་གེ་མོ་ཡན་ལ་མེད་ཟེར་ནས་གཙུག་ཏུ་བཀུར་བའི་བྱེད་པོ་སྨྲ་བའི་རང་རེའི་བླ་མའི་ཆོས་ལུགས་དང་། མདོ་རྒྱུད་སོགས་ལ་ཡང་དག་ཡིན་མིན་སོགས་སྔར་གྱི་ཆོས་ལོག་བཀག་པའི་ཡིག་ཆ་རྣམས་ལ་རྒྱལ་སྤྱིའི་ཐོག་ཞིབ་འཇུག་པ་ཧ་ཅང་མང་བས། དེ་དག་གིས་བཏོན་པའི་གནད་དོན་ལ་གཡོལ་ནས་འདྲ་ཆགས་པོས་སྟོན་པ་གཅིག་དང་བསྟན་པ་གཅིག་ཅེས་པའི་ཐ་སྙད་ཀྱིས་སྒྲིབ་བཅོས་བྱ་བ་ནི་རེ་ཞིག་བླུན་པོའི་ངོར་མཛེས་ཀྱང་། མཁས་པའི་ངོར་གནས་ལུགས་ལ་གཡོལ་བར་གྱུར་པ་འདི་ནི་ངོ་ཚ་ཆེ་ཤོས་ཡིན་པའི་ཕྱིར་རོ།།\n#38 དྲི་མེད་ལྷག་བསམ། ་ལགས་ཀྱིས་སྤེལ་དོན།:\nApril 20th, 2017 at 8:09 am\n༄༅། ། བོད་འཇིག་པར་བྱེད་པའི་མདོ་ལ་བོད་པ་རྣམས་ཤིན་དུ་དགྱེས།\nསྔར་རྒྱ་ནག་གི་ས་དཔྱད་རྩིས་རིགས་སོགས་སྦྱང་སྐབས་གྲངས་ཉུང་མི་རིགས་འཇིག་པའི་གཞུང་ཞིག་ཡོད་པ་ཐོས་ཏེ། འབད་པས་བཙལ་བས་ཡི་གེ་རྙེད་ནས་ཞིབ་ཏུ་དཔྱད་པ་ཡིན། བོད་པ་རྣམས་རྣམས་ཀྱི་སྔོན་བྱུང་གི་གཟི་འོད་འབར་བའི་ལོ་རྒྱུས་ཅུང་ཟད་གསལ་བོར་བཀོད་ཡོད་པའི་རྒྱ་གཞུང་ནི། ཐང་ཡིག་གསར་རྙིང་གི་བོད་ཀྱི་ལེའུ་རེད། ཐང་ཡིག་ནང་དུ་གཙོ་བོ་རྒྱ་མི་རིགས་ཀྱི་ལོ་རྒྱུས་ཞིབ་ཆ་ཆེ། ལྷག་པར་ཏུ་མི་རིགས་བར་ཀྱི་དམག་འཁྲུགས། དེའི་སྐོར་ལ་འཇུས་བཀོད་པའི་ལོ་རྒྱུས་མང་། མི་རིགས་གཞན་འཇིག་པར་བྱེད་པའི་ཆེད་དུ། རྩིས་གཞི་རྐུང་པ། རྩིས་མགོ་དཀྲུགས་པ། ས་དཔྱད་ལོག་པར་བསྟན་པ་སོགས་གྲངས་ཀྱིས་མི་ཆོད། སྐབས་དེའི་རྒྱ་ནག་གི་དཔྱད་མཁན་རྣམས་ཀྱིས། བོད་ཡུལ་དུ་ལོག་པའི་བསྟན་བཅོས་རྣམས་ཤིན་ཏུ་དར་བའི་དུས་སུ་བོད་འཇིག་ཅེས་བཤད་ཡོད། བོད་ལ་དེ་དག་ནང་འདྲེན་བྱེད་མཁན་རྒྱ་ཟ་གཉིས་དང་། བོད་ཀྱི་བླ་མ་ཆེན་པོ་འགའ་ཞིག་རེད། ལྷག་པར་མིང་རྒྱལ་རབས་སྐབས་སུ་བོད་སོག་ལ་དར་བའི་ཆེད་དུ་ཆེན་པོ་རྣམས་ལ་གསེར་གྱི་རྫོང་པ་བྱས་འདུག སྐབས་དེའི་ཡིད་ཆེས་བྱེད་པའི་སྐྱབས་གནས་རྣམས་ཀྱིས་སྐྱབས་འོག་པ་རྣམས་ལ་དེ་དག་སྤེལ་ནས་བོད་ཡོངས་ལ་ཁྱབ་བཅུག་འདུག ཕལ་ཆེར་ཁོང་ཚོ་ལ་རང་རིགས་བསླུ་བ་དང་། སྐྱབས་འོག་པ་འདོར་བའི་བསམ་བློ་མེད་སྲིད་མོད། གཡོ་འོག་ཏུ་ཚུད་པ་དངོས་ཡོད་གནས་ཚུལ་རེད། དཔེར་། སྐབས་དེའི་ཆེན་པོ་ཞིག་ལ་གསེར་རྒྱ་མ་གསུམ་གྱི་རྫོང་བ་བྱས་ཡོད། ཏྭ་ཆོས་ལུགས་ཀྱི་དཔྱད་བྱེད་མཁན་ཞིག་གིས། བོད་ཀྱི་ཆེན་པོ་ཞིག་ལ། ཁྱོད་མདོ་འདིའི་བཀའ་བབ་རེད། སྤེལ་ཚུལ་འདི་འདྲ་རེད་ཅེས་བཤད་པར་མ་ཟད། ཟླ་ཚེས་འདི་ལྟ་བུ་ལ་གསེར་འདི་འདྲ་འབུལ་མཁན་བྱུང་ཞེས་བཤད་འདུག ལན་གསུམ་ཙམ་དུ་བཤད་པ་ཐོག་ཏུ་ཁེལ་བས་བོད་ཀྱི་ཆེན་པོ་དེས་གཡོ་རྒྱུ་མཁན་གྱི་དཔྱད་མཁན་དེ་ལ་ཕྱག་ཕུལ་འདུག གསེར་ནི་སྐབས་དེའི་རྒྱལ་པོས་ཐབས་ཤེས་བྱས་ཏེ་སྤྲད་པ་རེད། ལོག་པའི་བསྟན་བཅོས་དེ་ཇི་ལྟར་བྱུང་ཞེ་ན། ཐང་ཐེ་ཙོང་ 唐太宗་གིས་ཕྱོགས་བཞིའི་རྒྱལ་ཁམས་དབང་དུ་བསྡུ་བའི་ཕྱིར་དབུ་བླ་呂才་ལཱུ་ཚཱེ་ཟེར་བ་ལ་ཆེད་དུ་རྩོམ་བཅུག་ནས། རྒྱལ་གཞུང་གིས་འགྲོ་སོང་བཏང་སྟེ་སྤེལ་བཅུག་པ་ཞིག་རེད། མདོ་དེའི་མིང་ལ་དམུ་རྒོད་འཇིག་པའི་མདོ་ཟེར། 《滅蠻經》 མདོ་འདིའི་ནང་གི འདྲེ་ལྔ་དང་། ས་བདག རྨེ་འཁོར། སྤར་ཀ་སོགས་ད་ལྟ་རང་རེའི་ལི་ཐོར་བཀོད་པ་དེ་རེད། བཤད་སྟངས་ཕལ་མོ་ཆེ་ལོག་པ་རེད།　གུ་རུའི་ལུང་བསྟན་དུ་བོད་ལ་ཉེན་བརྡ་མང་པོ་བཏང་འདུག་སྟེ་ཉན་མཁན་བྱུང་མི་འདུག　ས་སྐྱ་པ་ཅུང་ཟད་མགོ་གྲུང་གི་ཟོལ་གྱིས་ཆོས་ལོག་འདི་དག་སྤེལ་རོགས་མ་བྱས་པ་དང་། སྨན་རྩེ་ལྷ་བཙུན་གྱིས་མདོ་འདིའི་གསང་བ་ཅུང་ཟད་རྟོལ་བས་ཁོང་ཁྲིམས་ལ་སྦྱར་ཏེ་བསད་པ་རེད། འོན་ཀྱང་ཕྱིས་སུ་ཕྱི་ནག་གི་རྐྱེན་གང་ཡིན་མི་ཤེས།　ས་སྐྱས་ཡང་སྤེལ་དགོས་ཐུག་འདུག　གནའ་སྔ་མོ་རྒྱ་ནག་གི་སྟོང་འཇུག་སློབ་ཚེ་དམ་བཅའ་གསུམ་དགོས་པ་རེད། གཅིག་ནི་མདོ་འདིའི་ལོ་རྒྱུས་གཞན་ལ་བཤད་མི་རུང་པ་དེ་རེད། ད་ལྟའི་སྐབས་ཀྱི་(བོད་འཇིག་པའི་མདོ་)་ཡོད་དེ།　བོད་པ་རྣམས་ཀྱི་ལག་ལེན་དུ་འདེབས་བཞིན་ཡོད་པའི་དབུ་མ་དང་རང་བཙན་གྱི་རྩོད་པ་རེད། འདི་ཡང་བསམ་བཞིན་དུ་བརྒྱུད་བསྐུལ་བྱས་ནས་བཟོས་པ་ཞིག་རེད། འདི་ལ་རྒྱབ་ལྗོངས་རྒྱ་ཆེ་བ་ཡོད་པས། མཐར་མི་རིགས་འཆི་ལམ་དུ་འདེད་པར་བྱེད་པའི་གདེང་ཚོད་བྱེད་གྱིན་འདུག འདི་ལྟར་གླེང་ན་ཡང་མཚོན་རྩེ་ནང་དུ་བསྐོར་ཟེར་ནས་བཤད་སྲིད་ཀྱང་། ནང་མ་དག་ན་ཕྱི་བརྟན་པོ་མི་ཡོང་པ་ལོ་རྒྱུས་ཀྱིས་བདེན་དཔང་བྱེད་ཐུབ། རང་ཉིད་ཀྱིས་བཤད་པ་ནི་རིག་གཞུང་ཞིབ་འཇུག་ལས།　ཆབ་སྲིད་ཀྱི་ཕྱོགས་ལྷུང་གི་སྐད་ཆ་དང་།　སྙོག་དྲའིནང་དུ་འཛུལ་འདོད་གཏན་ནས་མེད།　ད་ལྟའི་གྲངས་ཉུང་མི་རིགས་ས་ཁུལ་གྱི་རྫོང་ཡོངས་རྫོགས་ཀྱི་སྲིད་གཞུང་། དྲག་དམག བཙོན་ཁང་གསུམ་གྱི་ས་ཆ་ནི་ས་དཔྱད་པས་ཆེད་དུ་འདམས་ཏེ་བསྐྲུན་པ་ཞིག་ཡིན་ཚུལ་རྩིས་རིགས་སློབ་དཔོན་ཞིག་གིས་བཤད་ཀྱང་།　ཁོ་རང་ཡང་སྐབས་དེར་དངོས་སུ་ཞུགས་མཁན་གྱི་ས་དཔྱད་པ་ཅིག་རེད།　སྐད་ཆ་འདི་རྨོངས་དད་ལྟ་བུ་ཞིག་ཡིན་མོད།　དམུ་རྒོལ་འཇོམས་པའི་ཐབས་འཇུས་འདི་ནི་ལོ་རྒྱུས་ཡིན་ལ།　དངོས་བྱུང་ཡང་རེད།　རྒྱུ་མཚན་ཤེས་འདོད་མཁན་དག་གིས་道藏经་ཞེས་ཏྭ་ཆོས་ལུགས་ཀྱི་མདོ་སྡེ་ཕྱོགས་བསྒྲིགས་རང་རེའི་བཀའ་བསྟན་ལྟ་བུའི་བྱུང་བ་དང་།　དེའིནང་གི་བདེན་རྫུན་གྱི་རྣམ་གྲངས་བཤད་པའི་བསྟན་བཅོས་ཁག་དང་།　ཁྱད་པར་滅蠻經་ཟེར་བའི་སྐོར་ལ་དཔྱད་པ་་མང་བས་དེར་ཞིབ་འཇུག་གནང་བར་ཞུ།　དྲི་མེད་པས།\n#39 བན་དེ་བ། ་ལགས་ཀྱིས་སྤེལ་དོན།:\nApril 20th, 2017 at 8:35 am\nOriginal 2017-03-28 志美坚 羊兄乐园\nསངས་རྒྱས་ཆོས་ལུགས་ལ། ཁྱིམ་པས་དགེ་སློང་ལ་ཕྱག་བྱ། བླ་མའི་ཆོས་ལུགས་ལ། དགེ་སློང་གིས་ཁྱིམ་པ་ལ་ཕྱག་བྱ།\nསངས་རྒྱས་ཆོས་ལུགས་ལ། མཁན་རབས་དང་དགེ་སློང་ཕོ་མོ་དག་གིས་རྒྱལ་སྲིད་སྐྱོང་བ་དང་། ཁྱིམ་ལ་བརྟེན་པ། གྲི་འདོགས་པ་ནི་མི་དགེ་བའི་ལས་ལ་བལྟ།\nབླ་མའི་ཆོས་ལུགས་ལ། བླ་མ་དང་མཁན་པོ་དག་གིས་ཆུང་མ་ལེན་ཞིང་རྒྱལ་སྲིད་སྐྱོང་ཞིང་། དགེ་སློང་གིས་གྲི་འདོགས་ཀྱི་ཡོད།\nསངས་རྒྱས་ཆོས་ལུགས་ཀྱི། བཙུན་མ་དང་བཙུན་པ་རྣམ་ཀྱིས་གླུ་དང་གར་སོགས་བྱ་མི་ཆོག། བླ་མའི་ཆོས་ལུགས་ཀྱི། བཙུན་པ་དང་བཙུན་མ་རྣམས་ཀྱིས་གླུ་ལེན་ཆོག་བྲོའང་རྡུང་ཆོག\nསངས་རྒྱས་ཆོས་ལུགས་ཀྱིས། གསང་སྔགས་ཉམས་ལེན་བྱེད་དུས། གསང་སྔགས་ནི་གསང་སྔགས་ཀྱི་ཚུལ་དུ་ཉམས་སུ་ལེན།\nབླ་མའི་ཆོས་ལུགས་ཀྱིས། གསང་སྔགས་ཉམས་ལེན་བྱེད་དུས། གསང་སྔགས་ནི་ཁྲོམ་བསྒྲགས་ཀྱི་ཚུལ་དུ་ཉམས་ལེན་བྱེད།\nསངས་རྒྱས་ཆོས་ལུགས་ཀྱིས། རང་རང་གིས་བློ་དང་འཚམས་པའི་གྲུབ་མཐའ་ལ་ཞུགས་དགོས་པར་བཤད། བླ་མའི་ཆོས་ལུགས་ཀྱིས། ངེས་པར་དུ་ཐེག་ཆེན་ལ་ཞུགས་དགོས་པར་བཤད།\nསངས་རྒྱས་ཆོས་ལུགས་ཀྱིས། དཀོན་མཆོག་རྗེས་དྲན་གྱི་མདོ་དང་། སྐྱབས་འགྲོ་སོགས་ཁ་འདོན་བྱེད་ལ། བླ་མའི་ཆོས་ལུགས་ཀྱིས། བླ་མའི་རྣལ་འབྱུར་ཁ་འདོན་བྱེད།\n#40 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nསྤོབས་པ་མཐའ་ཡས་ཀྱེ། དུས་རབས་བདུན་པའི་སྔོན་དུ་བོད་པ་ཚོས་རང་རིགས་མང་པོ་ཁང་པར་བཅུག་ནས་གསོན་སྲེག་བྱས་པའི་ལོ་རྒྱུས་འདུག་གམ། གདངས་ལ་བཏགས་སྟེ་རེ་རེ་བཞིན་སྐེ་གཏུབས་པའི་ལོ་རྒྱུས་འདུག་གམ། ཡོད་ན་འདི་དང་འདི་ཞེས་ངོ་སྤྲོད་བྱོས་ཤིག དེ་མེད་ན་བོད་ལ་ཆོས་རྒྱལ་ཟེར་བ་དེ་ཚོས་ཅི་ཞིག་དྲུད་ཡོང་ཡོད་པ་གསལ་པོར་གྱུར་བ་རེད། གླེང་འདེབས་པ་ནི་རྒྱུ་མཚན་གྱིས་དབུལ་སོང་བའི་རྟགས་ཁོ་ནའོ། དུད་འགྲོ་གསོད་པ་ནི་གནའ་ནས་ད་བར་དུ་རང་རེར་ཡོད་པའི་འཚོ་ཐབས་ཤིག་ཡིན་པས་མི་སྐྱ་ཙམ་མ་ཟད་དགོན་པ་གྲྭ་ཚང་མང་པོས་ཀྱང་ཉེ་རབས་བར་དུ་ཤ་ཟ་ཁྲག་འཐུང་བྱས་ནས་ཡོང་བ་རེད། བོད་ན་ད་དུང་ནང་པའི་དགོན་པ་མང་པོས་དེ་འདྲའི་དམར་མཆོད་བྱེད་བཞིན་པ་རེད། ཐག་ཉེར་ཡོད་པ་དེ་མ་མཐོང་ནས་ཐག་རིང་ཞིག་མཐོང་ཁུལ་བྱེད་པ་ནི་དགོད་བྲོ་བའི་གནས་ཁོ་ནའོ།\n#41 ཀརྡོ་རབ་འབྱམས་པ་ ་ལགས་ཀྱིས་སྤེལ་དོན།:\nApril 20th, 2017 at 8:47 am\n་་་་་་་་་་ སྐབས་དེའི་རྒྱ་ནག་གི་དཔྱད་མཁན་རྣམས་ཀྱིས། བོད་ཡུལ་དུ་ལོག་པའི་བསྟན་བཅོས་རྣམས་ཤིན་ཏུ་དར་བའི་དུས་སུ་བོད་འཇིག་ཅེས་བཤད་ཡོད། བོད་ལ་དེ་དག་ནང་འདྲེན་བྱེད་མཁན་རྒྱ་ཟ་གཉིས་དང་། བོད་ཀྱི་བླ་མ་ཆེན་པོ་འགའ་ཞིག་རེད། ་་་་་་་་་་་ ཟེར།\n#42 ལ་དྭགས་འཇམ་དཔལ།། ་ལགས་ཀྱིས་སྤེལ་དོན།:\nApril 20th, 2017 at 8:50 am\nརྒྱ་གར་སྲིལ་བློན་ཨིནྡྲ་གྷནྡྷཱིའི་དུས་སུ། སིཁ ཞེས་པའི་ཆོས་ལུགས་ལ་ཞེན་པ་ཁ་ཅིག་གིས་ལྷ་ཁང་ངམ་་ཆོས་ཁང་དུ་ཞུགས་ཏེ། རྒྱ་གར་གཞུང་ལ་ངན་འཛིངས་བྱེད་པ་ན། སྲིལ་བློན་ཨིནྡྲ་གྷནྡྷཱིས་གཞུང་དམག་བསྐུལ་ཏེ། ངན་འཛིངས་པ་དེ་དག་རྩ་མེད་བཏངས། རྗེས་སུ་ཞི་འཇམ་ཆགས་པ་ན། སྲིལ་བློན་ཨིནྡྲ་གྷནྡྷཱིའི་སྐུ་སྲུང་གྲས་སུ། སི་ཁ་ཆོས་ལུགས་པ་ཞིག་ཡོད་པ་དེ་སྐུ་སྲུང་ནས་འཐེན་ན་མ་གཏོགས། སྲིད་བློན་གྱི་སྲོག་ལ་གཉེན་ཀ་ཡོད། ཅེས་པ་ན། སྲིད་བློན་གྱིས་ངས་རང་སྲོག་ལ་གཅེས་ཏེ། སི་ཁ་ཆོས་ལུགས་པར་ཁྲིམས་འགལ་ལས་མི་བྱེད། ཅེས་བཤད། ཉིན་ཤས་རྗེས་སི་ཁ་སྐུ་སྲུང་དེས་མེ་མདའ་བརྒྱབས་ཏེ། སྲིལ་བློན་ཨིནྡྲ་གྷནྡྷཱི་བཀྲོངས་པ་ན། སྲང་ལམ་གྱི་ཧིནྡུའི་ཆོས་ལུགས་པ་མང་་པོས། ཉེས་མེད་ཀྱི་སི་ཁ་མང་པོ་བསད། གསོད་པ་པོ་རྣམས་ལ་རྩ་ཁྲིམས་བཞིན་ཆད་པ་བཅད། དིང་སང་ཆོས་ལུགས་པ་རྣམས་འཁོན་འཛིན་མེད་པར་སྔར་བཞིན་གནས་སོ།\n#43 ཀརྡོ་རབ་འབྱམས་པ་ ་ལགས་ཀྱིས་སྤེལ་དོན།:\n#38 དྲི་མེད་ལྷག་བསམ། ་ལགས་ཀྱིས་སྤེལ་དོན།: འདི་བདེན་པ་ཡིན་ན། རྒྱ་ནག་རང་གི་ནང་ལ་འདྲེ་ལྔའི་ཚབ་ལ། ལྷ་ལྔ་སོགས་ཡོད་པ་ལྟ་བུའི་བསྟན་བཅོས་དེ་ལ་བཟློག་པ་ཞིག་ཡོད་ཁུངས་གསུང་ཐུབ་པ་ཅིག་དགོས་རེད། དེ་བྱུང་ན། ཤ་ཚའི་གཏམ་རེད། དེ་མིན་ཡ་བྱེད་མཁན་རག་དཀའ་ཙམ་མཐོང་ལགས།\n#44 ཀརྡོ་རབ་འབྱམས་པ་ ་ལགས་ཀྱིས་སྤེལ་དོན།:\nགཉིས་པ། གསང་སྔགས་ལ། མ་དད་པའི་སྐྱོན།\nགསུམ་པ། དགེ་སློང་གིས། རང་གི་རྩ་བའི་བླ་མར་གྱུར་པའི་ཁྱིམ་ལ་ཕྱག་འཚལ་བ་ཙམ་ལས་གཞན་རྣམས་བདེན་པ་མིན།\nལྔ་པ། མཁན་པོས་ཆུང་མ་ལེན་པ་དང་། གྲྭ་པས་གྲི་འདོགས་ཆོག་པ་མི་བདེན།\nདྲུག་པ། ཚོགས་གླུ་ལེན་ཆོག་པ་བདེན་ཡང་། གཞན་མི་བདེན།\nབརྒྱད་པ། ཁྲོམ་བསྒྲགས་གྱུར་པ་ལས། ཁྲོམ་བསྒྲགས་བྱས་པར་མི་འདོད།\nབཅུ་པ། གདུལ་བྱ་གསུམ་ག་ཡོད་པ་དང་། དཀོན་མཆོག་རྗེས་དྲན་གྱི་མདོ་དང་། སྐྱབས་འགྲོ་སོགས་ཁ་འདོན་བྱེད་པའི་ཐོག་ནས། བླ་མའི་རྣལ་འབྱོར་ཡང་ཁ་འདོན་བྱེད་དགོས་གསུངས་པ་ལགས་སོ།། །།\n#45 དྲི་མེད་ལྷག་བསམ། ་ལགས་ཀྱིས་སྤེལ་དོན།:\nསངས་རྒྱས་ཆོས་ལུགས་དང་བླ་མའི་ཆོས་ལུགས་མི་འདྲ་ས་བཅུ་རྩོད་པ་དོན་མེད་རེད།　སངས་རྒྱས་ཆོས་ལུགས་སུ་ཞིག་དག་དང་སུ་ཞིག་རྫུན།　དད་པའི་རྗེས་འབྲངས་བྱས་ན་གང་ཡང་རུང་།　རིགས་པའི་རྗེས་འབྲངས་བྱས་ན་ཅི་ཡང་རྫུན།　ལོ་རྒྱུས་སྨྲ་བའི་ལྟ་གྲུབ་ཀྱིས་བཤད་ན།　ལུས་ཡོད་མེད་མི་ཤེས་པའི་དབང་པོ་ལ་རྩོད་པ་རེད། སངས་རྒྱས་མྱ་ངན་ལས་འདས་ནས་དགྲ་བཅོམ་པ་རྣམས་ཀྱི་ཉོན་མོངས་ལང་སྟེ་སྡེ་ཚན་མི་འདྲ་བ་མང་དུ་གྱེས། ལོ་༡༢༠་ཡས་མས་སུ་ནང་པ་ལ་གཅིག་འགྱུར་མེད། དེ་རྗེས་མྱ་ངན་མེད་པས་ཆབ་སྲིད་དོན་དུ་སྡེ་བ་བཅོ་བརྒྱད་ཚང་མ་སངས་རྒྱས་པར་གཅིག་འགྱུར་ལམ་དུ་བཏང་། གཅིག་བྱས་ན་དེ་དུས་ནང་ཆོས་རྣམ་དག་དེ་ནུབ་ནས་མེད་པ་སོང་ཡོད་སྲིད། དཔུང་ཤུགས་ཆེ་ཆུང་གིས་བདེན་པ་ཞིག་བྱུང་། ཉམས་ཆུང་རྣམ་རྫུན་པར་གྱུར། དོན་གྱིས་བདེན་རྫུན་སུ་ལ་ཡོད་དབང་ཆེན་དང་ཚོགས་པ་ཆེན་པོ་ཕྱོགས་གཅིག་གི་ཁྱབ་བསྒྲགས་ཀྱིས་ཐག་གཅོད་མི་ནུས། བདེན་པ་ནི་ནམ་ཡང་བདེན།\nཀ་རྡོ་ལེགས། འདྲེ་ལྔ་ནི་འདྲེ་ལྔ་རང་རེད། འདྲེ་ལྔ་གཅིག་ཀྱང་འཁོར་ཕྱོགས་ལ་ཁྱད་པར་ཡོད། རྒྱ་ནག་གི་ལི་ཐོ་ཀུན་ལ་ཡོད་པས་ནུས་ན་གཟིགས་པར་ཞུ། སྤྱིར་ང་ལ་ཡ་བྱས་དང་མ་བྱས་མེད། སྤྱིར་བོད་བླུན་དག་ལ་བདེན་པ་ལས་ཀྱང་རྫུན་པ་བྲིན། བཟང་པོ་བྱས་པ་ལས་ངན་པ་བྱས་ན་རྒྱུགས་ཆེ། ཧམ་པ་ཆེ་ཞིང་ངོ་ཚ་མེད་པ་ཚོར་གོང་མས་ཀྱང་སྐྱོང་། འོག་མས་ཀྱང་བཀུར། གཡོ་སྒྱུ་ཟོལ་ཟོག་གིས་འཚོ་བའི་ལས་མཐུན་དག་གིས་གཅིག་གིས་གཅིག་བསྟོད། སྐྱག་པས་རྐུབ་བཏེགས་པས་ཅི་ཡང་མི་ཤེས་པས་ཆེ་ཉམས་ངོམ་ལ་བྲེལ། དེ་འདྲའི་སྤྱི་ཚོགས་ཀྱིས་ངོས་ལེན་ཐོབ་པའི་འདོད་པ་དང་། དེ་ལ་ཕན་ཐོགས་པའི་རེ་བ་ཡང་ཆེར་མི་འདུག་ཀྱང་། རང་གིས་མཐོང་ཐོས་མ་གསང་དྲང་པོར་བརྗོད་པ་ཙམ་མོ། །\n#47 ཀརྡོ་རབ་འབྱམས་པ་ ་ལགས་ཀྱིས་སྤེལ་དོན།:\n#46 དྲི་མེད་ལྷག་བསམ་ལགས། ལགས་སོ། དྲི་མེད་ལགས། གསལ་བཤདགནང་བར་བཀའ་དྲིན་ཆེ།\n#49 སྤོབས་པ་མཐའ་ཡས། ་ལགས་ཀྱིས་སྤེལ་དོན།:\nApril 20th, 2017 at 5:10 pm\nཡ་མཚན་པ་ཞིག་ལ་དེང་སང་གི་བསྒྱུར་བོན་ནམ་བོན་དཀར་ཚོས་དམར་མཆོད་བྱེད་སྲོལ་མི་འདུག་བསམ་ན་ཡང་ཁ་ཤས་རེས་དངོས་དང་བརྒྱུད་ནས་དམར་མཆོད་བྱེད་པ་ལ་རྗེས་སུ་ཡི་རང་དང་རྒྱབ་སྐྱོར་གྱི་གསུང་ཚིག་མང་པོ་འབྱོན་གྱིན་འདུག་པས་གོ་སྐབས་རེ་བྱུང་ན་ཡང་བསྐྱར་དམར་མཆོད་བྱེད་དགོངས་པ་མིན་ནམ། དམག་འཁྲུགས་ཀྱི་སྐབས་སོགས་སུ་མི་གསོད་པ་ནི་དཔའ་བོ་རྣམས་ཀྱི་ཁྱད་ཆོས་རེད། འཚོ་བའི་ཆེད་དུ་དུ་དུད་འགྲོ་གསོད་པ་ནི་ཁ་ཟས་ཀྱི་ཆེད་དུ་རེད། ཡིན་ན་ཡང་། ཆོས་ཀྱི་ཆོ་གའི་ཆེད་དུ་གསོད་པ་ནི་བོད་ཀྱི་གདོད་མའི་སྲོལ་རྒྱུན་ཆོས་ལུགས་ཀྱི་རྗེས་ལུས་དང་། ཀླ་ཀློ། མུན་ནག ཐ་ཤལ་གྱི་སྤྱོད་ངན་ཙམ་རེད།\n#51 དྲི་མེད་ལྷག་བསམ། ་ལགས་ཀྱིས་སྤེལ་དོན།:\nཀ་རྡོ་ལེགས། སྤར་ཁ་མཐུན་མིན་བོད་ཀྱི་ལོ་ཐོའི་རི་མོ་དང་། རྒྱ་ནག་གི་ལི་ཐོའི་རི་མོ་ལ་ཅིག་ལྟོས་དང་ཁྱད་པར་ཤེས་ཡོང་། སྤྱིར་སྤར་ཁ་རིགས་མི་འདྲ་བ་དུ་མ་ཡོད་ཀྱང་བོད་ལ་རྒྱུགས་ཆེ་བའི་རི་མོ་དེ་དགྲ་དེད་ཅིག་རེད། དེ་བཞིན་ཀོ་རི་ཡི་དར་ཆའི་སྟེང་གི་རི་མོ་དེ་ཡང་རྒྱ་ནག་གིས་བསམ་བཞིན་བཟོས་པའི་དགྲ་དེད་ཅིག་རེད། བོད་པ་རྣམས་ལ་བདེན་པ་འགྲོ་ས་མེད་པས་བཤད་འདོད་ཡང་མེད། དུས་ཚོད་ཡང་མི་འདུག གོང་གི་དྲི་མེད་སྤྱན་ཟེར་བ་དེ་ཐེག་དམན་གྱི་རྗེས་འབྲངས་ཤིག་ཡིན་ཚོད་རེད་དེ། ཐེག་དམན་རང་ལ་ལོ་རྒྱུས་གསལ་བོ་མེད་པས་ལྐུགས་པའི་རྗེས་སུ་ལོང་བ་བརྒྱུགས་པ་ཙམ་མོ།།\n#52 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nརྒྱལ་དབང་ལྔ་བར་བརྫུས་པའི་དམག་དཔོན་དེས་དགེ་ལུགས་ཀྱི་ཆེད་དུ་བཀའ་ཇོ་རྙིང་གསུམ་གྱི་བླ་གྲྭ་མང་པོ་སྡེབ་གསོད་བྱས། དགོན་པ་མང་པོ་མེ་ལ་བསྲེག ཆོས་ལུགས་ཀྱི་ཆེད་དུ་དམར་མཆོད་བྱས་ཟེར་ན་འདི་ལས་ལྷག་ཅིག་ག་ལ་ཡོད།\nསྔར་རྐུབ་ན་ལྕེ་ལྡག་བྱས་པའི་གནམ་བསྐོས་གོང་མའམ་བན་དེ་བའི་སྐད་དུ་བཤད་ན་གོང་མ་འཇམ་པའི་དབྱངས་ཟེར་བ་དེས་ཁྱོད་ཅག་ལག་ཆར་བཀོལ་ནས་བོད་ཆེན་པོ་འདི་ལག་འོག་ཏུ་ཚུད་ཚར་བ་ན་འཕོང་ཕྱིས་ཀྱི་རྡོ་བཞིན་དུ་གཡུག་པར་མ་ཟད་ཉེས་པ་ཅི་ཡང་མེད་པའི་བོད་མི་མང་པོ་ཞིག་རང་ས་གོར་མོ་དང་རང་ཁང་གྲུ་བཞིའི་ནང་དུའང་སྡོད་མ་བཅུག་པར་མཐའ་ནས་མཐའ་རུ་སྤྱུགས་སོང་། དེ་ལས་ཀྱང་མང་པོ་ཞིག་ནི་འཐབ་རྩོད་དང་མུ་གེས་བསད་སོང་། དེ་ནི་ཁྱོད་ཚོས་གནམ་བསྐོས་གོང་མའམ་འཇམ་པའི་དབྱངས་ཀྱི་སྤྲུལ་པར་སྐད་པ་དེ་བོད་དུ་གདམ་དྲངས་པའི་མཇུག་འབྲས་རེད། འོན་ཀྱང་གྲུབ་མཐའི་ཕྱོགས་ཞེན་ཙམ་ལས་ཅི་ཡང་མི་ཤེས་པ་དག་ལ་ནི་ད་དུང་སྣང་བ་སྤྲོ་སྤྲོ་འདྲ་བྱེད་རྒྱུ་འདུག་སྟེ་ཁོ་ཅག་ལ་དགོས་རྒྱུ་གཅིག་ཡོད་པ་ནི་གྲུབ་མཐའ་གཞན་པའི་ཉམས་རྒུད་ཙམ་རེད།\n#53 ལ་དྭགས་འཇམ་དཔལ།། ་ལགས་ཀྱིས་སྤེལ་དོན།:\nཞེ་ས་པ་ནས་གསལ་བའི། ་གྲོ་ལོད། ཀྱི་དོན་གང་ལགས་སམ།\nདྲི་མེད་ལྷག་བསམ་མཆོག་ལ། ལེགས་སོ། འཚམས་འདྲི་ཞུའོ།\n#54 ཀརྡོ་རབ་འབྱམས་པ་ ་ལགས་ཀྱིས་སྤེལ་དོན།:\nApril 21st, 2017 at 3:10 am\nགྲོ་ལོད་ཀྱི་དོན། འོལ་ཚོད་ཀྱི་བཀྲལ་ན། གྲོ་ནི་འབྲུའི་རིགས་ཤིག་དང་། ལོད་པ་ནི། ངན་པ་སྟེ། གྲོ་ངན་པ་སྟེ། གུ་རུའི་ཕྱག་ལ་ཕྱག་ནས་ལ། གྲོ་བསྣམས་ནས། དགྲ་དགེགས་ལ་གཏོར་བ་ན། དགྲ་དགེགས་ལ་ངན་པ་ལྟར་སོང་བས་དེ་ལྟར་མཚན་ཐོགས་སྲིད་ཀྱང་། དེའི་ཁུངས་ནི། ངས་རྙེད་མ་བྱུང་ངོ་།།\n#55 ལྷག་པ། ་ལགས་ཀྱིས་སྤེལ་དོན།:\n#56 ལ་དྭགས་འཇམ་དཔལ།། ་ལགས་ཀྱིས་སྤེལ་དོན།:\nApril 21st, 2017 at 6:17 am\nབརྩོན་པས་ཕྱུག་པ་ཀ་རྡོ་ལེགས. ལན་བརྒྱབས་པ་བཟང་། བློ་བསྐྱེད་དོ།\n#57 ཀརྡོ་རབ་འབྱམས་པ་ ་ལགས་ཀྱིས་སྤེལ་དོན།:\nApril 21st, 2017 at 7:09 am\n#58 དྲི་མེད་ལྷག་བསམ། ་ལགས་ཀྱིས་སྤེལ་དོན།:\nརྒན་ལ་དྭགས་པ་ལ་མཚམས་འདྲི་ཞུ། རྡོ་རྗེ་གྲོ་ལོད་ཀྱི་རྒྱ་གར་སྐད་དོད། བཛྲ་ཀྲོ་དྷ་ལོ་ཀོཏྟ་ར། གཟུངས་སྒྲུབ་ཚིག་སྡུད། ཀྲོ་ལོཏ=་གྲོ་ལོད་དུ་འགྱུར་བ་རེད། བོད་དུ་སྒྲ་བསྒྱུར་བྱེད་སྐབས། ཛྙཱ་ན་ལ=གཉའ་ན། གུ་རུ་ལ= གྷུ་རུ། དྷ་ཏུ་ལ=ད་ཏུ། བི་མ་ལ= བྱེ་མ། ཛམྦུ་=འཛམ་བུ། སིདྡྷི་ལ=སི་ཏུ། པཱ་པཾ་=ལ་པ་པུང་། ཨ་བྷ་= ཨ་བྱ། མཎྜལ= མ་དྷ་ལ་སོགས་མང་པོ་ཡོད་པ་མཁྱེན་གསལ་ལྟར་ལེགས་སོ། །\nང་ཚོས་ཆོས་ལུགས་ཀྱི་དམག་འཁྲུག་བརྒྱབ་ཡོད། དེ་མིའི་རིགས་ཀྱི་རྒྱུན་གཏན་སྤྱོད་པ་རེད། ཚང་མས་བརྒྱབ་ཡོད། ང་ཚོས་དེར་ངོ་ཚ་བ་དང་ཁྱ་སྐྱེང་བ་བྱེད་དགོས་མེད། གཙོ་བོ་འདི་ང་ཚོ་མི་ཡིན་པའི་ངོས་ནས་མིའི་སྤྱོད་པ་ཤོད་དགོས། ལྷ་དང་བླ་མ་དང་ཡེ་ཤེས་དང་རྟོག་ལྡན་ཟེར་བ་དེ་ཚོ་ང་ཚོས་སྙན་ངག་བཀོལ་གྱི་ཡོད་མ་གཏོགས་དོན་དངོས་ལ་ང་ཚོ་ནི་ད་དུང་མི་ཡིན། དཔང་རྟགས་གསལ་ཤོས་ང་ཚོའི་མཆན་རྒྱག་མཁན་ཚོར་གཟིགས་དང་།\nངས་ད་བར་རྙིང་མ་བྱང་ཆུབ་སེམས་དཔའ་ཞིག་མཐོང་མ་བྱུང་། དགེ་ལུགས་པ་གཞན་གཅེས་འཛིན་ཞིག་མཐོང་མ་བྱུང་། བཀའ་བརྒྱུད་པ་རྒྱུ་དང་དབང་ལ་མི་དགའ་མཁན་ཞིག་མཐོང་མ་བྱུང་། ས་སྐྱ་རྒྱོ་དང་སྟུ་ལ་མི་དགའ་མཁན་ཞིག་མཐོང་མ་བྱུང་། འདི་དངོས་ཡོད་རེད།\nའདིར་ཡོང་མཁན་གྱི་རྙིང་མའི་ཆོས་པ་འཛིན་པ་དེ་ཚོའི་ཕྲག་མདོག་མི་གཞན་པ་དང་ཆེ་ཆུང་གཅིག་པ་རེད་འདུག བོན་པོ་ཚོ་ཡང་དེ་ལྟར་རེད། ཆོས་ལུགས་གཞན་པ་ཚང་མའི་མཆན་འགོད་མཁན་ཚང་མ་དེ་འདྲ་རེད། ང་ཚོ་མི་རེད།\nད་བར་ལ་ཁ་བརྡའི་ནང་ལ་ང་ཚོ་ས་སྐྱ་ཡིན། ང་ཚོས་བཟོད་པ་སྒོམ་གྱི་ཡིན་ཟེར་མཁན་བྱུང་སོང་ངས། ང་ཚོ་རྙིང་མ་ཡིན། ང་ཚོས་ཁྱེད་ལ་གུས་ཞབས་བྱེད་ཀྱི་ཡིན་ཟེར་མཁན་བྱུང་སོང་ངས། ང་ཚོ་དགེ་ལུགས་པ་ཡིན། ང་ཚོས་སྟོང་ཉིད་རྟོགས་ཡོད། བྱས་ཙང་ཁྱོད་ཀྱི་ཕྱོགས་ལ་བསམ་ཤེས་བྱེད་ཀྱི་ཡིན་ཟེར་མཁན་བྱུང་སོང་ངས།\nངས་བལྟས་ན་གོ་སྐབས་རེད། གོ་སྐབས་རག་ན། མི་གསོད་དགོས་སར་མི་གསོད་ཀྱི་རེད། རྫུན་ཤོད་དགོས་སར་རྫུན་ཤོད་ཀྱི་རེད།\nསྔོན་གྱི་རྣམ་ཐར་དེ་ཚོར་ལྟོས་དང་། རྩོམ་པ་པོ་་དེ་ཚོས་རྫུན་ག་ཚོད་བཤད་མིན་འདུག་གམ། ང་ཚོ་རྒྱུ་མེད་པ།\n#60 བསམ་ཤེས། ་ལགས་ཀྱིས་སྤེལ་དོན།:\nནོར་བཅོས། ང་ཚོ་རྒྱུ་མེད་པ། དེ་ང་ཚོར་ངོ་ཚ་རྒྱུ་མེད་པཱ། བཅོས་རོགས།\n#61 སྤོབས་པ་མཐའ་ཡས། ་ལགས་ཀྱིས་སྤེལ་དོན།:\nApril 21st, 2017 at 5:51 pm\nབསམ་ཤེས་བདེན་གི། ངས་ནི་སུ་བཟེ་རེ་ཆེ་ན་དེ་ལ་སྙད་རྐོ་བསམ་གི་འདུག དེ་མ་གཏོགས་ཆོས་ལུགས་ཆོས་བརྒྱུད་བར་ན་བཟང་ངན་ཡག་བཙོག་གི་འདུ་ཤེས་ནི་སྤུ་རྩེ་ཙམ་ཡང་མེད།\n#62 དྲི་མེད་ལྷག་བསམ། ་ལགས་ཀྱིས་སྤེལ་དོན།:\nབསམ་ཤེས་ཀྱི་ལྟ་ཚུལ་ལ་ཅུང་ཟད་མོས་མཐུན་ཡོད། ཆོས་ལུགས་རིས་མེད་ཤིན་ཏུ་ལེགས། དེ་འང་ཁ་ཙམ་མ་ཡིན་པ་ཞིག་དགོས། རྒྱ་ནག་གི་གྲོས་མཐུན་དོན་ཚན་བཅུ་བདུན་ལྟ་བུ། ཞི་འགྲིག་ནི་ཐབས་ལམ་ཞིག་སྟེ་དོན་དུ་གཞན་དབང་བསྒྱུར་གྱི་གོ་སྐབས་གཉེར་བ་ཡིན་ན་མི་ལེགས། ༡༽བསམ་ཤེས་ཀྱི་ཆོས་ལུགས་དམག་འཁྲུགས་ཀྱི་ཚིག་དོན་བསམ་ཤེས་མི་འདུག ཆོས་ལུགས་དམག་འཁྲུགས་ནི་ལྟ་གྲུབ་འགལ་བ་དང་། ཆོས་ལུགས་གཞན་དབང་བསྒྱུར་ཁོ་ན་དོན་དུ་གཉེར་བ་གཙོ་བོར་བྱས་པ་ཞིག་ཡིན་དགོས། ༢༽མི་ཡིན་པས་འཁྲུལ་བ་བྱུང་བ་བདེན་མོད། ནོར་འཁྲུལ་ལ་ངོ་མི་ཚ་བ་བསམ་བློའི་ཉེས་པ་སྟེ། ཁྲིམས་ཐག་གཅོད་རྒྱུ་ཡིན་ན་བསམ་བཞིན་བྱས་པའི་ནག་ཉེས་ཀྱི་རྩ་བ་རེད། ༣༽མ་བྱུང་པ་ལ་བྱུང་ཟེར་བ་དེ་བདེན་དོན་དོར་བ་ཡིན་པས་རྒྱུ་འབྲས་ཡལ་བར་འདོར་བ་དང་། ཁེ་ཕན་གྱི་ཆེད་དུ་བདེན་རྫུན་གོ་ལྡོག་གིས་བཤད་པ་ཡིན་པས་དེ་ལས་སྐུར་འདེབས་ཆེན་པོ་ཞིག་མེད། ༤༽བདེན་དོན་ལ་རྩོད་པ་ནི་རྣམ་དཔྱོད་ལྡན་པའི་མི་ཡི་གཟི་བརྗིད་ཡིན། ༥༽བདེན་པ་མེད་པའི་མི་ལ་གོ་གནས་ཅི་ཙམ་མཐོ། སྙན་གྲགས་ནམ་མཁའ་ཁྱབ། རྗེས་འབྲང་ས་གཞི་གང་ཡང་། ཁ་ཆེའི་འཇིགས་སྐུལ་རིང་ལུགས་དང་གཉིས་སུ་མེད་པས་བློ་གྲོས་ལྡན་པས་སྤང་བྱ་ཡིན། ༦༽འཇིག་རྟེན་གྱི་འཆི་ཚུལ་ཐམས་ཅད་ཀྱི་ནང་ནས་ཆེས་ལེགས་ཤོས་བདེན་དོན་དུ་ཚེ་སྲོག་འབུལ་བ་དེ་ཡིན། དཔེར་ན་དགེ་འདུན་ཆོས་འཕེལ་བཞིན། ༧༽བདེན་དོན་གྱི་ཆེད་དུ་མི་གསོད་པ་དང་། བདེན་དོན་གྱི་ཆེད་དུ་དམག་འཁྲུགས་བྱེད་པ་ནི་མི་ཆོས་སྨྲ་བ་ཕལ་མོ་ཆེའི་འདོད་པ་རེད། ༨༽ང་ཚོ་མི་ཡིན་པས་མིའི་སྐད་ཆ་བཤད་དགོས་ཟེར་མཁན་ཕལ་མོ་ཆེས། མི་ལས་འདས་པའི་བྱ་བ་དོན་དུ་གཉེར་བཞིན་ཡོད་ལ། རང་གི་སྐྱོན་བརྗོད་ལ་བཟོད་སྒོམ་མི་ཐུབ་པ་དང་། ནང་ཆོས་ཀྱི་དད་པའི་རྩ་བ་བུད། བདེན་རྫུན་གོ་བལྡོག སངས་རྒྱས་མི་རུ་བསྒྱུར། ནང་པ་ཡེ་ཤིའི་ཆོས་ལུགས་སུ་དྲངས། ཕར་ཚན་རིག་གི་རྗེས་མ་ཆོད། ཚུར་ནང་ཆོས་ཀྱི་རྨིང་གཞི་དོར་ནས་ཡོད་པ་མང་། མི་ཡིན་ཚུལ་ལ་གོ་བ་རྣལ་མ་ཞིག་བ་མ་སྐྱེས་པར་གོ་ཚད་བདེན་པར་བཟུང་ན་མི་ཡི་རྐུབ་ཕུད་ཡོང་། དཔེར་ན། ཀླུ་མཁར་བྱམས་ཀྱང་མི་རེད། མི་ལ་སྐྱོན་ཡོད། མིས་སྐད་ཆ་བཤད་རྒྱུ་རེད། མི་ལ་སྨྲ་བརྗོད་རང་གི་ཐོབ་ཐང་ཡོད་། མིའི་རྒྱུན་སྤྱོད་ལ་ངོས་ལེན་ཡོད་བྱས་ན། བསམ་ཤེས་ལྟ་བུ་མང་པོ་ཞིག་གིས་བསམ་བློ་གཏོང་མི་ཤེས་པ་ཐག་ཆོད། ང་ཚོས་ཀླུ་མཁར་བྱམས་ལ་རྒོལ་བ་བྱེད་དོན། དྲིན་ཤེས་ཤིང་དྲིན་བཟོ་དགོས་པའི་བདེན་དོན་ལ་རྩོད་པ་རེད། མི་ཡིན་པས་སྐྱོན་ཆ་ནོར་འཁྲུལ་བཟོ་ཆོག་ན་རྩོད་པ་བྱེད་དོན་མེད། བསམ་ཤེས་ལགས་བསམ་གཞིག་གནོང་དང་།\n#63 BONPO ་ལགས་ཀྱིས་སྤེལ་དོན།:\nApril 21st, 2017 at 8:38 pm\nགྲོ་ལོད་་་ཅེས་པ་ནི་་་གྲོད་པ་མདོག་ཉེས་་་ཅེས་པའི་དོན་ཡིན་ནམ། སྤྱིར་སྟངས་སྟོད་པའི་ཁ་སྐད་ལ་་་ཁྱི་དེ་ལོད་པོ་་་འདུག་ཟེར་དུས་མཐུ་བོ་དང་ངར་པོ་དྲག་པོ་སོགས་ལ་གོ་བ་རེད། གྲོད་པ་ཆེ་མདོག་ཁ་པོ་འདྲ་ཞིག་བྲིས་འདུག་བསམ་སོང་། གྲོད་པ་ཆེན་པོ་དེ་ལ་གོ་རྒྱུ་ཞིག་ཏན་ཏན་ཡོད་ཀྱི་རེད། །\n#64 BONPO ་ལགས་ཀྱིས་སྤེལ་དོན།:\nཤཀྱ་ཐུབ་པའི་རྗེས་འཇུག་པ་ཡིན་པར་རློམ་པའི་སྡིག་རྒན་གྱི་ཁྱུ་ཚོགས་ཤིག་གིས་མི་བསད་པའི་བསད་རབས་ཀྱི་དཔའ་གཏམ་ཤོད་སྟངས་ལ་ལྟོས་དང་། ཁོ་ཚོས་དངོས་སུ་མི་བསད་པར་ཁས་ལེན་སྟངས་ལ་ལྟོས་དང་། ཤཀྱ་ཐུབ་པའི་རྗེས་འཇུག་པས་མི་བསད་པ་དེ་བྱས་རྗེས་ཡིན་རབས་ཤོད་སྟངས་ལ་ལྟོས་དང་། ཤཀྱ་ཐུབ་པའི་རྗེས་འཇུག་པ་ལག་དམར་བ་ཚོས་བོན་པོ་དམར་བསད་བཏང་བ་ཡིན་པར་ཁས་ལེན་སྟངས་ལ་ལྟོས་དང་། རྩ་བཞིའི་སྡོམ་པའི་ནང་སྲོག་གཅོད་པ་སྤང་བར་འཚལ་ལོ་ཞེས་པའི་གོ་དོན་དངོས་དེ། སྡིག་རྒན་འདི་ཚོས་་་ངས་སྲོག་བཅད་པ་བྱའོ་་་ཞེས་་་ཁས་བླངས་དམ་འབུལ་ཞུས་པ་ཡིན་ས་རེད། ཆོས་རྒྱལ་བཀའ་དྲིན་ཅན་ཞེས་པ་དེ་བོན་པོ་དམར་གསོད་གཏོང་མཁན་གྱི་མི་ངན་ཁྱི་ལུད་འདྲ་བ་ཞིག་ཡིན་པ་དེ་རིང་གཞི་ནས་ཤེས་སོང་། །\n#65 བན་དེ་བ། ་ལགས་ཀྱིས་སྤེལ་དོན།:\nབསམ་ཤེས་ཀྱི་སྐད་ཆ་ལ་བདེན་ཤས་ཆེན་པོ་འདུག མི་ཁག་ཅིག་གིས་རང་གིས་བྱས་ཉེས་རི་བོའི་གཏོས་ལྟར་བསག་ཀྱང་ལི་ལི་ཡིས་དྲི་ཆེན་སྦས་པ་བཞིན་བསྐུངས་ནས་གཞན་ལ་སྒྲོ་སྐུར་བྱེད་སྐབས་ས་འཕག་གནམ་འཕག་བྱེད་མཁན་རིགས་ཅིག་ཡོང་གི་འདུག དཔེ་མཚོན་ཙམ་ཞུས་ན་རྩོམ་འདི་ལ་མཆན་འདེབས་མཁན་འགའ་ཞིག་ལ་གཟིགས་དང། ང་ཚོས་མཛུབ་མོ་ལྔ་བགྲང་ཀ་མི་ཐེབས་རྒྱུ་མེད། བཙན་བྱོལ་སྒྲིགས་འཛུགས་དང་ཆོས་ལུགས་གཞན་ལ་སྐྱོན་བརྗོད་དང་བརླང་ཚིག་འབྲི་དུས་ནམ་ལངས་ཡོང་བའི་བཟོ་འདྲ་ཞིག་བྱེད་ཀྱི་རེད་དེ་མིན་གོ་ཐོས་ཀྱི་ཡུལ་ན་མེད། མི་སུ་ལ་ཡིན་ནའང་སྐྱོན་ཡོད་ཆོག་ལ་ཆོས་ལུགས་ཅི་ཞིག་ཡིན་རུང་དེ་ཚོ་ལའང་སྐྱོན་ཆ་ཡོད་སྲིད་་་་རང་རང་དབུ་མ་དང་མཆོག་གྱུར་ཡང་རྩེ་བླ་མེད་དུ་བཟུང་བ་ནི་ཆོས་ལུགས་ཚང་མའི་རྗེས་འཛིན་པ་གཅིག་གྱུར་རེད། འོན་ཀྱང་ང་ཚོས་ལུང་དང་རིགས་པའི་སྒོ་ནས་སྐྱོན་ལ་སྐྱོན་འདོན་བྱས་ན་དེ་ནི་སྐུར་འདེབས་སུ་འགྲོ་གི་མེད། དེ་ནི་མཁས་པའི་བྱ་བའི་འགྲོ་ལུགས་རེད། དེ་མིན་ག་དུས་ཡིན་རུང་ཕ་ཤ་མ་ཤ་ཟེར་ནས་སྐད་ཅོར་ལུང་པ་བསྐངས་ནས་བཤད་ཀྱང་རྣམ་དཔྱོད་ཅན་ཚོས་བཞད་བགད་ཤོར་རྒྱུ་ལས་མ་འདས།\n#66 BONPO ་ལགས་ཀྱིས་སྤེལ་དོན།:\nApril 21st, 2017 at 9:34 pm\nགཟའ་ར་ཧུ་ལ་དང་དཔལ་རྡོར་གསོལ་མཆོད་བྱེད་དགོས་པའི་དུས་ངན་ཞིག་ནམ་ཡང་མི་ཚེས་པར་ཤོག ། །\n#67 ལ་དྭགས་འཇམ་དཔལ།། ་ལགས་ཀྱིས་སྤེལ་དོན།:\nདྲི་མེད་ལྷག་བསམ་མཆོག་གིས་གསུངས་པ་དེ། ཁུངས་དང་ལྡན་པ་ཞིག་ལགས་པས། དེ་ལྟར་མཁྱེན་པ་ཐུགས་ལ་མང་བ་དེ། སྲོལ་འཛིན་པ་དག་གིས་རྗེས་སུ་ཡི་རང་ཞུ་འོས་ཤིང་། གཤམ་གསལ་ཚིག་དོན་རྣམས་ཐུགས་ལ་འཇོག་དགོས།\nཞེས་བྲིས་པར་། བདག་ལ་བློ་བསྐྱེད་དངོས་མ་བྱུང་བ་ནི། བོད་སྐད་ཀྱི། ལོད། ཅེས་པ་དེ་ངན་པའི་དོན་ཡིན་པ་དེ་ལགས་སོ།\n#68 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nApril 21st, 2017 at 9:49 pm\nབོད་ཀྱི་བླ་མར་རློམ་པ་ཚོས་མི་བསད་རྟ་རྨས་བྱས་པ་དེ་འགྲིག་པ་རེད་ཟེར་ན་དེ་ལ་ལན ་ཧ་ཧ་ཧ ཟེར་བ་ཙམ་ལས་ཅི་ཡང་འདེབས་མི་འདོད། སྤོབས་མཐས་རང་ཉིད་དག་འབུད་འདྲ་བྱེད་ཀྱི་འདུག་སྟེ་ཁྭ་ཏའི་སྒྲོ་བསྟོད་རང་རེད། དྲྭ་ཚིགས་གང་ཞིག་ཏུ་བོན་པོའི་སྐོར་ཡོད་ན་དེར་ཁོའི་རྒྱུ་མཚན་མེད་པའི་སྡིག་དམོད་དང་སྐད་ངན་གྲིབ་མ་བཞིན་དུ་འཁོར་བསྡད་ཡོད། ད་དུང་ཕྱོགས་རིས་མེད་ཟེར་ནས་འུར་ཆེན་པོ་སྒྲོག་པ་ནི་ངན་པ་ངོ་སོ་ཆེ་ཟེར་བ་ལས་མ་འདས་སོ།\n#69 BONPO ་ལགས་ཀྱིས་སྤེལ་དོན།:\nཁྱེད་རང་ཚོའི་སྐྱོན་མཚང་རི་བོའི་གཏོས་དང་འདྲ་བ་དེ་ཚོ་ངོ་སྤྲོད་ཡག་པོ་གནང་ཐུབ་ན་དགེ་མཚན་རེད་མ་གཏོགས། དབྱུག་པ་ལེབ་བརྡུང་མ་གནང་ན་དགའ། སྤྱིར་སྟངས་སུ་ལའང་སྐྱོན་ཆ་ཡོད་སྲིད་ཀྱི་རེད། ཡིན་ནའང་ས་ཡ་དྲུག་གི་སྲིད་པའི་བླ་ཁྱིམ་རྩ་གཏོར་གཏོང་མཁན་གྱི་སྡིག་རྒན་ནག་ཉེས་ཅན་གྱི་གྲལ་དུ་བོད་མི་ཡོད་ཚད་བཞག་མ་ཡོང་རོགས། བཀའ་དྲིན་ཆེ། །\n#70 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nApril 21st, 2017 at 9:59 pm\nབསམ་ཤེས་ཀྱི་སྐད་ཆ་སྔ་མ་དག་གི་སྙིང་དོན་མདོར་བསྡུས་ན་བོད་ལ་སངས་རྒྱས་ཀྱི་བསྟན་པ་ཉམས་སུ་ལེན་མཁན་ཞིག་མི་འདུག་ཟེར་བ་དེ་རེད། དེ་དེ་བཞིན་ནོ་ཟེར་མི་ཐུབ་མོད། རྒྱལ་དབང་ལྔ་བས་མཚོན་པའི་བླ་ཆེན་དང་གྲྭ་བར་རློམ་པའི་བཤན་པ་མདོ་མེད་དག་ནི་སངས་རྒྱས་ཀྱི་དགོངས་པར་རྒྱབ་གཏོད་བྱེད་མཁན་ཁོ་ནའོ་ཞེས་་་་་་་་\n#71 ལ་དྭགས་འཇམ་དཔལ།། ་ལགས་ཀྱིས་སྤེལ་དོན།:\nApril 22nd, 2017 at 1:35 am\nསླར་ཡང་ཞུ་བ་ནི། གོང་གསལ། གྲོ་ལོད། ཅེས་པ་ནི། ལེགས་སྦྱར་ཚིག་བསྒུར་མ་དག་རྒྱུན་འབྱམས་སོང་བ་ཞིག་ཏེ། བོད་སྐད་དུ། གྲོ་ལོད། དོན་ནི། ཁྲོ་བོ་འཇིག་རྟེན་ལས་འདས་པ། ཞེས་སྙམ་མོ།\n#72 སྤོབས་པ་མཐའ་ཡས། ་ལགས་ཀྱིས་སྤེལ་དོན།:\nApril 22nd, 2017 at 2:17 am\nརྒྱལ་དབང་ལྔ་པས་བོན་པོ་ལ་ཡག་པོ་བྱས་ཡོད་རེད་ཟེར། གསང་སྔགས་འཆངས་བ་གཡུང་དྲུང་བོན་ཟེར་ནས་བསྟོད་པ་དང་བདག་རྐྱེན་ཚད་མེད་གནང་ཡོད་པ་རེད། དྲིན་བྱས་དྲིན་དུ་མི་གོ་གྲོགས་ངན་གྱི་གཤིས་ཀ་མངོན་སུ་སྟོན་སྟངས་ལ་བལྟས་ན་ལས་རྒྱུ་འབྲས་ཁས་མི་ལེན་མཁན་གྱི་རང་མདོག་བསྟན་ཡོང་གིན་འདུག\nབོན་ཟེར་བ་འདིས་དམར་མཆོད་གཏོང་གིན་ཡོད་ལུགས་ནི་རྗེ་མི་ལ་རས་པས་དངོས་སུ་མཐོང་འདུག གཡག་བརྒྱ་ལ་སོགས་པ་བསད་ན་ནད་པ་ནད་ལས་གྲོལ་ཚུལ་གྱི་ལྟ་ལོག་འཚེ་བ་ཆོས་སུ་སྨྲ་བའི་ལམ་སྟོན་བྱས་པ་དེ་རྗེ་བཙུན་གྱིས་སྲོག་ཆགས་རྣམས་ཀྱི་སྲོག་བསྐྱབས་ཚུལ་རྣམ་ཐར་ཁུངས་དག་དེར་གསུངས་འདུག རྗེ་ཙོང་ཁ་པས་ཀྱང་ལམ་རིམ་ཆེན་མོ་ན་དེ་དང་ཆ་འདྲ་བ་ཞིག་གསུངས་འདུག འབྲི་གུང་སྐྱོབ་པས་འཁྱར་བོན་བརྡོལ་བོན་བསྒྱུར་བོན་སོགས་སུ་དབྱེ་ནས་དེང་རབས་ཀྱི་ཞིབ་འཇུག་ལྟ་བུ་དབྱེ་ཞིབ་ཚད་ལྡན་ཞིག་གནང་འདུག རྙིང་མའི་ཕྱོགས་ནས་དུས་རབས་བཅུ་གཉིས་པའི་ནང་དུ་བྱོན་པའི་ཉང་ཉི་མ་འོད་ཟེར་གྱིས་བརྩམས་པའི་ཆོས་འབྱུང་མེ་ཏོག་སྙོང་པོའི་ནང་དུ་ཡང་བོན་པོས་དམར་མཆོད་གཏོང་ཚུལ་ཞིབ་ཅིང་ཕྲ་བ་བྲིས་འདུག ས་སྐྱའི་ཕྱོགས་ཀྱི་མཁས་པས་ཅི་གསུངས་ད་དུང་ཤེས་མེད། ངས་ནི་གཟུགས་མེད་གྲིབ་བཟོ་བྱས་པ་སྣ་གཅིག་ཀྱང་མེད། ཞིབ་ཕྲ་དགོས་ན་རྗེས་སུ་ཞུ་ཆོག་པ་གྱིས། དེང་སང་གི་བོན་པོ་ཟེར་བ་དེ་ཚོས་ནི་དམར་མཆོད་གཏོང་གིན་མེད་པ་ཡིན་དུས་ཐུགས་ལ་གནོད་དགོས་དོན་གང་ཡང་མེད་པ་དགོངས་འཇགས་ཞུ། ཏུང་ཧོང་ཡིག་རྙིང་གི་ནང་དོན་ངག་དབང་རྒྱ་མཚོས་བཀྲལ་བ་ན་ཡང་བོན་པོའི་བཅའ་བ་རིམ་གྲོ་བསྒྲུབ་སྐབས་སུ་ལུག་གསོད་དགོས་ཚུལ་སོགས་བྲིས་འདུག རྒྱའི་ཡིག་རྙིང་ན་ཡང་གནའ་སྔ་མོའི་དུས་སུ་ཞང་ཞུང་པས་དམར་མཆོད་རྒྱ་ཆེན་པོ་བྱེད་ཚུལ་བྲིས་འདུག ཆོས་ལུགས་གང་ཞིགགི་རྗེས་འབྲངས་ཡིན་མིན་ནི་མི་ཤེས། དངོས་ད་བཤད་ནས་ཚར་གི་མི་འདུག\n#74 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nApril 22nd, 2017 at 2:48 am\nབོན་པོའི་གཞུང་ལུགས་ཤིག་དཔང་པོར་བཞག་སྟེ་བོན་གྱིས་དམར་མཆོད་བྱེད་ཚུལ་བཤད་ན་འགྲོ་ལུགས་ཤིག་རེད། དེ་མིན་བོན་ལ་མི་དགའ་བ་ཚོའི་སྐད་ཆ་ཁུངས་མེད་ལུང་མེད་བརྒྱ་སྟོང་མང་པོ་ཁྱེར་ནས་ཡོང་ན་ཡང་ཆེ་འགྲོ་རྒྱུ་ཅི་ཡང་མི་འདུག ཆོས་ལུགས་ཀྱིས་བཤད་ན་དམ་ཉམས་དང་ཆབ་སྲིད་ཀྱིས་བཤད་ན་ནང་རུལ་བ་བན་དེར་བརྫུས་པའི་བཤན་པ་དེ་དག་གིས་བཤད་ལས་ཅི་ཞིག་བྱས་ཡོད་པ་ནི་བན་དེ་རང་གི་དཔེ་དེབ་ཁག་ལས་གསལ་གསལ་ཐིང་ཐིང་དུ་བཤད་འདུག་པས་སྤོབས་མཐའ་བཞིན་གླེང་འགེལ་བ་དང་ཁུངས་མེད་པའི་གཏམ་འཆལ་སྒྲོག་དགོས་དོན་མི་འདུག\nརྒྱལ་དབང་ལྔ་བས་བོན་ལ་ཆེ་མཐོང་གནང་བ་རེད་ཟེར་བ་དེ་ཤོག་གུའི་ངོས་དང་རྩིག་པའི་ངོས་སུ་བྲིས་པ་ཙམ་རེད། དོན་དངོས་སུ་ཁོ་རང་གི་རྐང་པའི་ནད་ངན་བཅོས་ཐུབ་མཁན་བོན་པོའི་བླ་མ་ཞིག་ལས་བྱུང་མི་འདུག་པ་དེར་བསྟོད་ར་ཙམ་བྱས་པ་རེད། འོན་ཀྱང་མཐར་བླ་མ་དེའི་སྐེ་བཅད། འབྲི་ལུང་དགོན་པ་རྩ་གཏོར་དུ་བཏང་། ད་ལྟ་དགོན་པའི་ཤུལ་ཙམ་ལས་མེད། བླ་མའི་སྐེ་གཅོད་སའི་རྡོ་ལེབ་དེ་དེང་སང་ཡང་དགོན་ཤུལ་དུ་མཐོང་རྒྱུ་ཡོད།\n#75 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nApril 22nd, 2017 at 2:50 am\nད་དུང་བླ་བྲང་གི་འཇམ་བཞད་ཟེར་བའི་དམག་དཔོན་ཞིག་ཀྱང་ཡོད། སྡེ་སྲིད་ཀྱི་སྐེ་གཅོད་མཁན་ཞྭ་སེར་ཅན་དེ། ད་དུང་ཤན་ཏུ་མང་།\n#76 ཀརྡོ་རབ་འབྱམས་པ་ ་ལགས་ཀྱིས་སྤེལ་དོན།:\nགུ་རུ་རྡོ་རྗེ་གྲོ་ལོད་ནི། བོད་རྒྱལ་ཁྲི་སྲོང་ལྡེ་བཙན་སྐབས་ལ། བོད་མོན་ཕྱོགས་སུ་བྱུང་བས། ཁོང་གི་མཚན་རྒྱ་གར་སྐད་དུ་ཕར་འགྲེལ་ཆོག་ཀྱང་། རྒྱ་སྐད་ཀྱི་མཚན་ཁུངས་གཏུགས་ནས་ཚུར་བཀྲལ་བ་ནི་མི་ཐད་དེ། དཔེར་ན་ཁྲི་སྲོང་ལྡེ་བཙན་གྱི་མཚན་གྱི་དོན། རྒྱ་གར་སྐད་དུ་ཁུངས་གཏུགས་པ་དང་མཚུངས་སོ།།\n#77 ཀརྡོ་རབ་འབྱམས་པ་ ་ལགས་ཀྱིས་སྤེལ་དོན།:\nApril 22nd, 2017 at 3:58 am\nའཇམ་མགོན་རྒྱལ་བའི་རྒྱལ་ཚབ་དགའ་ལྡན་ཁྲི་རབས་ ༡༠༣ པ་ཁྲི་ཆེན་རྡོ་རྗེ་འཆང་རྗེ་བཙུན་བློ་བཟང་བསྟན་འཛིན་མཆོག་དགུང་གྲངས་གྱ་གཅིག་པ་མེ་བྱ་ཧོར་ཟླ་༢ ཚེས་༢༥ ཕྱི་ལོ་(2017–4—21)མཚན་མོ་ཆུ་ཚོད་11 དང་སྐར་མ་45 ཐོག་ལྡི་ལིའི་སྨན་ཁང་མཱསི་རུ་དགོངས་པ་ཆོས་དབྱིངས་སུ་ཐིམ་འདུག\nདགའ་ལྡན་ཁྲི་ཐོག་བརྒྱ་དང་གསུམ་པ་ཆོས་རྗེ་བློ་བཟང་བསྟན་འཛིན་ནི། རབ་བྱུང་བཅུ་དྲུག་པའི་མེ་གླང་(༡༩༣༧)ལོར་བོད་ཤར་ཕྱོགས་མདོ་སྟོད་(དེང་སང་ཡུ་ནན་ཞིང་ཆེན་གྱི་མངའ་ཁོངས་བདེ་ཆེན་བོད་རིགས་རང་སྐྱོང་ཁུལ་ཁམས་ཡ་ར་) གཡག་རྭ་མཚམས་དགོན་པའི་ཤར་ལྷུ་རི་སྟོད་སད་ཅེས་པའི་ཞིང་པ་འབྲིང་པོ་ཞིག་གི་ཁྱིམ་དུ། ཡབ་རྟ་ཚོགས་དང་། ཡུམ་ཆོས་མཚོ་གཉིས་ཀྱི་སྲས་སུ་སྐུ་འཁྲུངས། དགུང་ལོ་དགུའི་ཐོག་དཔལྡན་མཚམས་དགོན་པའི་ཆོགས་སྒོར་ཞུགས། དགེ་དཀོན་མཆོག་ཚུལ་ཁྲིམས་བཤེས་གཉེན་དུ་བསྟེན་ནས་བླ་མ་མཆོད་པ་དང་། ཀུན་རིག གྲྭ་ཚང་གི་འདོན་ཆོས་ཡོངས་རྫོགས་བློ་འཛིན་གྱིས་ཚོགས་དབུས་སུ་རྒྱུགས་ཕུལ་གནང་ཞིང་གྲྭ་ཚང་ནས་བྱ་དགའ་དང་གཟེངས་བསྟོད་རྒྱ་ཆེར་ཐོབ། གཡག་རྭ་ཁང་གསར་རིན་པོ་ཆེའི་ཞལ་སྔ་ནས་དབང་ལུང་མང་དུ་གསན། ཕྱི་ལོ་༡༩༥༣དགུང་ལོ་བཅུ་བདུན་ཐོག་དབུས་འགྱུར་ཆོས་ཀྱི་ཞིང་དུ་ཕེབས། ཕ་ཡུལ་ནས་ཐོན་ཁར་དགེ་རྒན་ཕ་མ་སོགས་ཀྱིས་བསླབ་བྱ་མང་དུ་གནང་བའི་ནང་ནས་ཨ་མ་ལགས་ནས་བུ་ཁྱོད་གྲྭ་སར་སོང་ནས་དཔེ་ཆར་ཡག་པོ་བལྟ་དགོས། ང་ཚོའི་མི་ཐོག་ལ་དགའ་ལྡན་ཤར་རྩེའི་མཁན་པོ་བྱུང་ཡོད། ཁྱོད་ངའི་ཁོག་པར་ཡོད་དུས་ང་ལ་རྨི་ལམ་བཟང་པོ་བཏང་ཡོད། ངས་སྨོན་ལམ་རྒྱག་བཞིན་ཡོད་གསུངས་པ་ད་ལྟ་ཡང་དྲན་གྱིན་འདུག་ཅེས་རྗེ་འདིའི་ཞལ་ལས་ཐོས། ལྷ་ལྡན་དུ་ཕེབས་རྗེས་མཁས་མང་བློ་གླིང་གྲྭ་ཚང་དུ་སྒྲིག་ཞུགས་གནང་། དགེ་བའི་བཤེས་གཉེན་ཆེན་པོ་རྗེ་ལམ་རིམ་པ་ངག་དབང་ཕུན་ཚོགས་མཆོག་དང་། སྐབས་དེའི་གྲྭ་ཚང་མཁན་པོ་དགེ་པདྨ་རྒྱལ་མཚན། ཤག་སྐོར་མཁན་པོ་དགེ་ཉི་མ་རྒྱལ་མཚན། ཏྲེ་ཧོར་དགེ་བློ་བཟང་དོན་འགྲུབ་སོགས་གཙུག་གི་རྒྱན་དུ་བསྟེན་ནས། རིགས་ལམ་སྒོ་བརྒྱ་འབྱེད་པའི་ལྡེ་མིག་བསྡུས་གྲྭ་ནས་བཟུང་ཕར་ཕྱིན་སྐབས་བཞི་པའི་བར་འཕགས་བོད་ཀྱི་གཞུང་ལུགས་དུ་མར་གསན་བསམ་རྒྱ་ཆེར་གནང་། ༧གོང་ས་སྐྱབས་མགོན་ཆེན་པོ་མཆོག་དང་། སྐྱབས་རྗེ་ཡོངས་འཛིན་རིན་པོ་ཆེ་སོགས་ཀྱི་ཞལ་སྔ་ནས་དུས་དབང་དང་ལམ་རིམ་སོགས་དབང་ལུང་དུ་མ་མནོས། ཕྱི་ལོ་༡༩༥༩)ལོར་རྒྱ་ནག་དྲག་པོའི་སྲིད་གཞུང་གིས་བོད་ས་བཙན་བཟུང་བྱེད་སྐབས་རྒྱ་གར་འཕགས་པའི་ཡུལ་ལ་བཙན་བྱོལ་དུ་ཕེབས། བྱེས་ཀྱི་ཆོས་སྡེ་དང་པོ་སྦག་ས་ཆོས་སྒར་ནས་སྔར་གྱི་གསན་བསམ་འཕྲོ་མཐུད་གནང་། ཕྱི་ལོ་༡༩༦༤)ལོར་ས་སྟེང་རྒྱལ་བསྟན་ཡོངས་རྫོགས་ཀྱི་མངའ་བདག་༧གོང་ས་རྒྱལ་བ་ཐམས་ཅད་མཁྱེན་པའི་ཞལ་སྔ་ནས་ཚིགས་ཕྱི་མ་བསྙེན་རྫོགས་ཀྱི་སྡོམ་པ་ལེགས་པར་མནོས། ཕྱི་ལོ་༡༩༦༩)ལོར་༧གོང་ས་མཆོག་གི་བཀའ་དགོངས་ལྟར་སྦག་ས་ཆོས་སྒར་ལྷོ་ཕྱོགས་སུ་གཞིས་སྤོ་བྱེད་སྐབས་གྲྭ་མང་སྤྱི་མཚུངས་ལྟར་དེར་ཕེབས་ནས། འབྲོག་ལས་དང་ཕྱག་མཛོད་སོགས་བླ་སྤྱི་དང་གྲྭ་ཚང་ལ་སྨན་པའི་ངལ་དུབ་ཆེ་བའི་ཕྱག་ལས་རྒྱ་ཆེར་གནང་།　༧གོང་ས་སྐྱབས་མགོན་ཆེན་པོ་མཆོག་དང་། སྐྱབས་རྗེ་ཡོངས་འཛིན་རྣམ་གཉིས་ཀྱི་དྲུང་ནས་དུས་དབང་དང་།　ལམ་རིམ་གྱི་གསུང་ཆོས་སོགས་དབང་ལུང་མན་ངག་རྒྱ་ཆེར་མནོས་པའི་སྐལ་བཟང་སླར་ཡང་ཐོབ། འབྲས་སྤུངས་ཚོགས་ཆེན་དང་། སེར་བྱེས་གྲྭ་ཚང་སོགས་སུ་༧གོང་ས་མཆོག་གི་སྐུ་མདུན་དུ་དམ་འཇོག་དང་། རྟགས་བསལ་གཏོང་བ་སོགས་ཐེངས་འགར་གནང་།　གྲྭ་ཚང་དུ་གཞུང་ཆེན་ལྔ་ལ་དགེ་བཤེས་བཀའ་རྒྱུགས་ཀྱི་དམ་འཇོག་སྐབས་གྲྭ་ཚང་མཁན་རིན་པོ་ཆེ་ནས་དགེ་བཤེས་ལྷ་རམས་པའི་མཚན་གནས་གནང་།ཕྱི་ལོ་༡༩༧༧)ལོར་དགེ་ལྡན་ལུགས་བཟང་གཙུག་ལག་སློབ་གཉེར་ཁང་ཆེན་མོའི་རྒྱུགས་ཁུངས་སུ་ཞུགས་ནས་བཀའ་རམས་དང་། སློབ་དཔོན། ལྷ་རམས་བཅས་ལ་རྒྱུགས་སྤྲོད་ལོ་བདུན་རིང་ཨང་དང་པོའི་རྩེ་ཕུད་ཤ་སྟག་བླངས་གནང་ཡོད། ཕྱི་ལོ་༡༩༨༢)ལོར་གདན་གསུམ་སྨོན་ལམ་ཆེན་པོའི་སྐབས་མཁས་དབང་བརྒྱ་ཕྲག་དང་། དགེ་འདུན་སྟོང་ཚོ་འདུས་པའི་དབུས་སུ་དགེ་བཤེས་ལྷ་རམས་པའི་དམ་བཅའ་ཕུལ། ༡༩༨༣)ལོར་དཔལྡན་སྟོད་རྒྱུད་གྲྭ་ཚང་དུ་སྒྲིག་ཞུགས་ཀྱིས་སྐྱོར་སྦྱངས་སོགས་ལེགས་པར་གནང་།\nརྒྱུད་ཀྱི་ཆོས་ཐོག་འཁོར་རྗེས་སླར་ཡང་བློ་གླིང་གྲྭ་ཚང་དུ་ཕེབས་ནས་སློབ་གཉེར་བ་རྣམས་ལ་དཔེ་ཁྲིད་གནང་ནས་བཞུགས། ཕྱི་ལོ་（༡༩༨༧)ལོ་ནས་འབྲས་སྤུངས་ཚོགས་ཆེན་ཞལ་ངོ་དང་གྲྭ་ཚང་གི་དགེ་བསྐོས་གཅིག་ལྕོགས་ལོ་གཉིས་གནང་། རྡ་སར་༧གོང་ས་སྐྱབས་མགོན་ཆེན་པོའི་སྐུ་དྲུང་དུ་གཞུང་ཆེན་གྱི་དམ་བཅའ་ལན་གཉིས་བཞག་སྟེ་སྒྲུབ་པའི་མཆོད་པ་བླ་མེད་དུ་ཕུལ། ཕྱི་ལོ（༡༩༩༠)ལོར་༧གོང་ས་སྐྱབས་མགོན་ཆེན་པོ་མཆོག་ནས་དཔལྡན་སྟོད་རྒྱུད་གྲྭ་ཚང་གི་བླ་མ་དབུ་མཛད་ཀྱི་ཕྱག་རྟགས་གནང་བ་ལྟར་རྡ་སར་༧གོང་ས་སྐྱབས་མགོན་ཆེན་པོ་མཆོག་མཇལ་བཅར་ཞུས་ཏེ་བཀའ་སློབ་ལམ་སྟོན་རྣམས་ཐུགས་ཀྱི་དཀྱིལ་དུ་བཅངས། བླ་མ་དབུ་མཛད་ལོ་གསུམ་རིང་རྒྱུད་སྟོད་གྲྭ་ཚང་གི་བྱ་བ་ལས་ཀྱི་འཁོར་ལོ་རྣམས་གང་ལེགས་གནང་ཞིང་། ཕྱི་ལོ་(༡༩༩༣)ལོ་ནས་དཔལྡན་སྟོད་རྒྱུད་གྲྭ་ཚང་གི་མཁན་ཁྲིར་ཕེབས་དགོས་པའི་བཀའ་རྒྱ་གནང་བ་ལྟར་༧གོང་ས་སྐྱབས་མགོན་ཆེན་པོ་མཆོག་མཇལ་བཅར་དང་། བོད་ཀྱི་ཕྱི་ནང་གསང་གསུམ་ལ་ཕན་པའི་བཀའ་སློབ་ལམ་སྟོན་ཟབ་མོ་རྣམས་ཐུགས་ཀྱི་རྒྱན་དུ་བླངས། མཁན་པོའི་ཐུགས་ཁུར་བཞེས་ནས་བསྟན་འགྲོ་ལ་སྨན་པའི་མཛད་བཟང་རྒྱ་ཆེར་བསྐྱངས། ཕྱི་ལོ་（༢༠༠༣)ལོ་ཟླ་༡པོའི་ཚེས༡༨ཉིན་༧གོང་ས་སྐྱབས་མགོན་ཆེན་པོ་མཆོག་ནས་ཤར་པ་ཆོས་རྗེར་ཕེབས་དགོས་པའི་ཕྱག་བྲིས་གནང་དོན་བཞིན་ཕྱི་ཚེས་༢༠ཉིན་༧གོང་ས་སྐྱབས་མགོན་ཆེན་པོ་མཆོག་ལ་མཇལ་བཅར་ཞུ་སྐབས་ཐུགས་དགྱེས་ཚོར་ཆེན་པོས་རྗེས་སུ་བཟུང་བར་མཛད། དཔལྡན་སྟོད་རྒྱུད་གྲྭ་ཚང་དུ་གདན་ས་ཆེན་པོ་གསུམ་དང་། བཀྲིས་ལྷུན་པོ་དང་། རྭ་སྟོད། རྒྱུད་སྟོད་སྨད་གཉིས་ཀྱི་མཁན་ལས་ཟུར་དང་དབུ་བླ་རྣམས་གཙོས་པའི་གྲྭ་མང་དང་།ཆོས་དོན་ལྷན་ཁང་གི་སྐུ་ཚབ་བཅས་ལྷན་འཛོམས་ཀྱིས་ཤར་པ་ཆོས་རྗེ་ཁྲི་འདོན་མཛད་སྒོ་གཟབ་རྒྱས་གནང་།ཕྱི་ལོ་༢༠༠༣ཕྱི་ཟླ་༢པའི་ཚེས་༡༡ཉིན་རང་གཞུང་གི་སྐུ་ཚབ་དང་། གདན་ས་ཆེན་པོ་དགའ་འབྲས་གཉིས་ཀྱི་གྲྭ་ཚང་བཞི་དང་། རྭ་སྟོད་གྲྭ་ཚང་བཅས་ཀྱི་མཁན་ལས་ཟུར་དང་འདུས་མང་གང་མང་གིས་ཕེབས་བསུ་གཟབ་རྒྱས་ངང་དགའ་ལྡན་རྣམ་པར་རྒྱལ་བའི་གླིང་དུ་ཞབས་ཟུང་མངོན་པར་བསྒྱུར། ཚེས་༡༢ཉིན་འཇམ་མགོན་རྒྱལ་བ་གཉིས་པའི་གདན་ས་ཆེན་མོ་དགའ་ལྡན་རྣམ་པར་རྒྱལ་བའི་གླིང་གི་ཚོགས་ཆེན་དུ་མང་ཇ་དང་འབྲེལ་ཤར་པ་ཆོས་རྗེའི་ཁྲི་འདོན་མཛད་སྒོ་དངོས་གཞི་གཟབ་རྒྱས་ཚུགས་ཏེ་ཤར་པ་ཆོས་རྗེའི་ཐུགས་འགན་བཞེས། རྗེ་འདིས་ཤར་པ་ཆོས་རྗེའི་བྱེད་སྒོ་འཐུས་ཚང་གནང་བའི་ཞོར་ལ། རྒྱུན་དུ་གདན་ས་ཆེན་པོ་འབྲས་སྤུངས་བློ་གླིང་གྲྭ་ཚང་དུ་བཞུགས་ནས་གདུལ་བྱ་བརྒྱ་ཕྲག་མང་པོར་གཞུང་ཆེན་གྱི་འཆད་ཁྲིད་གནང་། དེ་བཞིན་རྒྱ་བོད་འབྲུག་གང་སར་མཛད་འཕྲིན་རྒྱ་ཆེར་བསྐྱངས་དང་སྐྱོང་བཞིན་པའི་མུར། ཨ་རི་དང་། ཨོ་སི་ཊོ་ལི་ཡ་དང་། ཧྥ་རན་སི། སུད་སི་སོགས་ནུབ་ཕྱོགས་ཁུལ་དང་། ཐེ་ཝན་དང་། སིང་གྷ་པིར། མ་ལ་ཤི་ཡ་སོགས་ཤར་གླིང་ཁུལ་གྱི་ཕྱིའི་ཡུལ་གྲུ་མང་པོ་ལ་གདན་ཞུ་ཕུལ་བ་བཞིན་ཕེབས་ནས་མདོ་སྔགས་ཀྱི་ཆོས་འཁོར་རྒྱ་ཆེར་བསྐོར། ་་་་་་་་\n#78 ཀརྡོ་རབ་འབྱམས་པ་ ་ལགས་ཀྱིས་སྤེལ་དོན།:\n་་་་་་་་་ དགུང་ལོ་བརྒྱད་ཅུ་པ་རབ་བྱུང་བཅུ་བདུན་པའི་ སྤྱི་ལོ་ (༢༠༡༦)ལོའི་ཟླ་ ༡༠ ཚེས་ ༡༩ ཉིན་བོད་མིའི་བླ་ན་མེད་པའི་དབུ་ཁྲིད་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས། དགའ་ལྡན་ཁྲི་ཐོག་ ༡༠༣ པར་བསྐོ་གཞག་གི་བཀའ་ཡིག་ཕྱག་རྟགས་ཕེབས་དོན་ལྟར། སྤྱི་ཟླ་ ༡༡ ཚེས་ ༥ ཉིན་ དགའ་ལྡན་ཚོགས་ཆེན་དང་དགའ་ལྡན་ཁྲི་ཐོག་ཁང་གཉིས་ཀྱི་ནང་དུ་དངོས་སུ་དགའ་ལྡན་ཁྲི་པའི་ཁྲི་ལ་མངའ་གསོལ་གྱི་རྟེན་འབྲེལ་མཛད་སྒོ་ཚོགས་ཏེ། དགའ་ལྡན་ཁྲི་རིན་པོ་ཆེ་མཆོག་འབྲས་སྤུངས་ཕུ་ཁང་ཁམས་ཚན་ནས་སྤྱན་འདྲེན་གྱིས། སྤོས་སྣེ་དང་། གདུགས། རྒྱལ་མཚན་སོགས་མཆོད་རྫས་སྣ་ཚོགས་ཀྱིས་ཕེབས་བསུ་གཟབ་རྒྱས་དང་བཅས་ཏེ་དགའ་ལྡན་ཚོགས་ཆེན་འདུ་ཁང་དུ་ཕེབས་བསུ་ལེགས་གྲུབ་རྗེས། གནས་གཟིགས་དང་ཐུགས་སྨོན། རྟེན་གཙོ་ཁག་ལ་སྙན་ཤལ་ཕུལ་བ་དང་མཆོད་མེ་ཞལ་ཕྱེ་སོགས་གནང་གྲུབ་བསྟུན། བཞུགས་ཁྲིར་༸ཞབས་སོར་འཁོད་པར་དགའ་ལྡན་ཚོགས་ཆེན་གྱི་ལས་སྣེ་ཚོས་མཎྜལ་རྟེན་གསུམ་འདེགས་འབུལ་དང་སྐུ་མགྲོན་རྣམས་ལ་མཇལ་ཁ་གནང་། སྐབས་དེར་སྐུ་མགྲོན་དུ་བོད་མིའི་སྒྲིག་འཛུགས་ཀྱི་སྐུ་ཚབ་ཆོས་རིག་བཀའ་བློན་གཡུ་ཐོག་ཀརྨ་དགེ་ལེགས་མཆོག་དང་། ཤར་བྱང་གི་ཆོས་རྗེ་རྣམ་གཉིས་རྒྱལ་སྤྱིའི་དགེ་ལྡན་ལྷན་ཚོགས་ཀྱི་སྐུ་ཚབ་དགའ་ལྡན་ཤར་རྩེ་གྲྭ་ཚང་གི་མཁན་པོ་བྱང་ཆུབ་ཆོས་ལྡན་མཆོག གདན་ས་ཆེན་པོ་གསུམ་གྱིས་གཙོས་པའི་དགོན་སྡེ་ཁག་གི་མཁན་པོ། གཞན་ཡང་ལྷོ་སྤྱི་དབུས་གཞུང་འབྲེལ་དང་གཞུང་འབྲེལ་མིན་པའི་ཚོགས་ཁག་གི་སྐུ་ཚབ་རྣམ་པ་བཅས་སེར་སྐྱ་མི་དམངས་ཁྲི་ཕྲག་མ་ཟིན་ཙམ་འདུས་པའི་དབུས་སུ། རྗེ་རྒྱལ་བ་གཉིས་པའི་རྒྱལ་ཚབ་ཏུ། མི་འཇིགས་སེངྒེའི་ཁྲི་ལ་ཞབས་སེན་འཁོར་ལོའི་རེ་ཁ་མངོན་པར་འཁོད།\nསྐབས་དེར་དགའ་ལྡན་ཁྲི་རིན་པོ་ཆེ་མཆོག་གིས་༸གོང་ས་༸སྐྱབས་མགོན་ཆེན་པོ་མཆོག་གི་བཀའ་དྲིན་རྗེས་དྲན་དང་བཀའ་དགོངས་ཚུལ་བཞིན་ལག་བསྟར་གནང་སྟེ་༸གོང་ས་མཆོག་༸སྐུ་ཚེ་ཡུན་དུ་བརྟན་ཐབས་གནང་དགོས་གལ་སོགས་བཀའ་སློབ་གནང་། དགའ་ལྡན་བླ་སྤྱིར་ཁྲི་འདོན་མཛད་སྒོ་གྲུབ་པ་དང་། དགའ་ལྡན་བླ་སྤྱི་ནས་དགའ་ལྡན་ཁྲི་ཐོག་ཁང་དུ་རྟེན་འབྲེལ་མཛད་སྒོ་ཚོགས་གནང་། དེ་མཚུངས་དགའ་ལྡན་ཕུ་ཁང་ཁམས་ཚན་དང་། དགའ་ལྡན་ཤར་རྩེ་གྲྭ་ཚང་བཅས་ལ་སྔོན་འགྲོའི་མཛད་སྒོ་གནང་མ་ཟད། ཚེས་ ༦ ཉིན་དགའ་ལྡན་ཁྲི་ཐོག་ཁང་དུ་དགའ་ལྡན་ཁྲི་པ་གསར་རྙིང་གཉིས་ལ་བརྟན་བཞུགས་བསྟར་འབུལ་ཞུས། གདན་སའི་སློབ་གཉེར་བ་ཚོར་གཞུང་ཆེན་དཔེ་འཁྲིད་རྒྱུན་གཏན་ཐོག །སྐད་དང་ཤ་མདོག་མི་གཅིག་པའི་འཛམ་གླིང་ཤར་ནུབ་ཀྱི་སློབ་མ་སྟོང་ཚོ་མང་པོར་འདོད་ཆོས་སྣ་ཚོགས་གནང་མུས་སུ། གདུལ་བྱའི་བསོད་ནམས་ཀྱིས་མ་འདངས་པར་ཡུན་རིང་བསྙུང་གཞི་ལྕི་བཞེས་ཀྱིས་ཞབས་རིམ་དང་སྨན་བཅོས་སོགས་ཇི་ལྟར་བྱས་རུང་མ་ཕན་པར། དགུང་ལོ་གྱ་གཅིག་པ་རབ་བྱུང་བཅུ་བདུན་པའི་མེ་བྱ་ཧོར་ཟླ་༢ ཚེས་༢༥ (2017–4—21)མཚན་མོ་ཆུ་ཚོད་11 དང་སྐར་མ་45 ཐོག་ལྡི་ལིའི་སྨན་ཁང་མཱསི་རུ་དགོངས་པ་ཞི་བར་གཤེགས།\nFoto de Beri Jigme Wangyal.\n#79 སྤོབས་པ་མཐའ་ཡས། ་ལགས་ཀྱིས་སྤེལ་དོན།:\nབོན་པོའི་གཞུང་ལུགས་ཟེར་ན་ཡང་དུས་ཕྱིས་ཀྱི་བསྒྱུར་བོན་ནམ་བོན་དཀར་གྱི་གཞུང་ལུགས་ནང་དུ་དམར་མཆོད་བྱེད་སྲོལ་མེད། དེང་དུས་ཀྱི་བོན་གྱི་བཀའ་བསྟན་ཟེར་བའི་ཡིག་ཆེ་དེ་ཚོ་དུས་རབས་བཅུ་པའི་སྔོན་དུ་ཤོག་ལྷེ་གཅིག་ཀྱང་མེད། ཏུང་ཧོང་ཡིག་རྙིང་ལས་བོན་ཟེར་བ་ཐར་ཐོར་རེ་ཡོད་པ་དེ་ཚོ་ལས་ནི་ལུག་བསད་ནས་རིམ་གྲོ་བྱེད་ཚུལ་སོགས་གསལ་ཡོད་པ་དེ་རེད། དེ་མ་ཡིན་པར་བོད་ཀྱི་གདོད་མའི་ཆོས་ལུགས་དེ་ནི་ཡིག་ཐོག་ལ་འཁོད་ཐུབ་པའི་གཞུང་ལུགས་ཚད་ལྡན་ཞིག་ག་ལ་ཡོད། བོད་དང་ཞང་ཞུང་གཉིས་ཆར་ལ་ཡི་གེ་མེད་པ་དང་དམར་མཆོད་རྒྱ་ཆེར་གཏོང་ཚུལ་སོགས་ནི་རྒྱའི་ཐང་ཡིག་གི་ནང་དུ་གསལ་གསལ་ཐིང་ཐིང་བྲིས་ཡོད་པ་དེ་རེད།\nApril 22nd, 2017 at 6:51 am\n#81 ལ་དྭགས་འཇམ་དཔལ།། ་ལགས་ཀྱིས་སྤེལ་དོན།:\nApril 22nd, 2017 at 6:58 am\nགདུལ་བྱའི་བསོད་ནམས་ཀྱིས་མ་ལྡངས་པར་། འཇམ་མགོན་རྒྱལ་བའི་རྒྱལ་ཚབ་དགའ་ལྡན་ཁྲི་རབས་ ༡༠༣ པ་ཁྲི་ཆེན་རྡོ་རྗེ་འཆང་རྗེ་བཙུན་བློ་བཟང་བསྟན་འཛིན་ཞབས་དགོངས་པ་ཆོས་དབྱིངས་སུ་འཐིམས་པར་བོད་རིང་ལུགས་འཛིན་པ་ཡོངས་ཀྱིས་མྱ་ངན་ཞུ་བ་དང་། འཇམ་མགོན་རྒྱལ་བའི་བསྟན་པ། པཎ་ཆེན་བློ་བཟང་ཆོས་ཀྱི་རྒྱལ་མཚན་གྱི་གསུང་མཐའ་མ།\n#82 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nApril 22nd, 2017 at 7:19 am\nརང་ཉིད་ཀྱིས་མ་མཐོང་བ་རྒྱུ་མཚན་དུ་བགྲང་ནས་མེད་པར་ཐག་ཆོད་པའི་སྙིང་ཁམས་ཅན་ཤིན་ཏུ་མང་། ལྷག་པར་དུ་ཕྱོགས་ཞེན་ཅན་ཚོའི་ཁྲོད་དུ་མང་། ཧ་ཧ་ཧ དེ་དག་ལ་ཅི་ཞིག་བསྟན་ཀྱང་མིག་བཙུམ་སྟེ་འདུག་པ་ལས་དོན་དངོས་དང་དུ་ལེན་པའི་བློ་མིག་མེད། བཤད་ན་ཡོད་ཡོད་འདྲ་ལ་བཙིར་ན་མེད་མེད་འདྲ་བའི་སྐད་ཆ་བཤད་རྒྱུར་ཁོ་ཅག་ཤིན་ཏུ་དགའ།\nཁུང་བགྲང་རྒྱུ་མེད་པའི་ཐག་རིང་ཞིག་བཤད་ནས་ཅི་བྱེད། སྐབས་སུ་བབས་པ་ནི་ཐག་ཉེའི་གནས་ཚུལ་དེ་དག་རེད། བླ་མས་དམག་དཔོན་བྱས། གྲྭ་བས་དམག་མི་བྱས། དགོན་པ་མེ་ལ་བསྲེག རྟེན་གསུམ་ཆུ་ལ་བསྐྱུར། ཕྱི་དགྲ་ནང་དུ་ཁྲིད། བོད་ཁམས་ཁྲག་ལ་བསྲེས། ལས་ངན་པ་བསགས་བསགས་པའི་མཐའ་མར་རྡོ་གནམ་འཕང་གིས་རང་མགོ་བཅག་པའི་ཚུལ་འདི་མི་འདོད་བཞིན་དུ་སྐྱོང་དགོས་བྱུང་བ་རེད། ཐ་ན་རང་ཡུལ་ཤོར་ནས་གཞན་ལ་སྐྱབས་བཅོལ་ནས་སྡོད་པའི་སྐབས་སུའང་དགེ་ཚུལ་གྱིས་དགེ་སློང་བསད། དགོན་པར་ནང་འཁྲུགས་ལང་བའི་ཚུལ་བསམ་ན་སེམས་ཀྱིས་མི་བཟོད་པ་འདི་ཡང་བླུན་པོ་ཁྱུ་གཅིག་གིས་བླ་མར་སྒོམ་པའི་དམག་དཔོན་སེར་གཟུགས་ཅན་དག་གི་བྱས་རྗེས་རེད།\n#83 འཚུབ་མ་རྒོད་པོ། ་ལགས་ཀྱིས་སྤེལ་དོན།:\nApril 22nd, 2017 at 7:21 am\n#84 དྲི་མེད་ལྷག་བསམ། ་ལགས་ཀྱིས་སྤེལ་དོན།:\nམཆན། 76 པ།\nབོད་ཀྱི་ལ་རྒྱ་འཛིན་ས་ནས་མི་འཛིན་པར་དངོས་དོན་ལ་སྙོན་པ་ནི་ལ་རྒྱ་གོ་ལོག་རེད། རྡོ་རྗེ་གྲོ་ལོད་རྣམ་འཕྲུལ་དུ་མ་བྱུང་བས་མཐའ་གཅིག་ཏུ་མོན་བོད་ནས་བྱུང་བ་ཡིན་ཅེས་བཤད་མི་ཐུབ་ལ། དེ་བཞིན་མཐའ་གཏིག་ཏུ་སྤ་དྲོ་སྟག་ཚང་ནས་བྱུང་ཞེས་གཡོ་བ་མེད་པའི་རི་བཞིན་གནས་ཁོལ་བུར་འཛིན་པའང་མི་རིགས་སྟེ་བོད་གངས་ཅན་དུ་སྟག་ཚང་མིང་ཅན་བཅུ་གསུམ་ཡོད་པས་སོ། །སྟག་ཚང་མིང་ཅན་དེ་དག་ཀྱང་གཏེར་སྟོན་གྲུབ་བརྙེས་ཚད་ལྡན་རྣམས་ཀྱིས་བཞེད་པ་ལས་ད་ལྟའི་གཡམརྒྱུགས་མཁན་རྣམས་དང་ཕྱོགས་རིས་ཅན་རྣམས་ཀྱིས་གཡོ་སྒྱུའི་གཏམ་དང་མི་འདྲའོ། ། རྡོ་རྗེ་གྲོ་ལོད་བྱོན་ཚུལ།\nམཚན་ནི་རྡོ་རྗེ་གྲོ་ལོད་ཅེས་བྱར་གྲགས༔ སྤྱིར་ཡོངས་སུ་གྲགས་པའི་གནས་ནི་སྤ་གྲོ་སྟག་ཚང་ཡིན་མོད་གཞན་དུ་རྡོ་རྗེ་གྲོ་ལོད་ཅེས་མ་གྲགས་པ་གཏན་ནས་མིན་ནོ། །དགོངས་པར་མཛོད། དྲི་མེད་པས།\n#85 ཀརྡོ་རབ་འབྱམས་པ་ ་ལགས་ཀྱིས་སྤེལ་དོན།:\nApril 22nd, 2017 at 11:43 am\n་་་་་་་ ཆེ་མཆོག་འཆོལ་བའི་ཁྲོ་རྒྱལ་གུ་རུ་དྲག་པོ་རྡོ་རྗེ་གྲོ་ལོད་ཀྱི་སྐུར་བཞེངས་པའི་རྩ་བའི་གནས་ནི་མོན་གྱི་སྤ་གྲོ་སྟག་ཚང་དུ་གྲགས་པ་འདི་ཉིད་ཁོ་ན་ཡིན་ཏེ། ་་་་་་་་\n་་་་་་་་ གུ་རུ་སྤྲུལ་པའི་མཚན་བརྒྱད་དུ་སྤྲུལ་ནས་འགྲོ་བའི་དོན་རླབས་པོ་ཆེ་མཛད་པ་སྤྱི་དང་། བྱེ་བྲག་མོན་ཁ་སྤ་གྲོ་སྟག་ཚང་སེང་གེ་བསམ་འགྲུབ་ཏུ་རྡོ་རྗེ་གྲོ་ལོད་ཀྱི་སྐུར་བཞེངས་ནས། གདུག་པ་ཅན་གྱི་མུ་སྟེགས་བདུད་དང་དམ་སྲི་ལ་སོགས་པ་ཚར་བཅད་རྗེས་སུ་བཟུང་་་་་་་་\n#86 བེ་རི་འཇིགས་མེད། ་ལགས་ཀྱིས་སྤེལ་དོན།:\nApril 23rd, 2017 at 3:14 am\nའདབ་པ་ཚེ་དབང་མགོན་པོ། ཁྱོད་ས་འདྲ་ཟད་མེད་ན། ཁ་བརྡ་ནང་ལ་འཛུལ་མ་འགྲོ། བཀྲ་མི་ཤིས་པའི་དྲ་ལམ་འདི་ནས་ཁྱོད་ལ་དོན་འགྲུབ་༷པའི་ཉི་མ་ཞིག་ཤར་གྱི་མ་རེད། སྐད་ཆ་འདི་ཉན་པའི་རེ་བ་ཡོད།\n#87 གནམ ་ལགས་ཀྱིས་སྤེལ་དོན།:\nApril 23rd, 2017 at 8:00 am\nབཀྲ་མི་ཤེས་བའི་བེ་རི་འཇིགས་ཅན་པོས། ཁ་བརྡ་ཚང་ནས་ཁ་མི་དྲོ་བའི་ཁ་ངན་མང་པོ་བཤད་བཤད་ནས། ད་གནས་མོ་ཁ་བརྡ་ཚང་མ་འགྲིག་པའི་སྐད་ཆ་འདྲ་ཞིག་ལབ་ན།\nད་མྱི་འདི་ཚོའི་བྱ་སྤྱོད་དང་ཡོན་ཏན་གྱི་ཁ་ཕྱོགས་གང་ཞིག་ན་རུལ་ནས་བསྡད་ཡོད་འདུག་པ་བསམ་ན་སྐྲག་ས་འདྲ་ཞིག་རེད། ཧ་ཧ་ཧ། རང་ངོ་མི་རིག་པའི་ཁྱི་རྒྱ་ལུ་ང་ཚོ། ཧ་ཧ་ཧ།\n#88 དགེ་འདུན་རྒྱ་མཚོ། ་ལགས་ཀྱིས་སྤེལ་དོན།:\nApril 23rd, 2017 at 12:34 pm\n#89 BONPO ་ལགས་ཀྱིས་སྤེལ་དོན།:\nApril 23rd, 2017 at 9:55 pm\nརིག་པ་སྤྲེལ་མགོ་འདྲ་བ་དང་ལུང་ཚིག་སྒྱུ་མ་འདྲ་དེ་ཚོས་གཞུང་ལུགས་གཏན་ལ་འབེབ་ཐུབ་ལེ་མ་རེད། གཞུང་ལུགས་དངོས་གནས་དེ་གཏན་ལ་འབེབ་དགོས་ན་ཡིན་ལུགས་ཚད་ལྡན་དེ་ཤེས་དགོས་པ་དང་། དེ་འདྲའི་ཤེས་པའི་ཡིན་ལུགས་དེ་ལ་བཅོས་མིན་གྱི་ཡིད་ཆེས་དགོས་ལེ་རེད། ཡིན་ལུགས་ཚད་ལྡན་དེ་ཤེས་ནས་དེ་ལ་ཡིད་མ་ཆེས་ན་གཞུང་ལུགས་ཚད་ལྡན་དེ་བྱུང་སའི་ཁུངས་རྩ་དེ་མེད་པར་གྱུར། གཞན་ལུང་ཟེར་བ་ནི་སྐྱེས་བུ་ཆེ་གེ་མོ་མི་འདྲ་བས་གསུངས་པ་ཞིག་དང་རིག་པ་ཟེར་བ་ནི་སྐྱེས་བུ་མི་འདྲ་བ་རེ་རེའི་རྣམ་དཔྱོད་མི་འདྲ་བའི་རྩལ་ལས་ཐོན་པ་ཞིག་ཡིན་པས་དེ་ལ་ངེས་བརྟན་དུ་བཟུང་ས་ནི་གང་ཡང་མེད། །\n#90 ཀརྡོ་རབ་འབྱམས་པ་ ་ལགས་ཀྱིས་སྤེལ་དོན།:


Terdzo-PHI-066 - Rinchen Terdzö\nnye bar mkho ba'i las tshogs dug nad chu gnod lnga srung\nVolume 44 (ཕི) / Pages 631-634 / Folios 1a1 to 2b6\nRinchen Terdzö Volumes List > Volume 44 > Text #66 (Scroll to Bottom)\nsprul sku mi 'gyur rdo rje. nye bar mkho ba'i las tshogs dug nad chu gnod lnga srung. In Rin chen gter mdzod chen mo pod zhe bzhi pa (The Great Treasury of Rediscovered Teachings Volume 44) by 'jam mgon kong sprul, 631-634. New Delhi: Shechen Publications, 2007-2016.\nde dag drug ni gnam chos dgongs gter lags/_'di'i dbang gzungs dbang gis bcing ba'o\n༁ྃ༔ ཉེ་བར་མཁོ་བའི་ལས་ཚོགས་དུག་ནད་ཆུ་གནོད་ལྔ་སྲུང་བཞུགས་སོ༔ ན་མོ་གུ་རུ་ཡེ༔ འཇིགས་མེད་རྡོ་རྗེ་སྒྲུབ་པ་ནི༔ རང་ཉིད་འཇིགས་མེད་རྡོ་རྗེ་དཀར༔ ཞལ་གཅིག་ཕྱག་གཉིས་གཡས་པ་ཡི༔ འཇིགས་པ་མེད་པའི་རྡོ་རྗེ་བསྣམས༔ གཡོན་པས་མི་འཇིགས་འཁོར་ལོ་འཛིན༔ ཞབས་བསྒྲད་དམ་སྲི་ཕོ་མོ་མནན༔ ཁྲོ་གཏུམ་དཔལ་ལྡན་ཐུང་ཞིང་སྒེག༔ དམ་ཡེ་དབྱེར་མེད་ཐུགས་སྲོག་ཧྲཱི༔ དེ་ལ་རྩ་སྔགས་གཡས་སུ་འཁོར༔ ཨོཾ་ཨཱཿཧཱུྃ་ཏིཥྛ་བཛྲ་ཧཱུྃ༔ ཙ་ར་ཙ་ཟློག༔ དབུ་སྐྲ་མེ་འབར་དུར་ཁྲོད་ཆས༔ ཡོངས་སུ་རྫོགས་པ་སྤྱན་གསུམ་བསྒྲད༔ ཞལ་གདངས་ལྗགས་འདྲིལ་ཁྲོ་བོའི་སྐུ༔ གསེར་གྱི་རྡོ་རྗེ་ཕྱར་ཞིང་གཡོན༔ གནམ་ལྕགས་འཁོར་ལོ་བརྐྱང་སྟེ་བསྐོར༔ ཨོཾ་ཨཱཿཧཱུྃ་ཏིཥྛ་བཛྲ་ཧཱུྃ༔ ཙ་ར་ཙ་ཟློག༔ གང་མང་དང༔ གནོད་བྱེད་ཐམས་ཅད་ཟློག་པར་འདོད་ན༔ རང་ཉིད་འཇིགས་མེད་རྡོ་རྗེར་བསྐྱེད་ལ་རང་མེ་དཔུང་ལས་འོད་ཟེར་དམར་ནག་ཚ་རེག་ཅན་འཕྲོས་གནོད་བྱེད་ཐམས་ཅད་ཀྱི་བསམ་ངན་གདུག་རྩུབ་ཐམས་ཅད་བསྲེགས༔ ཡང་ཐུགས་ཀ་ནས་འོད་ཟེར་དཀར་པོ་འཕྲོས༔ བསམ་ངན་ཐམས་ཅད་བརྗེད་ཅིང་མི་དྲན་པར་བྱས་པར་བསམ་ལ༔ གོང་གི་སྔགས་མཐར༔ ས་ནི་རི་ཧ༔ གང་མང་བཟླས་སོ༔ མཚོན་རིམས་བསྲུང་ན༔ རང་ཉིད་ཕ་ལམ་ལས་གྲུབ་པའི་རྡོ་རྗེ་སྲ་མཁྲེགས་དང་ལྡན་པར་བསྒོམས་ལ༔ དུས་གསུམ་རྒྱལ་བ་ཐམས་ཅད་སྤྱན་དྲངས་ལ་བསྟིམ༔ དེ་ལ་མེ་འབར་མཚོན་རིགས་ཐམས་ཅད་གཞོབ་ཀྱིས་བསྲེག་པར་བསྐྱེད་ལ། ཨོཾ་རྣོ་ཟློག་རྣོ་རྩེ་གྲུཾ་སྭཱ་ཧཱ༔ ཞེས་གང་མང་དང་། གང་ཞིག་གཤེད་མའི་དམག་གིས་མཐའ་བསྐོར་ནས༔ མཚོན་ཆ་རྣོན་པོ་འདེབས་ཤིང་ཉེན་པ་ན༔ ཡིད་གཉིས་ཐེ་ཚོམ་མེད་པར་གསོལ་བ་འདེབས༔ ཨོ་རྒྱན་རྡོ་རྗེའི་གུར་དང་ལྡན་པ་ཡིས༔ གཤེད་མ་བྲེད་ཅིང་མཚོན་ཆ་འཐོར་བར་འགྱུར༔ ཨོ་རྒྱན་པདྨ་འབྱུང་གནས་ལ་གསོལ་བ་འདེབས༔ བསམ་པ་ལྷུན་གྱིས་འགྲུབ་པར་བྱིན་གྱིས་རློབས༔ ཅི་ཚར་འདོན་ནོ༔ ཡང་མེ་རྡིལ་བསྲུང་ན༔ རང་ཉིད་ཆུའི་རང་བཞིན་ཁྲོ་བོ་སྔོན་པོ་ལག་ན་རྡོ་རྗེ་དང་མདུང་ཐོགས་པ་གཅིག་ཏུ་བསྐྱེད༔ དེའི་ཕྱི་རོལ་དུ་གནམ་ལྕགས་རྡོ་རྗེའི་ར་བ༔ དེའི་ཕྱི་རོལ་དུ་མེ་དཔུང་གི་ར་བས་བསྐོར་བ་བསྐྱེད་ལ༔ ཨོཾ་སུཾ་བྷཱིགྣ་རཀྵ་རཀྵ༔ ཞེས་གང་མང་དང༔ གོང་གི་གསོལ་འདེབས་འདོན་ནོ༔ ཡང་དུག་རིགས་བསྲུང་ན༔ རང་ཉིད་ལྷ་ཆེན་སྐུ་མདོག་ནག་པོ་ཞལ་གཅིག་ཕྱག་གཉིས་ཧ་ལའི་རང་བཞིན་ཅན་རྨ་བྱ་དང་བྷནྡྷ་བསྣམས་པ༔ དེ་ལས་འོད་ཟེར་འཕྲོས་དུག་རིགས་ཐམས་ཅད་བསྡུས་ནས་རྨ་བྱ་དེ་ལ་བསྟིམ་ཞིང་རང་ཉིད་མེ་དཔུང་གིས་བསྐོར་བར་བསྐྱེད་ལ༔ ཨོཾ་ཨུག་མ་ཧཱ་དྷེ་ཝ་དུག་གི་ཕ་ཤི་ཏི་རི་སྙིང་ཡང་སོད༔ ཅེས་གང་མང་བཟླས་སོ༔ ཡང་འགོས་ནད་ཐམས་ཅད་བསྲུང་ན༔ རང་ཉིད་མཁའ་འགྲོ་མ་ནག་མོ་ཁྲོ་མོའི་ཆ་བྱད་ཕྱག་གཡས་ཁ་ཊྭཱཾ་ག་དང་གཡོན་བྷནྡྷ་འཛིན་པ་ཞབས་བསྒྲད་པ་གཅིག་ཏུ་བསམ༔ དེ་ནས་རང་གི་སྤྱི་བོར་གནམ་ལྕགས་ཀྱི་བྱ་ཁྱུང་གཅིག་གསལ་བ་ལས་མེ་དཔུང་དཔག་ཏུ་མེད་པ་འཕྲོས་ནད་བདག་ཐམས་ཅད་ལོང་ལོང་བསྲེག་པར་བསམ་ལ༔ ཨོཾ་ཌཱ་ཀི་ནཱི་ཐིམ་ཐ་ར་ཏི་ས་དུན་ཏེ་ཛྭ་ལ་རཾ་པ་ཡེ་སྭཱ་ཧཱ༔ ཞེས་གང་མང་བཟླས་སོ༔ ཡང་གྲུ་ཟམ་རབ་གསུམ་ཆུའི་གནོད་པ་བསྲུང་ན༔ རང་ཉིད་གནམ་ལྕགས་ལས་གྲུབ་པའི་འདབ་ཆགས་བྱ་ངང་པ་གཅིག་ཏུ་བསྐྱེད་ལ༔ དེ་ལ་དུས་གསུམ་རྒྱལ་བ་ཐམས་ཅད་སྤྱན་དྲངས་ལ་བསྟིམ༔ ཨོཾ་ཨཱཿཧཱུྃ་མ་མ་རཀྵ་རཀྵ༔ གོང་ལྟར་ཡང༔ ས་རླུ་མེ་རླུང་འབྱུང་བའི་བར་ཆད་ཀྱིས༔ སོགས། ཞེས་གང་ཚར་འདོན༔ དེ་དག་དྲུག་ནི་གནམ་ཆོས་དགོངས་གཏེར་ལགས། འདིའི་དབང་གཟུངས་དབང་གིས་བཅིང་བའོ།། །།\nRetrieved from "https://rtz.tsadra.org/index.php?title=Terdzo-PHI-066&oldid=116952"


བོད་རྒྱ་ཚིག་མཛོད་ཆེན་མོའི་མིང་མཐའི་པ་བ་སྦྱོར་ཚུལ་གླེང་བ། – pentibet\n[ནང་དོན་གནད་བསྡུས།] རྩོམ་ཡིག་འདིར་བོད་རྒྱ་ཚིག་མཛོད་ཆེན་མོའི་ནང་དུ་མིང་མཐའི་པ་བ་དག་ཇི་ལྟར་ཐག་གཅོད་དང་གཏན་འབེབ་བྱས་ཏེ། གཞུང་ལུགས་ཅན་གྱི་སྒོ་ནས་ལག་བསྟར་བྱས་ཡོད་པའི་སྐོར་སོགས་གསལ་བཤད་དང་བསམ་ཞིབ་བྱས་ཡོད།\n1. བོད་རྒྱ་ཚིག་མཛོད་ཆེན་མོར་ [ང་] རྗེས་འཇུག་ཅན་གྱི་མཐར་པ་བ་སྦྱོར་ཚུལ།\nཚོང་པ། རྙིང་པ། སྟོང་པ། འཆིང་བ། གཏོང་བ། སྒོང་བ།（ཐ་དད་པ། རིལ་མོར་བྱེད་པ།）དབང་བ།\nཁང་པ། གཙང་པ། ལུང་པ། བཏུང་བ། འབྲང་བ། གནང་བ། བྱང་བ། སོང་བ། དྲང་བ།\nརས་ཆུང་པ། ཐུན་མོང་པ། གཞོང་པ། སྣང་བ། དབྱུང་བ། གླེང་བ། རུང་བ། མྱོང་བ། གདིང་བ།\nརོང་པ། གྲོང་པ། གདོང་པ། སྐྱོང་བ། བྱུང་བ། བཀང་བ། སྤོང་བ། སྦྱོང་བ། ལྟུང་བ།\nདཔུང་པ། གཙང་པ། འབྲོང་པ། (རྫོང་ཞིག་མིང་།) སློང་བ། ལྷུང་བ། སྲུང་བ། འགྲེང་བ། ཚང་བ། སྡང་བ།\nདྲུང་པ། (སྐུ་ཞབས་དང་སྤུན་ཟླའི་ཞེ་ས།) འོང་བ། མཐོང་བ། བླང་བ། ལྡང་བ། འཚོང་བ། གང་བ།\n(བཞིན་རས་སམ་ངོ་) ལྗང་པ། (མྱུ་གུ་སྔོན་པོ།) གསུང་བ། སྤྲིང་བ། བཏང་བ། འཕྱང་བ། འགྱིང་བ།\n2. བོད་རྒྱ་ཚིག་མཛོད་ཆེན་མོར [འ་] རྗེས་འཇུག་ཅན་གྱི་མཐར་པ་བ་སྦྱོར་ཚུལ།\nའབའ་བ། ཐ་མི་དད་པ། ལུག་སྐད་འདོན་པ།\n3. བོད་རྒྱ་ཚིག་མཛོད་ཆེན་མོར་ [ར་] རྗེས་འཇུག་ཅན་གྱི་མཐར་པ་བ་སྦྱོར་ཚུལ།\nརྣམ་འབྱོར་པ། གཉེར་པ། ཅིག་ཅར་པ། འགྱུར་བ། ཕུར་བ། ནོར་བ། གཉེར་བ། ཐར་བ།\nཐར་པ། འབྱོར་པ། བསྐོར་བ། སྦྱར་བ། འབྱོར་བ། ཤར་བ། ཟེར་བ།\nཕུར་པ། ཤར་པ། འཁོར་བ།\n4. བོད་རྒྱ་ཚིག་མཛོད་ཆེན་མོར་ [ལ་] རྗེས་འཇུག་ཅན་གྱི་མཐར་པ་བ་སྦྱོར་ཚུལ།\nའགྲེལ་པ། རོལ་པ། སྤྲུལ་པ། འགྲེལ་བ། རོལ་བ། སྤྲུལ་བ། གྲོལ་བ།\nརལ་པ། བསྐལ་པ། ཚལ་པ། བསྐལ་བ། རྒྱལ་བ། འབྲེལ་བ། བྲལ་བ།\nཐ་མལ་པ། འཁྱིལ་པ། ཕྱི་རོལ་པ། རལ་བ། འཁྱིལ་བ། སེལ་བ། འགལ་བ།\nསུམ་ཅུ་པ། ས་སྐྱ་པ། བཞི་པ། ལྔ་པ། འདྲ་བ། སྨྲ་བ།\nདགུ་པ། ཀརྨ་པ། གྲུ་པ། བཅུ་པ། ཁྲི་པ། དྲོ་བ། རྔ་བ། ཤི་བ།\nའདྲ་པ། གཅེར་བུ་པ། གྲྭ་པ། ས་པ། ཞ་ལུ་པ།\nསྲིད་པ་ཐ་མ་པ། སྡེ་པ། དབུ་མ་པ།\nམིང་རྐྱང་། ལས་ཚིག ཚིག་མཛོད་ཀྱི་རང་འགྲེལ།\nའགྲེལ་པ། འགྲེལ་བ། ཐ་དད་པ། དགྲོལ་བའི་ད་ལྟ་བ།\nཐར་པ། ཐར་བ། ཐ་མི་དད་པ། ནད་ལས་ཐར་བ།\nསྤྲུལ་པ། སྤྲུལ་བ། ཐ་དད་པ། སྤྲུལ་པ་སྤྲུལ་བ།\nའབྱོར་པ། འབྱོར་བ། ཐ་མི་དད་པ། སླེབས་པ་དང་འཕྲོད་པ།\nརོལ་པ།❨ལྷའི་རོལ་པ།构造❩ རོལ་བ། ཐ་དད་པ། ལོངས་སུ་སྤྱོད་པ།\nགཉེར་པ། གཉེར་བ། ཐ་དད་པ། འཚོལ་བ།\nགསང་པ། གསང་བ། ཐ་དད་པ། སྦེད་པ་དང་གཞན་ལ་མི་མངོན་པར་བྱེད་པ།\nཤར་པ། ཤར་བ། ཐ་མི་དད་པ། ཉི་མ་ཤར་བ།\nརལ་པ། རལ་བ། ཐ་མི་དད་པ། ཞིག་པ་དང་ཆག་པ།\nབསྐལ་པ། བསྐལ་བ། ཐ་མི་དད་པ། དུས་ཡུན་རིང་བོས་བསྐལ་བ།\nའཁྱིལ་པ།(སྐྲའི་མངོན་བརྗོད།) འཁྱིལ་བ། ཐ་མི་དད་པ། འདུ་བའམ་ཆུ་འཁྱིལ་བ།\nཕུར་པ། ཕུར་བ། ཐ་དད་པ། འཕུར་བའི་འདས་པ།\nའདྲ་པ།(འདྲ་པར་རམ་པར།) འདྲ་བ། ཐ་དད་པ། ཤིང་སྡོང་པང་ལེབ་ཏུ་འདྲ་བ།\nའགྲུལ་པ། འགྲུལ་བ། ཐ་མི་དད་པ། ལམ་དུ་བསྐྱོད་པའམ་འགྲོ་བ།\nབཟོ་པ། བཟོ་བ། ཐ་དད་པ། ཁང་པ་བཟོ་བ།\n ཅོ་ནེ་སངས་རྒྱས་བསོད་ནམས་ཀྱིས་བརྩམས། མདོ་དབུས་ཁམས་གསུམ་གྱི་ཡུལ་སྐད་གཤིབ་བསྡུར་ལས་བོད་ཀྱི་སྤྱི་སྐད་གཏན་འབེབས་སྐོར་ལ་དཔྱད་པ།⟪བླ་སྲོག⟫[J]2008ལོའི་སྤྱིའི་འདོན་ཐེངས་ལྔ་པ། ཤ 32


Terdzo-NGI-056 - Rinchen Terdzö\nmkha' 'gro gsang ba kun 'dus las/_mkha' 'gro yongs rdzogs mchod cing thugs dam bskang ba'i mdos kyi cho ga mkha' dbyings rol pa'i rgyan\nVolume 34 (ངི) / Pages 709-722 / Folios 1a1 to 7b2\nRinchen Terdzö Volumes List > Volume 34 > Text #56 (Scroll to Bottom)\nKarmapa, 15th. mkha' 'gro gsang ba kun 'dus las mkha' 'gro yongs rdzogs mchod cing thugs dam bskang ba'i mdos kyi cho ga mkha' dbyings rol pa'i rgyan. In Rin chen gter mdzod chen mo pod so bzhi pa (The Great Treasury of Rediscovered Teachings Volume 34) by 'jam mgon kong sprul, 709-722. New Delhi: Shechen Publications, 2007-2016.\nཞེས་པའང་ཉེར་མཁོའི་ཆེད་བདེ་གླིང་ཀློང་གསལ་མཁའ་འགྲོའི་སྤྱི་མདོས་སོགས་ཀྱི་དོན་བསྡུས། འདོན་ཆ་ཕལ་ཆེར་གཏེར་ཁ་རང་མཐུན་གྱི་གཏེར་གཞུང་ཁག་ནས་བཏུས་ཤིང་། བསྒྱུར་ཁ་ཕྲན་བུས་བརྒྱན་ནས་མཁའ་འགྲོ་གསང་བ་ཀུན་འདུས་ཀྱི་མཆོད་སྐོང་རྣམས་ཀྱི་འགྲོས་བསྟུན་ཏེ། ༧འཇམ་མགོན་ཆོས་ཀྱི་རྒྱལ་པོ་ཉི་ཟླ་ཟུང་གི་འབངས་ཐ་རང་བྱུང་མཁའ་ཁྱབ་བདེ་བའི་རྡོ་རྗེར་འབོད་པའི་བན་སྔགས་ཧྲལ་པོས་བྲིས་པས་ཉེས་ཚོགས་མ་སྲིང་མཁའ་འགྲོར་བཤགས་ཤིང་དགེ་བས་འབྲེལ་ཚད་དོན་ལྡན་དུ་གྱུར་ཅིག\nzhes pa'ang nyer mkho'i ched bde gling klong gsal mkha' 'gro'i spyi mdos sogs kyi don bsdus/_'don cha phal cher gter kha rang mthun gyi gter gzhung khag nas btus shing /_bsgyur kha phran bus brgyan nas mkha' 'gro gsang ba kun 'dus kyi mchod skong rnams kyi 'gros bstun te/_7'jam mgon chos kyi rgyal po nyi zla zung gi 'bangs tha rang byung mkha' khyab bde ba'i rdo rjer 'bod pa'i ban sngags hral pos bris pas nyes tshogs ma sring mkha' 'gror bshags shing dge bas 'brel tshad don ldan du gyur cig\nyongs rdzogs mdos skong\n༄༅། །མཁའ་འགྲོ་གསང་བ་ཀུན་འདུས་ལས། མཁའ་འགྲོ་ཡོངས་རྫོགས་མཆོད་ཅིང་ཐུགས་དམ་བསྐང་བའི་མདོས་ཀྱི་ཆོ་ག་མཁའ་དབྱིངས་རོལ་པའི་རྒྱན་ཞེས་བྱ་བ་བཞུགས། ། ན་མོ་ཤྲཱི་ཛྙཱ་ན་ཌཱ་ཀི་ནཱི་གུ་ར་ཝེ། བདེ་ཆེན་ལྷན་སྐྱེས་ཀུན་ཏུ་ཞལ། །མཁའ་འགྲོ་འདུས་པའི་དཀྱིལ་འཁོར་ཆེ། །ཡོངས་རྫོགས་ཐུགས་དམ་བསྐང་བའི་མདོས། །མཁའ་དབྱིངས་རོལ་པའི་རྒྱན་འདི་བཤད། །དེ་ཡང་སྦྱོར་དངོས་རྗེས་གསུམ་ལས། དང་པོ་སྦྱོར་བ་ནི། རིན་པོ་ཆེའི་སྣོད་དུ་ཕྱེ་གཙང་ཆང་གིས་སྦྲུས་པ་ལ་རི་རབ་བང་རིམ་བཞི་དང་བཅས་པ། ཕྱི་རོལ་ལྕགས་རིའི་ཁོར་ཡུག་གིས་བསྐོར་བའི་ལྷུན་པོའི་དབུས་སུ། དཔལ་བཤོས་ཟླ་གམ་པད་འདབ་དང་མཚམས་སུ་མཐེབ་ཀྱུ་བརྩེགས་པས་བརྒྱན་པའི་ཕྱོགས་བཞིར་རང་འདྲ་བཞི་རྣམས་ལ། ལྷ་མདོག་དང་མཐུན་པའི་ནམ་མཁའ་རེ་གཙུག །མཚམས་བཞིར། ཤར་ལྷོར་བུམ་པ་སྤྱི་ཙམ་དུ་ལྔ་ཕྲག་ལྔའི་རྫས་དང་། བྱེ་བྲག་པ་དགོས་ན་རྡོ་རྗེ་མཁའ་འགྲོའི་ཆུ་སྐོང་གི་སྐབས་སུ་གསུངས་པའི་རྫས་རྣམས་དང་དྲི་བཟང་འོ་ཆབ་ཀྱིས་བཀང་བ་ཁ་རྒྱན་ཅན་དང་། ལྷོ་ནུབ་ཏུ་སཱཙྪ་ལྔའམ་གཅིག་ལ་མཚོན་ལྔ་སོ་སོར་བཏང་པ་གཟུངས་ལྡན། ནུབ་བྱང་དུ་ཏིང་ལོ་དམར་པོར་ཞུན་མར་གྱི་རྫས་ལ་བདུད་རྩི་ཆོས་སྨན་ནམ་བྱེ་བྲག་གི་རྫས་གོང་བཞིན་བསྲེས་པས་བཀང་བ། བྱང་ཤར་དུ་སྣོད་གཅིག་གི་ནང་དུ་སྤོས་ལྔ་ཚོམ་བུར་བཀོད་པ་དང་། རླུང་གཡབ། མཐའ་སྐོར་གྱི་ཤར་དུ་མར་མེ། ལྷོར་སྨན་ཐོད། ནུབ་ཏུ་བམ། བྱང་དུ་རཀྟ་རྣམས་ལྔ་རེ་ལས་མི་ཉུང་བ་ཕྲེང་ཚར་དུ་བཀོད། དེ་འོག་བང་རིམ་དང་པོའི་ཕྱོགས་མཚམས་བརྒྱད་དུ་དཔལ་གཏོར་བརྒྱད། དེ་འོག་གཉིས་པ་ལ་དམར་གཏོར་བརྒྱད། དེ་འོག་གསུམ་པ་ལ་བཀྲ་ཤིས་རྫས་རྟགས། སྣ་བདུན། ཕྱག་མཚན་སོགས་དཀོར་ཆའི་རིགས། དེ་འོག་བཞི་པ་ལ་གཟུགས་འགྲོས་ཐམས་ཅད། དེ་འོག་གི་འཁོར་ཡུག་ལ་བཤོས་ཕྲན། ངར་མི། ཟས་སྣ། སྨན་འབྲུ། རིན་ཆེན། དར་རས། སྣམ་ཕྲུག །གཅན་གཟན་ཤུན་གྱི་རས་མ་སྣ་ཚོགས། མཐའ་སྐོར་གྱི་ལྕགས་རི་ལ་ཕྱོགས་མདོག་གི་ནམ་མཁའ། རྒྱང་བུ། ཤིང་རིས། མདའ་འཕང་། ཕོ་གདོང་། མོ་གདོང་། རྒྱལ་མཚན་ནམ་དར་སྣ་ཚོགས་ཀྱི་བ་དན་རྣམས་རབ་ཉེར་གཅིག །འབྲིང་བཅུ་གསུམ། ཐ་མ་བདུན་རེ་བཙུགས་པའི་སྟེང་དུ་འབྱོར་ན་འགེབས་ནས་ནོར་བུའི་བར་གྱི་ནམ་མཁའ་དང་། གཏོར་མ་སོ་སོའི་སྐུ་ཙག་ལ་རྒྱབ་ཏུ་སྔགས་བྱང་ངམ་ས་བོན་ཕྱག་མཚན་བཅས་བྲིས་པའང་བཙུག །མདུན་དུ་ཞི་དྲག་གི་ཉེར་སྤྱོད། ཇ་ཆང་འོ་མ་རྣམས་ཀྱི་ཕུད་སྐྱེམས། བདུག་སྤོས། ཕྱེ་མར། ཞི་བའི་རྫས་དུག་རིགས་མིན་པའི་སྨན་སྣ་གཙོ་བོར་བྱས་པ་དང་། རྒྱས་པའི་རྫས་རིན་ཆེན་དང་འབྲུ་སྣ། ཟས་སྣ། དར་ཟབ་རྣམས། དབང་གི་རྫས་མེ་ཏོག་དམར་པོ་དང་། ཆང་གླུམ། ལན་ཚྭ། ལི་ཁྲིའམ་སིནྡྷུ་ར་རྣམས། དྲག་པོའི་རྫས་ཤ་ཁྲག་རུས་ཕྱེ། ལྕགས་ཟངས་ཀྱི་ཕྱེ། དུག་རིགས་རྣམས། མཆོག་གི་ལས་ལ་བདུད་རྩི་ཆེན་པོ་གཙོ་བོར་བྱས་པ་ལ། འབྲུ་སྨན། དར་ཟབ་ཟས་ཕུད་ཀྱིས་བུངས་བསྐྱེད་པ་རྣམས། སོ་སོར་ལས་མཐུན་གྱི་སྣོད་དམ་གས་ཆག་མེད་པའི་སྡེར་གཙང་དུ་བླུག་པ་ལ་སོགས་པ་ཉེར་མཁོའི་ཡོ་བྱད་རྣམས་བཀོད་པར་བྱའོ། །གཉིས་པ་དངོས་གཞི་ནི། མཁའ་འགྲོ་ཆེན་མོའི་གཞུང་མཆོད་སྐོང་རྣམས་ཡོངས་རྫོགས་བཏང་ཞིང་། མར་མེའི་སྐོང་བ་གྲུབ་པ་དང་། རཾ་ཡཾ་ཁཾ་གིས་བསང་། སྭཱ་བྷཱ་ཝས་སྦྱང་། སྟོང་པའི་ངང་ལས་ཡོངས་རྫོགས་མདོས། །ངོ་བོ་ཡེ་ཤེས་བདུད་རྩི་ལ། །རྣམ་པ་སོ་སོའི་མཚན་ཉིད་རྫོགས། །བྱེད་ལས་ལྷ་ཚོགས་དགྱེས་སྐོང་གྱུར། །ཨོཾ་ཨཱཿཧཱུྃ། ནམ་མཁའ་མཛོད་ཀྱི་སྔགས་ལན་གསུམ་རེས་བྱིན་གྱིས་བརླབ། ཨོཾ་བཛྲ་སྥ་ར་ཎ་ཁཾ་གིས་མཁའ་ཁྱབ་ཏུ་སྦར་ལ། ཧཱུྃ། སྐྱེ་མེད་དབྱིངས་ཀྱི་མཁའ་ཀློང་དུ། །རིག་པ་རྡོ་རྗེའི་ཞིང་ཁམས་རྫོགས། །དེ་དབུས་རྡོ་རྗེ་ཁྲོས་མ་ནག །རིགས་བཞིའི་དཔའ་བོ་ཡབ་ཡུམ་དང་། །ལས་དང་དམ་ཚིག་དྷཱ་ཀི་ནཱི། །འབུམ་ཕྲག་མཁའ་འགྲོའི་ཚོགས་དང་བཅས། །བདེ་ཆེན་ཡེ་ཤེས་རྩལ་རྫོགས་པའི། །དགྱེས་པ་ཆེན་པོའི་འོད་ཟེར་གྱིས། །ཡེ་ཤེས་སྤྱན་དྲངས་གཉིས་མེད་གྱུར། །སྤྱན་འདྲེན་མཆོད་བསྟོད་སོགས་བྱས་མཐར། མདོས་འབུལ་བ་ནི། ཧཱུྃ། ང་ནི་རྡོ་རྗེ་ཁྲོས་མ་སྟེ། །ཡེ་ཤེས་ཆེན་པོའི་སྲོག་དང་ལྡན། །སྐུ་གསུང་ཐུགས་ཀྱི་དཀྱིལ་འཁོར་གསལ། །ཡེ་ཤེས་ལས་དང་འཇིག་རྟེན་གྱི། །མ་སྲིང་མཁའ་འགྲོའི་ཚོགས་ཀྱི་བདག །འཁོར་འདས་སྟོང་སྲོག་དབང་དུ་འདུས། །དེ་ཕྱིར་རང་རིག་བདེ་ཆེན་ངང་། །མཁའ་ཀློང་དབྱིངས་གསུམ་རོ་གཅིག་པས། །ཀུན་འབྱུང་ཐུགས་རྗེ་སྒྱུ་མའི་རྩལ། །ཕྱི་ནང་གཞན་གསུམ་འཁོར་ལོར་ཤར། །མ་སྲིང་མཁའ་འགྲོ་ཁྱེད་རྣམས་ཀྱིས། །ཧེ་རུ་ཀ་ཡི་དམ་ཚིག་དགོངས། །ཐུགས་དམ་བསྐང་བའི་གནས་འདིར་གཤེགས། ཁྱབ་གདལ་ཆེན་པོའི་ཟིལ་འོག་ཏུ། །འདུས་ལ་མཆོད་བཞེས་དམ་སྐོང་སྩོལ། །བཛྲ་ཀྲོ་དྷཱི་ཀཱ་ལི་སརྦ་ཌཱ་ཀི་ནཱི་རུ་ལུ་རུ་ལུ་སརྦ་ས་མ་ཡ་ཨེ་ཨཱ་རལླི་ཧྲཱིང་ཧྲཱིང་ཛཿཛཿ ཞེས་བཀུག་ཏིང་འཛིན་རྩེ་གཅིག་པས༔ ངག་གིས་གྱེར་ཞིང་དོན་ལ་བསྒོམ༔ སྨྲེང་གིས་བཀྲོལ་ཞིང་ཕྲིན་ལས་གསོལ༔ ཧཱུྃ༔ དང་པོ་ཅིར་ཡང་མ་སྲིད་པ༔ ཆོས་ཉིད་བརྡལ་བ་ཆེན་པོ་ལས༔ རང་བྱུང་ལྷུན་གྲུབ་འོད་ལྔར་ཤར༔ དེ་ལ་གཟུང་འཛིན་མཐུས་བརྟས་པས༔ སྣོད་དང་བཅུད་ཀྱི་དངོས་པོར་ཤར༔ བཀོད་པ་ཚད་མེད་སྒྱུ་འཕྲུལ་སྤྲིན༔ ཅིར་ཡང་འཆར་ཞིང་འབྱུང་བ་ཉིད༔ རྟེན་འབྲེལ་རྫས་ཀྱི་དངོས་པོར་བཤམས༔ ཏིང་འཛིན་ཟབ་མོའི་གདེངས་བསྐྱེད་དེ༔ སྔགས་ཀྱི་མཐུ་ཡིས་རྒྱས་པར་སྤེལ༔ ཕྱག་རྒྱས་འདོད་རྒུར་བསྒྱུར་དང་བཅས༔ མཆོད་ཡུལ་རྣམས་ཀྱི་ཐུགས་དམ་བསྐང༔ ལས་ཀྱི་བརྔན་པར་ཡོངས་སུ་སྦྱིན༔ འཇིག་རྟེན་པ་རྣམས་ཐམས་ཅད་ལ༔ སྲིད་པར་ཁྱབ་པའི་འདོད་ཡོན་བསྔོ༔ ཕྱི་ནང་གསང་བའི་བར་ཆད་སོལ༔ རྩ་རླུང་ཐིག་ལེའི་ཉམས་ཆག་གསོས༔ ཞི་རྒྱས་དབང་དྲག་མངོན་སྤྱོད་ཀྱི༔ ལས་ཀྱི་འབྲས་བུ་མཆིས་པར་མཛོད༔ ཧཱུྃ༔ རང་བཞིན་དབྱིངས་ལས་མ་གཡོས་ཀྱང༔ གང་འདུལ་ཐབས་ཀྱི་སྐུར་སྟོན་པ༔ རྡོ་རྗེ་ཕག་མོ་ཁྲོས་མ་ནག །ལྷན་སྐྱེས་རིགས་བཞིའི་དྷཱ་ཀི་ནཱི། །གནས་གསུམ་དཔའ་བོ་རྣལ་འབྱོར་མ། །ཕྲན་མེན་དམ་ཚིག་མཁའ་འགྲོ་མ། །འབུམ་ཕྲག་ཡངས་པའི་ཚོགས་དང་བཅས། །ཐུགས་དམ་བསྐང་བའི་དམ་ཚིག་རྫས། །སྣོད་ནི་འབྱུང་བ་ཡུམ་གྱི་མཁར། །རི་རབ་གླིང་བཞི་གླིང་ཕྲན་བཅས༔ ལྕགས་རི་མུ་ཁྱུད་མཛེས་པས་བསྐོར༔ སྟོང་གསུམ་གཅིག་ལ་ཆགས་ཚུལ་དྲུག༔ སྤྲུལ་པ་སྐུ་ཡི་ཞིང་ཁམས་ནི༔ རྡུལ་གཅིག་སྟེང་ན་རྡུལ་རྙེད་གྲངས༔ ཕྱི་ནང་ཉེ་བར་སྤྱོད་པ་དང༔ འདོད་རྒུའི་ལོངས་སྤྱོད་སྤྲིན་བཞིན་འཐིབས༔ ཕོ་གདོང་ཐབས་ཀྱི་ཕྱག་རྒྱ་ནི༔ རྔམ་པའི་གཟི་བརྗིད་ལམས་སེ་ལམ༔ མོ་གདོང་ཤེས་རབ་ཡུམ་གྱི་གཟུགས༔ སྒེག་ཆགས་དགྱེས་པའི་འཛུམ་མདངས་བཞད༔ ནམ་མཁའ་ཐབས་ཤེས་གཉིས་སུ་མེད༔ འོད་ལྔ་ཐགས་སུ་བཏགས་པའི་གཟུགས༔ ཡེ་ཤེས་རྣམ་པ་ཐམས་ཅད་པ༔ གཅིག་ཉིད་དུ་མར་འཆར་བའི་ཚུལ༔ མདའ་བཀྲ་རིག་གདངས་རྣོ་བའི་མཚོན༔ སྲིད་ཞི་ཀུན་ཏུ་ཐལ་འབྱིན་འབིགས༔ འཕང་བཀྲ་དབྱིངས་ཉིད་འཁྱིལ་བ་ཆེ༔ འཁོར་དང་འདས་པའི་སྲོག་ཏུ་བསྐོར༔ རྒྱང་བུ་དབྱིངས་རིག་ཟུང་དུ་འཇུག༔ ལྷུན་གྲུབ་འོད་ཀྱི་དྲྭ་བ་འཛིང༔ ཁྱད་པར་རྨད་དུ་བྱུང་བ་ཡི༔ དཔལ་གྱི་གཏོར་མ་བརྗིད་དང་ལྡན༔ འཆི་མེད་བདུད་རྩི་རྟག་པའི་ཆུ༔ ཉོན་མོངས་གདུང་བ་སེལ་བའི་བཅུད༔ དམར་ཆེན་རཀྟ་རྦ་ཀློང་འཁྲུགས༔ འབར་དང་ཆགས་པའི་བརྟུལ་ཞུགས་རྫོགས༔ དམ་ཚིག་གསང་བའི་དངོས་གྲུབ་བམ། །བླ་མེད་བཅུད་ཀྱི་ཐིག་ལེར་འཁྱིལ། །བྱེ་བྲག་རྣམ་དག་ཡུམ་ལྔའི་མཁའ། །དྲི་མེད་ཤེལ་གྱི་བུམ་པ་ནས། །ཞི་བྱེད་བདུད་རྩིའི་ཆར་རྒྱུན་འབེབ། །རིན་ཆེན་ཕུང་པོའི་མཆོད་སྡོང་ལས། །རྒྱས་བྱེད་འོད་ཟེར་སྤྲིན་ཕུང་གཏིབས། །དབང་བྱེད་མེ་ཡི་དཀྱིལ་འཁོར་དུ། །སྲིད་ཞིའི་སྙིང་པོ་འོད་ཀྱིས་འགུགས། །ལས་བྱེད་རླུང་གི་དྲི་བསུང་འཁྱིལ། །རྒྱལ་བ་མཆོད་ཅིང་འབྱུང་པོ་བརླག །མཆོག་གི་འོད་གསལ་ཀོང་བུ་རུ། །རང་བྱུང་ཡེ་ཤེས་སྒྲོན་མེ་སྦར། །མཁའ་འགྲོའི་དགྱེས་མཆོད་བླ་ན་མེད། །ཐུགས་དམ་ཡོངས་སུ་སྐོང་བའི་རྫས། །བླ་མེད་དམ་ཚིག་མདོས་སུ་བཤམས། །ཐུན་རྫས་ནད་མཚོན་དུག་གི་དངོས༔ དྲག་ཤུལ་ཆེན་པོའི་ཆོ་འཕྲུལ་གཡོ༔ མདོར་ན་སྲིད་དང་ཞི་བའི་ཁམས༔ ཇི་ལྟར་སྣང་ཞིང་གྲུབ་པ་ཡི༔ སྤྱན་གཟིགས་དཀོར་ཆ་བསམ་མི་ཁྱབ༔ ཐུགས་དམ་བསྐང་བའི་རྫས་སུ་འབུལ༔ བསྐང་ངོ་མཆོད་དོ་དགྱེས་པར་བཞེས༔ རྡོ་རྗེའི་སྐུ་གསུང་ཐུགས་མཆོག་དང༔ རྩ་བ་ཡན་ལག་དམ་ཚིག་ལས༔ ཆག་ཉམས་འགལ་དང་རལ་པ་དང༔ ཉམས་དང་འདྲེས་ཤིང་བསྐངས་པ་སོགས༔ འཕྲལ་དང་ཡུན་གྱི་སྒྲིབ་པ་ཀུན༔ གནོང་འགྱོད་དྲག་པོས་མཐོལ་ལོ་གཤགས༔ ཚངས་པ་མཆོག་གི་དངོས་གྲུབ་སྩོལ༔ ཡེ་ཤེས་མཁའ་འགྲོའི་ལྷ་ཚོགས་རྣམས༔ དབྱིངས་ཀྱི་དགོངས་པ་མ་གཡེལ་ཞིག༔ འཇིག་རྟེན་མཁའ་འགྲོའི་ལྷ་ཚོགས་རྣམས༔ ཐུགས་རྗེའི་འཇུག་པས་མ་གཏང་ཞིག༔ ལས་ཀྱི་མཁའ་འགྲོའི་ལྷ་ཚོགས་རྣམས༔ ཁྲོས་འཁྲུགས་རྣམ་རྟོག་མ་མཛད་ཅིག༔ ཉམས་ཆག་ཐམས་ཅད་དབྱིངས་སུ་བསྐང༔ རྟོག་སྒྲིབ་བག་ཆགས་རང་སར་གྲོལ༔ གཟུང་འཛིན་ལས་འདས་འོད་གསལ་ངང༔ བསྐང་གྱུར་དབང་དང་དངོས་གྲུབ་སྩོལ༔ བདག་ཅག་སྤྱོད་པ་གཡེལ་བ་དང༔ དུས་ངན་སེམས་ཅན་འཁྲུལ་པ་ཡིས༔ ཐུགས་དང་འགལ་བའི་ལས་བགྱིས་པ༔ སྙིང་ནས་བཤགས་སོ་ཚངས་པར་སྩོལ༔ ཐུགས་རྗེ་ཁྲོས་པ་ཞི་བར་མཛོད༔ དམ་དང་འགལ་བ་བཟོད་པར་བཞེས༔ ཁོང་ནས་འཁྲུགས་པ་དབྱིངས་སུ་སྟིམས༔ རྔམས་པའི་བརྟུལ་ཞུགས་བགེགས་ལ་ཕོབ༔ ཁྱད་པར་ཉོན་མོངས་དུག་ལྔ་དང༔ འབྱུང་བ་རྣམས་ལས་གྱུར་པ་ཡི༔ མཁའ་འགྲོ་འཁྲུགས་པའི་རྒྱུ་རྐྱེན་དང༔ འབྲས་བུ་མི་འདོད་ཉེར་འཚེའི་ཚོགས༔ རྩ་རླུང་ཐིག་ལེའི་ཆོ་འཕྲུལ་ལས༔ འབྱུང་བཞི་འཁྲུགས་པའི་བར་ཆད་སོལ༔ བརྟན་གཡོའི་རྟེན་འབྲེལ་ལོག་པ་སྦྱོངས༔ ནད་གདོན་བགེགས་ཀྱི་འཚུབས་འགྱུར་ཆོད༔ རྨི་ལམ་རྟགས་མཚན་ངན་པ་ཟློག༔ བརྒྱད་གཉིས་འཇིགས་པ་ཞི་བ་དང་། །ཕུན་ཚོགས་ལྔ་དང་འབྱོར་པ་དྲུག །བརྟན་པ་ཆོས་སྲིད་མངའ་ཐང་དང་། །ཡེ་ཤེས་ཡོན་ཏན་བསོད་ནམས་རྒྱས། ཁམས་གསུམ་སྣོད་བཅུད་ཐམས་ཅད་དང་། །མཁས་བཙུན་དགེ་འདུན་བུ་སློབ་ཚོགས། །ཐིག་རླུང་སེམས་སྣང་ཡེ་ཤེས་མཆོག །རྩ་གསུམ་བྱིན་རླབས་དབང་དུ་སྡུས། །ལྟ་ལོག་ཀླ་ཀློ་དམ་སྲིའི་སྡེ། །བྱད་ཕུར་རྦོད་གཏོང་གདོན་རིགས་གསུམ། །ཞིང་བཅུ་དྲག་ཤུལ་སྟོབས་ཀྱིས་ཆོམས། །ཉེ་རྒྱུའི་སྤྱོད་པའི་གྲོགས་མཛད་ནས། །ཞུ་བདེ་མི་རྟོག་ཡེ་ཤེས་སྐྱེད། །ཀ་དག་གཏིང་གསལ་རྡོ་རྗེའི་སྦུབས། །འཕོ་ཆེན་མཆོག་གི་དངོས་གྲུབ་སྩོལ། །རྣལ་འབྱོར་བུ་བཞིན་རྟག་ཏུ་སྐྱོངས། །ལས་ཀྱི་འབྲས་བུ་མྱུར་དུ་སྩོལ། །སྔགས་ཀྱི་མཐར། ཨོཾ་ཨཱཿཧཱུྃ་སརྦ་ཛྙཱ་ན་ཌཱ་ཀི་ནཱི་མ་ཧཱ་སུ་ཁ་ར་སཿཡོ་ནི་ཀཿཨུཏྤནྣ་མཎྜ་ལ་པཱུ་ཛ་ས་མ་ཡ་ཧོཿ ཞེས་དང་། རྣལ་འབྱོར་པ་བདག་ཅག་དཔོན་སློབ་འཁོར་དང་བཅས་པའི་གཟུང་འཛིན་བག་ཆགས་ལས་གྱུར་པའི་ཉེས་ལྟུང་གི་ཕྱོགས་ཐམས་ཅད་ནཱ་ཌ་ཀཾ་བི་ཤུདྡྷེ་ཤྭ་དྷཱ་ཡ་སྭཱ་ཧཱ། བདེ་བ་ཆེན་པོ་མཆོག་གི་ཡེ་ཤེས་ཐམས་ཅད་ནཱ་ཌ་ཀཾ་བྷནྡྷ་ནི་ཀུ་རུ་ཨོཾ། ཞེས་སྤེལ་ཚིག་སྦྱར་བ་བཟླ། དེ་བཞིན་དུ་དམིགས་གསལ་ཞི་བ་ལ་ཞི་རྫས་མདོས་སུ་འབུལ་ཞིང་། སརྦ་པཱ་པཾ་དུཿཁ་ཤཱནྟིཾ་ཀུ་རུ་སྭཱ་ཧཱཿ ཞེས་དང་། བདག་ཅག་དཔོན་སློབ་འཁོར་དང་བཅས་པའི་གཟུང་འཛིན་འཁྲུལ་རྟོག་ལས་གྱུར་པའི་ནད་གདོན་སྡིག་སྒྲིབ་བར་དུ་གཅོད་པའི་ཚོགས་ཐམས་ཅད་ཤཱནྟིཾ་ཀུ་རུ་སྭཱ་ཧཱ། རྒྱས་པའི་ལས་ལ་རྒྱས་པའི་རྫས་མདོས་སུ་འབུལ་ཞིང་། སརྦ་ཨཱ་ཡུར་པུཎྱེ་བརྡྷ་ནཾ་པུཥྚིཾ་ཀུ་རུ་ཨོཾ། ཞེས་དང་། བདག་ཅག་དཔོན་སློབ་འཁོར་དང་བཅས་པའི་ཡེ་ཤེས་ཀྱི་སྣང་བ་ལས་གྱུར་པའི་ལེགས་པའི་དཔལ་འབྱོར་ཚེ་དང་བསོད་ནམས་བསྟན་པ་ཆོས་རྒྱུད་དང་བཅས་པ་པུཥྚིཾ་ཀུ་རུ་བྷྲཱུྃ། དབང་གི་དོན་ལ་དབང་གི་རྫས་མདོས་སུ་འབུལ་ཞིང་། སརྦ་ཛྙཱ་ན་ལོ་ཀ་ཝཱ་ཤཾ་མཱ་ན་ཡ་ཨོཾ། ཞེས་དང་། བདག་ཅག་དཔོན་སློབ་འཁོར་དང་བཅས་པ་ལ་ཡུལ་སྣང་རྟོག་ཚོགས་ཁམས་གསུམ་བརྟན་གཡོ་རྩ་བ་གསུམ་གྱི་བྱིན་རླབས་དངོས་གྲུབ་ཐམས་ཅད་པཱ་ཤཾ་ཀུ་རུ་ཧོཿ དྲག་པོར་དྲག་པོའི་རྫས་མདོས་སུ་འབུལ་ཞིང་། སརྦ་ཤཱ་ཏྲཱུན་བིགྷྣཱན་ཏ་ཀ་ཧ་ན་ད་ཧ་པ་ཙ་ཕཊཿ ཅེས་དང་། བདག་ཅག་དཔོན་སློབ་འཁོར་དང་བཅས་པའི་གཟུང་འཛིན་སྣང་བ་ལོག་པའི་རྟོག་འཁྲུལ་དགྲ་གདོན་བྱད་ཕུར་རྦོད་གཏོང་ཐམས་ཅད་མཱ་ར་ཡ་ཕཊ་བྷྱོ་ཟློག །མཆོག་གི་དངོས་གྲུབ་ཀྱི་དོན་དུ་མཆོག་གི་རྫས་མདོས་སུ་འབུལ་ཞིང་། སརྦ་མ་ཧཱ་སུ་ཁ་ཛྙཱ་ན་ཨེ་ཨཱ་རལླི་ཧྲཱིཾ་ཧྲཱིཾ་ཕེཾ་ཕེཾཿ ཞེས་དང་། བདག་ཅག་དཔོན་སློབ་འཁོར་དང་བཅས་པ་ལ་བདེ་སྟོང་ལྷུན་གྲུབ་ཕྱག་རྒྱ་ཆེན་པོའི་དངོས་གྲུབ་མཆོག་གི་སྐལ་པ་བདེ་བར་གཤེགས་པ་རྣམས་ལ་ཅི་མངའ་བ་ཐམས་ཅད་སིདྡྷི་ཕ་ལ་ཨོཾ། ཞེས་ཕུལ་པས་ལས་སོ་སོ་འགྲུབ་ཅིང་མཁའ་འགྲོའི་བདེ་བ་ཆེན་པོ་མཆོག་ཏུ་མི་འགྱུར་བའི་མཆོག་གི་དངོས་གྲུབ་གཙོ་བོར་གྱུར་པའི་ཕྲིན་ལས་རབ་འབྱམས་ཡིད་བཞིན་དུ་འགྲུབ་པར་འགྱུར་རོ། །དེ་རྣམས་ཀྱི་ཏིང་འཛིན་ནི། སྣོད་བཅུད་མདོས་ཀྱི་མཆོད་རྫས་རྣམས། །ཧེ་རུ་ཀ་ཡི་ཏིང་འཛིན་འཕྲུལ། །བསམ་ཡས་བདེ་ཆེན་མཆོད་པའི་སྤྲིན། །ཀུན་བཟང་ཞིང་གི་མཁའ་ལ་ཁྱབ། །རྒྱལ་བ་རྩ་གསུམ་ཆོས་སྐྱོང་དང་། ཁྱད་པར་མཁའ་འགྲོའི་དཀྱིལ་འཁོར་པའི། །དབང་པོའི་ལོངས་སྤྱོད་དགྱེས་རྒུར་ཚིམས། །ཕྲིན་ལས་གང་འདོད་ཡིད་བཞིན་མཛད། །བདེ་ཆེན་དངོས་གྲུབ་ཡེ་ཤེས་ཀྱི། །སྙིང་པོའི་དྭངས་མ་བྱང་ཆུབ་སེམས། །མཁའ་ཀློང་སྐུ་ཡི་དབྱིངས་ནས་བབས། །བདག་ཐིམ་བྱིན་དབང་དངོས་གྲུབ་ཐོབ། །སྣོད་བཅུད་ཡེ་ཤེས་འཁོར་ལོར་རྫོགས། །ཕྲིན་ལས་རྒྱ་མཚོ་ལྷུན་གྲུབ་བསམ། །སྤྲོ་ན་མཁའ་འགྲོའི་སྨྲེ་བཤགས་ཀྱང་བྱའོ། །སླར་མཆོད་བསྟོད་བྱས་མཐར། མཁའ་འགྲོ་མའི་དཀྱིལ་འཁོར་ལས་གཉིས་པ་མཆེད། བདག་གི་སྤྱི་བོར་བྱོན། སྙིང་གར་ཐིམ་པས་ཆུ་ལ་ཆུ་ཐིམ་པ་ལྟར་ལྷ་དང་བདག་གཉིས་མེད་བདེ་ཆེན་དགོངས་པའི་བྱིན་དབང་ཐོབ་པར་བསམ་ལ། མདོས་དཀྱིལ་སྤྱི་བོར་བཞག་ཅིང་ཡིག་བརྒྱ་བཟླས་པས། དེ་ལས་བདུད་རྩིའི་ཆུ་རྒྱུན་བྱུང་། རང་གི་སྤྱི་བོ་ནས་ཞུགས་པས་གཟུང་བ་དང་འཛིན་པའི་བག་ཆགས་ལས་བྱུང་བའི་སྡིག་ལྟུང་ཉམས་ཆག་ཐམས་ཅད་ལྷག་མེད་དུ་བྱང་ནས། ཕྲིན་ལས་རྒྱ་མཚོ་སྒྲུབ་ཅིང་འོད་གསལ་ཡེ་ཤེས་མངོན་དུ་བྱས་པར་བསམ་ལ། ཨོཾ་བཾ་བཛྲ་བྷ་ར་ཧི་ཀྲོ་དྷཱི་ཀཱ་ལི་ཧ་རི་ནི་ས་ཨཱ་བེ་ཤ་ཡ་ར་སཿཡོ་ནི་ཀཿཨུཏྤནྣ་མཎྜ་ལ་ཀཱ་ཡ་སརྦ་ཛྙཱ་ན་བཛྲ་ས་མ་ཡ་སིདྡྷི་སིདྡྷི་ཧཱུྃ། རྗེས་རིམ་ནི། ལྷ་རང་ལ་བསྟིམས་པས་མཆོད་སྐོང་རྣམས་དཀྱུས་གཅིག་ཏུ་བྱེད་པ་དང་དབང་གི་སྐབས་སུའང་དེས་འཐུས་པར་སེམས། དམིགས་གསལ་མདོས་འབུལ་བར་སྤྲོ་ན། མཆོད་སྐོང་གཞུང་གི་སྨྲེ་བཤགས་ནས་གཟུང་། བསྟོད་བསྐུལ་མཐའ་བར་རྫོགས་པར་བཏང་མཐར། མདོས་དཀྱིལ་དམ་ཡེ་དབྱེར་མེད་ཀྱི་འཁོར་ལོ་འོད་ཀྱི་གོང་བུར་གྱུར་པ་རང་གི་སྙིང་གར་བསྡུས། མཚན་མའི་མདོས་གཏོར་མཁའ་ཁྱབ་ཀྱི་མཆོད་སྤྲིན་འོད་ཟེར་འབར་བར་བསམ་ལ། འབྲུ་གསུམ་བརྗོད་པས་བྱིན་གྱིས་བརླབས། ཧཱུྃ། ཀུན་གཞི་མཁའ་ཀློང་འཁྱིལ་བའི་ཞིང། །ལྷུན་འབྱམས་ཁྱབ་གདལ་དཀྱིལ་འཁོར་ལ། །ལྷ་བདག་གཉིས་སུ་བྱར་མེད་ཀྱང་། །མ་འགགས་ཐུགས་རྗེ་གཡོས་པའི་རྩལ། །མཁའ་འགྲོ་རྒྱ་མཚོའི་མཎྜ་ལ། །མཆོད་སྐོང་བརྔན་པའི་ཆོ་ག་རྫོགས། །མདོས་གཏོར་རྒྱན་མཆོད་ནམ་མཁའི་མཛོད། །ཅི་འདོད་འབྱུང་བའི་ཡིད་བཞིན་ནོར། །འདོད་པའི་ཡོན་ཏན་ཐམས་ཅད་ལྡན། །ཐུགས་དམ་དགྱེས་པ་སྐོང་བའི་ཕུལ། །བསྔོ་འོ་མཆོད་དོ་འབུལ་ལོ་བཞེས། །སྒོ་མ་རྣམས་ཀྱིས་སྒོ་ཕྱེས་ལ། །མཚམས་མ་རྣམས་ཀྱིས་མཚམས་སོལ་ཅིག །ལས་དང་འཇིག་རྟེན་མཁའ་འགྲོ་རྣམས། །གནམ་ས་བར་སྣང་ཆུ་བོའི་ལམ། །རྟ་རུ་ཆིབས་ལ་རང་གནས་གཤེགས། །བདག་ཅག་དཔོན་སློབ་འཁོར་བཅས་རྣམས། ཁྲམ་ཁ་ཕྱིས་ལ་ནད་ཁ་ཆོད། །སུན་མ་སྡུས་ལ་རྦོད་གཏོང་ཟློག །ཆག་ཆེ་ཉམས་ང་དགྲ་ལ་ཐོངས། ཁྲོས་འཁྲུགས་དྲག་ཤུལ་བགེགས་ལ་མཛོད། །བསྟན་འགྲོར་འཚེ་བའི་དགྲ་བགེགས་རྣམས། རྗེས་ཤུལ་མེད་པར་རྡུལ་དུ་རློགས། །རྣལ་འབྱོར་འཁོར་བཅས་བཀྲ་ཤིས་ཤིང་། །བསམ་རྒུ་འགྲུབ་ཅིང་འདོད་རྒུ་འཇོ། །མཐར་ཐུག་མི་ཕྱེད་སྐུ་གསུང་ཐུགས། །རྡོ་རྗེ་བཙུན་མོའི་གནས་ཐོབ་པའི། །མཆོག་ཐུན་ལས་ཀྱི་དངོས་གྲུབ་སྩོལ། །ཅེས་བརྗོད་ཅིང་མདོས་གཏོར་ཡང་སྟེང་ངམ་མཁའ་འགྲོ་འདུ་བའི་གནས་སུ་གཤེགས། བརྟན་མ་སྐྱོང་བ་ཕྱིན་རྗེས་ཀྱི་བྱ་བ་རྣམས་མཆོད་སྐོང་ཕྲིན་ལས་ཀྱི་རིམ་པ་བཞིན་མཐར་དབྱུང་བས་འགྲུབ་བོ། །ཡང་འདི་མཁའ་འགྲོ་གང་ཡང་རུང་བའི་ཕྲིན་ལས་ལ་སྦྱོར་བར་འདོད་ན། སྤྱན་འདྲེན་མཆོད་བསྟོད་ཙམ་སོ་སོའི་གཞུང་བཞིན་སྦྱོར་ཞིང་། དབང་ལེན་པ་མཁའ་འགྲོ་གསང་འདུས་ཀྱི་སྒེར་ཆོས་ཡིན་པས་གཞན་ལ་སྦྱོར་མི་དགོས་ཤིང་། སྦྱར་ནའང་ཉེས་པར་འགྱུར་བ་ནི་མེད་སྙམ་མོ། །བདེ་སྟོང་ཡུམ་གྱི་མཁའ་ཀློང་དུ། །སྲིད་པ་ཞི་ལ་མདོས་ཤིང་དག །སྣ་ཚོགས་ཕྲིན་ལས་ཉི་མའི་གཟིས། །དོན་གཉིས་གསལ་བའི་ཆོ་ག་འོ། །ཞེས་པའང་ཉེར་མཁོའི་ཆེད་བདེ་གླིང་ཀློང་གསལ་མཁའ་འགྲོའི་སྤྱི་མདོས་སོགས་ཀྱི་དོན་བསྡུས། འདོན་ཆ་ཕལ་ཆེར་གཏེར་ཁ་རང་མཐུན་གྱི་གཏེར་གཞུང་ཁག་ནས་བཏུས་ཤིང་། བསྒྱུར་ཁ་ཕྲན་བུས་བརྒྱན་ནས་མཁའ་འགྲོ་གསང་བ་ཀུན་འདུས་ཀྱི་མཆོད་སྐོང་རྣམས་ཀྱི་འགྲོས་བསྟུན་ཏེ། ༧འཇམ་མགོན་ཆོས་ཀྱི་རྒྱལ་པོ་ཉི་ཟླ་ཟུང་གི་འབངས་ཐ་རང་བྱུང་མཁའ་ཁྱབ་བདེ་བའི་རྡོ་རྗེར་འབོད་པའི་བན་སྔགས་ཧྲལ་པོས་བྲིས་པས་ཉེས་ཚོགས་མ་སྲིང་མཁའ་འགྲོར་བཤགས་ཤིང་དགེ་བས་འབྲེལ་ཚད་དོན་ལྡན་དུ་གྱུར་ཅིག། །།\nRetrieved from "http://rtz.tsadra.org/index.php?title=Terdzo-NGI-056&oldid=118144"\nThis page was last edited on 28 March 2018, at 15:09.


དེ་ལ་འདིར་བོད་གཞུང་ཤེས་རིག་དཔར་ཁང་གི་ལོ་རྒྱུས་སྙིང་བསྡུས་སུ་བརྗོད་པ་ལ་དྲུག་སྟེ། དང་པོར་དབུ་ཇི་ལྟར་བརྙེས་པའི་ཚུལ། དེ་ལྟར་དབུས་བསྙེས་དགོས་པའི་དམིགས་ཡུལ། དམིགས་ཡུལ་དེ་སྒྲུབ་པའི་ཆ་རྐྱེན། དམིགས་ཡུལ་སྒྲུབ་པ་པོ་འགན་འཛིན་བྱུང་རིམ། ཤེས་རིག་དཔར་ཁང་གི་གྲུབ་འབྲས། མ་འོངས་པའི་ལས་འཆར་རོ།།\nབོད་གཞུང་ཤེས་རིག་དཔར་ཁང་འདི་དབུ་ཇི་ལྟར་བརྙེས་པའི་ཚུལ་ནི། ྋསྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་གིས་རྩ་འགང་ཆེ་བའི་བཀའ་སློབ་དང་སྦྲགས། སྐུ་སྒེར་གཟིམས་ཆུང་ནས་མ་རྩ་གསོལ་རས་གནང་ཞིང༌། དེ་སྟེང་ཕྱི་ཁག་ནས་བུ་ལོན་ཐོག་བོད་གཞུང་ཤེས་རིག་ལས་ཁུངས་ནས་ཐུགས་ཁུར་ཆེ་བཞེས་ཀྱིས་ཕྱི་ལོ་ ༡༩༦༡ ཟླ་ ༥ ཚེས་ ༢༣ ལ་ཐོག་མའི་དབུ་འཛུགས་གནང་ཞིང༌། དེ་ནས་བཟུང་སྟེ་བོད་ཀྱི་རིག་གཞུང་བཀའ་བསྟན་གཉིས་གཙོ་བོར་གྱུར་པའི་རྩ་འགང་ཆེ་བ་རྣམས་འཚོལ་སྡུད་ཀྱིས་བོད་ཡིག་བཀོལ་སྤྱོད་བྱེད་པའི་རང་གི་སྤྱི་ཚོགས་དང༌། དེ་ལས་གཞན་པའི་ཡུལ་གྲུ་དུ་མའི་ནང་དུ་འགྲེམ་སྤེལ་ཅི་ནུས་བྱེད་དང་བྱེད་བཞིན་པའི་སྒོ་ནས་བོད་ཀྱི་རིག་གཞུང་ལ་སྲི་ཞུ་བླ་ལྷག་ཏུ་བསྒྲུབས་ཅིང༌། ད་ལྟའི་ཆར་གཞུང་འབྲེལ་གྱི་ཚོགས་པའམ་ལས་ཁུངས་རྙིང་གྲས་ཤིག་ཀྱང་ཡིན་ནོ།།\nརང་རེའི་བོད་ཀྱི་སྣོད་བཅུད་ཡོངས་རྫོགས་རྒྱ་ནག་དམར་ཕྱོགས་ནས་བཙན་འཕྲོག་བྱས་ཏེ། རྩ་ཆེའི་ཆོས་དང་རིག་གཞུང་གི་གླེགས་བམ་ཆེ་ཕྲ་ཐམས་ཅད་རྩ་གཏོར་བཏང་སྟེ་མིང་གི་ལྷག་མར་བཟོས་པའི་བཀའ་བསྟན་ལ་སོགས་པའི་གསུང་རབ་རྣམས་སླར་གསོ་ཐུབ་ཐབས་དང༌། ལྷག་པར་རང་རིགས་བོད་ཀྱི་མ་འོངས་པའི་སོན་རྩ་སློབ་ཕྲུག་རྣམས་ལ་ཆེད་དུ་དམིགས་ནས། རང་ཉིད་ཀྱི་ཆོས་དང་སྐད་ཡིག་རྒྱལ་རབས་ལོ་རྒྱུས་སོགས་ཚང་བའི་སློབ་དེབ་སྔོན་འགྲོ་དང་པོ་ནས་འཛིན་གྲྭ་བཅུ་གཉིས་བར་དང༌། དེ་ཡན་གྱི་སུམ་རྟགས་སྙན་གསུམ་ལ་སོགས་པའི་སྐོར་དང། མདོར་ན་བོད་ཀྱི་ཐུན་མོང་མ་ཡིན་པའི་རིག་གནས་ཆེ་ཆུང་བཅུ་ཡི་སློབ་དེབ་ཉེར་མཁོའི་རིགས་ཡོངས་རྫོགས་དཔར་བསྐྲུན་མཁོ་འདོན་ཞུ་ཐུབ་པ་བྱ་རྒྱུ་དེ་ཤེས་རིག་དཔར་ཁང་གི་དམིགས་ཡུལ་ཡིན་ལ་དགོས་མཁོ་ཡང་ཡིན་ལ། བོད་ཀྱི་ཆོས་རིག་ལ་དོ་སྣང་ཅན་དང་རི་བོ་ཧི་མ་ལ་ཡི་རི་རྒྱུད་ལ་སོགས་པར་གནས་པའི་དད་ལྡན་ཕྱི་ནང་གི་མི་རིགས་རྣམས་ཀྱི་རེ་འདུན་ཆ་ཙམ་སྐོང་ཆེད་ཐུགས་མཁོ་བཀའ་མངགས་རྣམས་དཔར་བསྐྲུན་འགྲེམ་སྤེལ་ཞུ་ཐུབ་པར་ཡོད་ལ། རྗེས་སུའང་སྤུས་ཚད་ཇེ་ལེགས་ཐོག་མུ་མཐུད་དེ་དགོས་འདུན་བསྐོང་ཐུབ་པ་བྱ་རྒྱུའི་དམིགས་ཡུལ་གཙོ་གཟུང་བྱས་ཡོད།\nགཞན་ཡང་ད་ལྟའི་སྐབས་རྒྱ་གར་འཕགས་པའི་ཡུལ་དུ་རང་དབང་དམངས་གཙོའི་རྒྱལ་ཁབ་ཀྱི་ཁྲིམས་ལུགས་དང་མཐུན་པའི་ཡར་རྒྱས་གོང་འཕེལ་གཏོང་ཐུབ་པར་འབད་བརྩོན་བྱ་བཞིན་དང༌། མ་འོངས་བོད་ཀྱི་བདེན་མཐའ་གསལ་སྐབས་ད་ལྟའི་ཤེས་རིག་དཔར་ཁང་གི་ལས་ཁུངས་ལྟེ་གནས་དེ་ལྷ་སར་འཛུགས་རྒྱུ་དང༌། ཡན་ལག་ལས་ཁུངས་ཁག་ནི་སྟོད་མངའ་རིས་ནས་སྨད་མདོ་ཁམས་བར་གྱི་ས་ཆ་གང་སར་གསར་འཛུགས་བྱ་རྒྱུའི་དམིགས་ཡུལ་ཞིག་ད་ལྟ་ནས་བཟུང་ཡོད།\nགསུམ་པ་དམིགས་ཡུལ་བསྒྲུབ་པའི་ཆ་རྐྱེན་ལ་བཞི་སྟེ། ཤེས་དཔར་གྱི་ས་ཁང་དང་ས་གཞིས། ཤེས་དཔར་གྱི་འཛིན་སྐྱོང་གནས་སྟངས། ལས་བྱེད་གང་ཡོད་ཀྱི་གནས་སྟངས་སྐོར། ལས་དོན་དཔར་བསྐྲུན་གྱི་སྐོར་རོ།།\nཕྱི་ལོ་ ༡༩༧༥ ལོར་ཌལ་ཧོར་བདེ་དོན་ནས་ཤེས་རིག་དཔར་ཁང་དུ་འགན་འཛིན་དགའ་ཤར་བློ་བཟང་ཚུལ་ཁྲིམས་ལ་ཤེས་རིག་བཀའ་བློན་སྐུ་ངོ་ཀུན་བདེ་གླིང་མཆོག་ནས་བསྐོ་བཞག་ཕྱི་ལོ་༡༩༧༥།༥།༡ ཉིན་བསྩལ་སྐབས་ལས་བྱེད་པར་གླ་ཕོགས་རྩ་ཆད་དང་ཁང་བདག་ནས་ཁང་པའི་སྐོར་ཁྲིམས་གཏུགས་ཀྱིས་ཟླ་རེ་བཞིན་དུ་ཁྲིམས་ཁང་དུ་བསྟར་ཆགས་ལོ་གཉིས་རིང་འགྲོ་དགོས་སོགས་དཀའ་རྙོག་ཆེ་ཙམ་བྱུང་ཡོད་པ་མ་ཟད་ཤེས་དཔར་ཁང་གླ་དང༌། ལས་བྱེད་ཀྱི་ཕོགས། སློབ་དེབ་ཁྱོན་ཆེ་ལམ་སེང་དཔར་སྐྲུན་གྱི་ཆེད་དུ་ཤོག་བུ་སྣག་ཚ་གཏོས་ཆེ་དགོས་པར་བརྟེན། སྤྱི་སྒེར་ཁག་བཅུ་དགུ་ནས་དངུལ་བུན་བླངས་ཏེ། ཞོགས་སྔ་ལངས་དང་དགོང་ཕྱི་ཉལ་གྱིས་སྒོ་གསུམ་ཡོད་རྒུ་རྩལ་དུ་བཏོན་ཏེ་ལས་ཁུར་ཚགས་ཚུད་ཞུས་ཤིང༌། ྋགོང་ས་ྋསྐྱབས་མགོན་ཆེན་པོ་མཆོག་ནས་ཐུགས་སྣང་གཟིགས་སྐྱོང་ཆེན་པོས་གཟིམ་ཆུང་སྐུ་སྒེར་ནས་སྒོར། ༡༥༠༠༠།༠༠ གསོལ་རས་བསྩལ་གནང་བྱུང་བ་དེས་ཐུགས་བསྐྱེད་བྱིན་མཐུས། ལས་བྱུས་ལམ་ལྷོང་ཡར་རྒྱས་སུ་འགྲོ་ཐུབ་པ་བྱུང་བ་ལགས་ལ།\nཕྱི་ལོ་ ༡༩༧༩།༧།༧ ཉིན་ཤེས་རིག་དྲུང་ཆེ་སྐུ་ངོ་བློ་བཟང་བསྟན་འཛིན་རེག་ཀ་མཆོག་དང་ SMT.. R.K.BHARDVAJ རྡ་ས་བོད་གཞུང་སྨན་རྩིས་ཁང་གི་གཤམ་འོག་ཏུ་ས་ཆ་རྒྱ་ཁྱོན་ KANAL – 11 MARLAS 14 ཁང་པ་ཞིག་སྤུས་གཟིགས་གནང་ཐུབ་པ་བྱུང་ཡོད་པ་རེད།\nཕྱི་ལོ་ ༡༩༧༩ ལོར་ཤེས་དཔར་སྤོ་བཞག་མ་བྱས་གོང་ཐུགས་དམ་སྙན་སེང་དང་སྦྲགས་ཆོས་ཕྱོགས་ཀྱི་བྱ་བ་རྣམས་ལེགས་བསྒྲུབས་ཀྱིས་ཁང་པ་གསར་པར་སྤོ་བཞག་གནང་ཐུབ་པའི་ལས་གཞི་ལམ་ལྷོང་བྱུང་ཡོད།\nཕྱི་ལོ་ ༡༩༨༨།༢།༢༦ ཉིན་བོད་གཞུང་ཤེས་རིག་དཔར་ཁང་གི་རྡ་སའི་ཁང་པ་ཨར་ལས་ཀྱིས་ལས་ཤག་དང་གསུང་རབ་གླེགས་བམ་བཞུགས་ཡུལ་ཁང་མིག་ཆུང་ངུ་ལྔ་བཅུ་ང་བརྒྱད་གསར་རྒྱག་བྱས་ཐུབ་པ་བྱུང་ཡོད།\nཕྱི་ལོ་ ༡༩༨༥།༩།༢༨ འཁོད་གནས་ནང་ཤེས་རིག་ལྷན་ཁང་ལ་ཤེས་དཔར་འགན་འཛིན་མཆོག་གིས་ཡིག་ངག་གཉིས་ཐོག་བལ་ཡུལ་དང་ལྡི་ལི་གཉིས་ལ་ས་ཁང་ཉོ་ཆོག་པའི་བཀའ་འཁྲོལ་སྙན་སེང་ཞུས་དོན་ལྟར་བཀའ་འཁྲོལ་བསྩལ་ཡིག་གནང༌།\nཕྱི་ལོ་ ༡༩༨༥།༡༡།༡༢ ཉིན་རྡ་ས་བཞུགས་སྒར་བོད་ཀྱི་ཤེས་རིག་ལྷན་ཁང་ཁྱབ་ཁོང་ཤེས་རིག་དཔར་ཁང་ནས་རིག་གཞུང་ཁྱབ་སྤེལ་ཆེད་བལ་ཡུལ་མཆོད་རྟེན་ས་ཁུངས་སུ་གཞིས་ཆགས་བོད་རིགས་བཀྲ་ཤིས་དོན་གྲུབ་ལག་ནས་ས་ཆ་ཕུ་གྲུ ༣༢x༣༠ རྒྱ་ཁྱོན་ཡོད་པའི་ནང་ཁང་པ་སྟེང་ཤོད་ཁང་མིག་བརྒྱད་དང་ནུབ་བརྒྱུད་ཁང་ཆུང་བཅས་སྤུས་གཟིགས་ཞུ་ཐུབ་པ་བྱུང་ཡོད་པ་མ་ཟད༌། ཤེས་དཔར་དཔེ་དེབ་ཚོང་ཁང་ཞིག་ཀྱང་ཁང་གླའི་ཐོག་ཏུ་ཡོད། བོད་འགྲུལ་ཚོས་ཕྱག་དཔེ་བླུ་ཡོན་འདི་ནས་ཞུས་ཚེ་བལ་ཡུལ་བར་དོ་པོ་བསྔོགས་བཤེར་དང་འགྲུལ་བཞུད་དཀའ་རྙོག་ཆེ་བར་བརྟེན་བལ་ཡུལ་དུ་ཤེས་དཔར་ཡན་ལག་གསར་འཛུགས་ཐུབ་པར་ཕན་ཐོགས་ཆེན་པོ་བྱུང་ཡོད་སྙམ།\nཕྱི་ལོ་ ༡༩༨༦ ལོར་ལྡི་ལི་མ་ཇུ་ཀྲི་ལའི་ནང་བཞུགས་དམ་ཆོས་ལགས་ཀྱི་ཁྱིམ་ཚང་གཅིག་གི་ས་གཞི་ཨང་ ༢༢ ཅན་དང་གུར་རང་འགྲིགས་བོད་གཞུང་ཤེས་རིག་དཔར་ཁང་ནས་སྤུས་གཟིགས་གནང་འདུག\nཕྱི་ལོ་ ༡༩༨༧ ལོར་ཁང་པ་ཐོག་རྩེགས་གཉིས་ཅན་ལ། སྒོར་ཉིས་འབུམ་སུམ་ཁྲི་ཡིས་ཐོག་བརྩེགས་གསར་རྒྱག་ཞུས་འདུག་པ་དེ་དག་གིས་ལྡི་ལིའི་ཤེས་དཔར་ཡན་ལག་གི་ལས་ཁུངས་ལས་བྱེད་གཉིས་ཀྱི་ལས་ཤག་དང༌། བཀའ་འགྱུར་དཔར་བསྐྲུན་འཛིན་ཆས་རྣམས་ཉར་འཇོག་བྱེད་ཐུབ་པ་བྱུང་ཡོད།\nཕྱི་ལོ་ ༡༩༩༦།༡༡།༢༥ ཉིན་ཤེས་དཔར་འགན་ལྷན་ཐེངས་གཉིས་པའི་གྲོས་ཆོད་ནང་བཀའ་འཁྲོལ་ལྟར། ལྡི་ལི་ཤེས་དཔར་མ་ཇུ་ཀྲི་ལར་ཁང་པ་ཨང༌། ༢༢ ཐོག་རྩེགས་གཉིས་ཅན་དེའི་ཁྱིམ་མཚེས་ཁང་པ་གསར་དུ་རྒྱག་པར་ས་འོག་ཁང་པ་ Basement བྲུས་རྐྱེན། ཤེས་དཔར་ཁང་པ་བབས་སྐྱོན་བྱུང་སྟེ་གས་ཆག་ཆེན་པོ་བྱུང་སྟབས་ཐོག་རྩེགས་བཞི་དང་ཕྱེད་ཀ་ཅན་གསར་རྒྱག་ལེགས་བསྒྲུབས་ཞུས་པའི་ཁང་ཁུངས་སྟེང་ཐོག་ནང་ཁྱིམ་ཚང་ཆེ་བས་ལས་ཤག་གསུམ་དང༌། དེ་འོག་ཐོག་རྩེགས་གཉིས་ནང་ཁྱིམ་ཚང་ཆུང་བའི་ཁང་མིག་ཐབ་ཚང་རང་འགྲིག་ཁང་མིག་བརྒྱད་བཅས་ལས་ཤག་གི་དཀའ་ངལ་སེལ་ཡོད། དེའི་འོག་ལས་ཁུངས་དང་ཤེས་དཔར་དཔེ་དེབ་ཚོང་ཁང་གསར་འཛུགས་བཅས་གནང་ཡོད།\nཕྱི་ལོ་ ༡༩༩༩།༥།༡༥ ཤེས་དཔར་འགན་ལྷན་ཐེངས་བརྒྱད་པ་གྲོས་ཆོད་དང་པོའི་ནང་གསལ། ལྡི་ལིར་དཔར་ཁང་གསར་འཛུགས་ཆེད་ཁང་པ་དང་ས་ཆ་སྤུས་གཟིགས་གནང་རྒྱུར་སྤྱི་མོས་ཐག་གཅོད་བྱུང་བ་ལྟར། འགན་འཛིན་ནས་ལྡི་ལིར་ལས་དོན་རྒྱ་བསྐྱེད་ཆེད་ས་ཁང་ཇི་དགའ་ཚོལ་ཞིབ་གནང་རྒྱུ་དང་རིན་འབབ་དང་ཡིག་ཆ་བཟོ་ཕྱོགས་སོགས་ཀྱི་ཐད་ཤེས་རིག་དང་གོ་བསྡུར་གྱིས་ཐག་གཅོད་གནང་ན་འཐུས་རྒྱུའི་ཐག་གཅོད་བྱུང་བ་བཞིན།\nཕྱི་ལོ་ ༡༩༩༩།༧།༢༩ ཉིན་ལྡི་ལི་ R-28, Ramesh Park, Laxmi Nagar, Delhi-110092. Mr. Zahir Ahmed 160 sqyds. ཅན་ས་འོག་རྩིས་པའི་ཁང་པ་ཐོག་བརྩེགས་ལྔ་ཛ་ཧིར་ཨེ་མདའ་བརྒྱུད། ༧༧༥༠༠༠༠སྒོར་ས་ཡ་བདུན་དང་འབུམ་བདུན་ཁྲི་ལྔ་ཡིས་མིང་བསྒྱུར་ཡིག་ཆ་སོགས་ཁམས་གཙང་ཐོག་སྤུས་གཟིགས་ཞུ་བ་བྱུང་ཡོད།\nཕྱི་ལོ་ ༢༠༠༠།༤།༢༧ ཉིན་ལྡི་ལི་ R-27, Ramesh Park, Laxmi Nagar, Delhi- 110092. Mr. Zahir Ahmed 160 sqyds. ཅན་ས་འོག་རྩིས་པའི་ཁང་པ་ཐོག་བརྩེགས་ལྔ་ཛ་ཧིར་ཨེ་མདའ་བརྒྱུད་སྒོར། ༨༠༥༠༠༠༠ས་ཡ་བརྒྱད་དང་ཁྲི་ལྔ་ཡི་ཐོག་སླར་ཡང་སྤུས་གཟིགས་ཞུ་ཐུབ་པ་བྱུང་ཡོད།


ཆབ་སྲིད་ཐབས་བྱུས་ཐོག་སྤྱི་འཐུས་ནང་ཁུལ་ལྷན་ཚོཊ། – བོད་ཀྱི་དུས་བབ།\nཉིན་ལྔའི་རིང་སྤྱི་འཐུས་ནང་ཁུལ་ལྷན་ཚོགས་བསྡུས་ཏེ། ཆེད་མཁས་པ་དང་སློབ་སྟོན་པ་གདན་ཞུས་ཀྱིས་རྒྱ་གར་དང་རྒྱ་ནག་གི་འབྲེལ་བ་དང་། ད་ལྟའི་ཨེ་ཤ་ཡའི་ཆབ་སྲིད་གནས་སྟངས་འོག་བོད་ཀྱི་གནད་དོན། དེ་བཞིན། རྒྱ་ནག་གི་མགོ་ཁྲིད་ཚོའི་བསམ་བློའི་འཁྱེར་སོ་དང་། རྒྱ་ནག་གི་ཤེས་ལྡན་མི་སྣ་དང་མི་དམངས་ལ་འབྲེལ་ལམ་ཟབ་ཏུ་གཏོང་ཕྱོགས། བོད་ཕྱི་ནང་གི་འབྲེལ་ལམ་ཡར་རྒྱས་གཏོང་ཐབས་བཅས་ལ་དཔྱད་བསྡུར་གནང་ཡོད།\nབོད་ཀྱི་གྲོས་ཚོགས་དང་སྲིད་བྱུས་ཉམས་ཞིབ་ཁང་གི་གོ་སྒྲིག་འོག ཉེ་ཆར་ཕྱི་ཚེས་ ༡༡ ནས་ཁ་སང་ཕྱི་ཚེས་ ༡༦ བར་གྱི་ཉིན་གྲངས་དྲུག་རིང་བོད་མི་མང་སྤྱི་འཐུས་ཁག་ཅིག་ལ། ངྷ་རམ་ས་ལའི་ཉེ་འཁྲིས་ Snow Hermitage Resort Dharamsala ཞེས་པར། ཆབ་སྲིད་ཐབས་བྱུས་ཐོག་སྤྱི་འཐུས་ནང་ཁུལ་ལྷན་ཚོགས་ཤིག་ཚོགས་ཏེ། ཧོང་ཀོང་ནས་ཕེབས་པའི་ཁྲིམས་ལུགས་སློབ་དཔོན་ཆེན་མོ་མེ་ཁེལ་ཌེ་བེ་སི་ Michael. Davis དང་ཁྲིམས་ལུགས་མཁས་དབང་བློ་བཟང་སེངྒེ་། དྲིལ་བསྒྲགས་དྲུང་ཆེ་ཐུབ་བསྟན་བསམ་འཕེལ། བཀའ་ཤག་ངེས་མེད་དྲུང་འཕར་ཤ་འབྲོང་བཀྲ་ཤིས་རྒྱ་མཚོ། དེ་བཞིན། སྤྱི་འཐུས་ཚོགས་གཙོ་གཞོན་གཉིས་དང་། བོད་ནང་ལ་རྒྱུས་མངའ་ཆེ་བ་སྤྱི་འཐུས་འབའ་པ་སྐལ་བཟང་རྒྱལ་མཚན་ལགས་དང་སྤྱི་འཐུས་སྨོན་ལམ་མཐར་ཕྱིན་བཅས་ནས་བརྗོད་གཞི་འདྲ་མིན་ཐོག་གཏམ་བཤད་དང་། གྲོས་ཚོགས་འཐུས་མི་རྣམ་པ་དང་བགྲོ་གླེང་གོ་བསྡུར་གནང་ཡོད། སྤྱི་འཐུས་ནང་ཁུལ་ལྷན་ཚོགས་དེའི་སྟེང་། སྤྱི་འཐུས་ཚོགས་གཙོ་གཞོན་གཉིས་གཙོས་པའི་ཆོལ་ཁ་རེ་ནས་སྤྱི་འཐུས་ལྔ་རེ་དང་ཆོས་བརྒྱུད་རེ་ནས་སྤྱི་འཐུས་གཅིག་རེ་བཅས་སྡོམ་པའི་སྤྱི་འཐུས་ ༢༠ ཙམ་ཞུགས་ཡོད་འདུག\nདེ་རིང་ཉིན་གུང་བོད་མི་དམངས་སྤྱི་འཐུས་གསེར་རྟ་ཚུལ་ཁྲིམས་འོད་ཟེར་ལགས་སུ་སྤྱི་འཐུས་ནང་ཁུལ་ལྷན་ཚོགས་དེའི་སྐོར་ལ་བཅར་འདྲི་ཞུས་པར་ཁོང་གིས་ངོ་སྤྲོད་གནང་དོན། ཐེངས་འདིར་བོད་ཀྱི་གྲོས་ཚོགས་དང་སྲིད་བྱུས་ཉམས་ཞིབ་ཁང་གི་གོ་སྒྲིག་འོག སྤྱི་འཐུས་ཚོགས་གཙོ་དང་ཚོགས་གཞོན་གཙོས་པའི་སྤྱི་འཐུས་ ༢༠ ཙམ་ཉིན་དྲུག་རིང་། ཆབ་སྲིད་ཐབས་བྱུས་ཐོག་སྤྱི་འཐུས་ནང་ཁུལ་ལྷན་ཚོགས་ཤིག་ཚོགས་ཡོད་པ་རེད། ཐེངས་འདིའི་ཚོགས་འདུའི་ཉིན་དང་པོར་ཚོགས་ཞུགས་པ་དག་གིས་ཐོ་འགོད་དང་། ཉིན་གཉིས་པར་རྒྱ་གར་དང་རྒྱ་ནག་གི་འབྲེལ་བ་དང་། ད་ལྟའི་ཨེ་ཤ་ཡའི་ཆབ་སྲིད་གནས་སྟངས་འོག་གི་བོད་ཀྱི་གནད་དོན། ཨེ་ཤ་ཡའི་ནང་ང་ཚོའི་སྟོབས་ཤུགས་དང་ཞན་ཆར་ཞིབ་འཇུག ད་ལྟའི་རྒྱ་དཀར་ནག་གི་འབྲེལ་བའི་གནས་བབ་འོག ང་ཚོར་ཐབས་བྱུས་ཅི་དགོས། དེ་བཞིན། ཨེ་ཤ་ཡའི་ནང་བོད་དོན་རྒྱབ་སྐྱོར་འཚོལ་ཐབས། ང་ཚོས་བེད་སྤྱོད་ཐུབ་པའི་ཨེ་ཤ་ཡའི་སྡིངས་ཆ་ཆེ་ཁག་ངོས་འཛིན་བཅས་ལ་བགྲོ་གླེང་གནང་ཡོད།\nཉིན་གསུམ་པར། སྤྱི་འཐུས་ཚོགས་གཞོན་རྒྱ་རི་སྒྲོལ་མ་མཆོག་དང་སྤྱི་འཐུས་འབའ་པ་སྐལ་བཟང་རྒྱལ་མཚན། བློ་བཟང་སེང་གེ་བཅས་ནས་རྒྱ་ནག་གི་མགོ་ཁྲིད་ཚོའི་བསམ་བློའི་འཁྱེར་སོ་དང་། རྒྱལ་སྤྱི་དང་ལྷག་པར་བོད་ནང་རྒྱ་ནག་གིས་འཛིན་པའི་སྲིད་བྱུས་སྐོར། བོད་པ་དང་རྒྱ་ནག་གི་སྟོབས་ཤུགས་དང་ཞན་ཆར་ཞིབ་འཇུག རྒྱལ་སྤྱིའི་ནང་ང་ཚོའི་མཐུན་ཕྱོགས་ཁག་སུ་ཡིན་དང་། དེ་དག་ལ་འབྲེལ་བ་དམ་ཟབ་གཏོང་ཕྱོགས། རྒྱ་ནག་གི་ཤེས་ལྡན་མི་སྣ་དང་། མི་དམངས་ལ་འབྲེལ་ལམ་དམ་ཟབ་གཏོང་ཕྱོགས། རྒྱ་ནག་དང་ཕྱོགས་འགལ་གྱི་ནུས་ཤུགས་ཁག་ལ་འབྲེལ་ལམ་བྱས་ན། དགེ་སྐྱོན་གང་འབྱུང་བཅས་ལ་གསུང་བཤད་དང་བགྲོ་གླེང་གནང་ཡོད།\nཉིན་བཞི་བར་ཚོགས་གཙོ་སྤེན་པ་ཚེ་རིང་མཆོག་དང་ཚོགས་གཞོན་རྒྱ་རི་སྒྲོལ་མ། དེ་བཞིན། ཧོང་ཀོང་ནས་ཕེབས་པའི་ཁྲིམས་ལུགས་སློབ་དཔོན་ཆེན་མོ་མེ་ཁུལ་ཌེ་བེ་སི། བློ་བཟང་སེང་གེ་བཅས་ཀྱི་ལམ་སྟོན་འོག རྒྱལ་ཁབ་ཁག་གི་གཞུང་དང་གྲོས་ཚོགས་བཅས་ནས་བོད་དོན་རྒྱབ་སྐྱོར་ཐོབ་ཐབས་དང་། རྒྱལ་སྤྱིའི་འགྲོ་བ་མིའི་ཐོབ་ཐང་སྒྲིག་འཛུགས་ཁག་དང་མཁས་པའི་སྒྲིག་འཛུགས་ཁག་ཏུ་ལས་དོན་བྱེད་ཕྱོགས། རྒྱལ་སྤྱིའི་རྒྱལ་ཁབ་ཁག་དང་མཉམ་དུ་སྒྲིག་འཛུགས་ཀྱི་སྡིངས་ཆ་འཚོལ་རྒྱུ་བཅས་ལ་གོ་བསྡུར་གནང་ཡོད།\nཉིན་ལྔ་བར་བོད་མི་དམངས་སྤྱི་འཐུས་སྨོན་ལམ་མཐར་ཕྱིན་ལགས་དང་། བཀའ་ཤག་ངེས་མེད་དྲུང་འཕར་བཀྲ་ཤིས་རྒྱ་མཚོ། འགྲོ་བ་མིའི་ཐོབ་ཐང་གི་འགན་འཛིན་ལས་རོགས་འཇམ་དཔལ་སྨོན་ལམ་ལགས་བཅས་ཀྱི་ལམ་སྟོན་འོག ད་བར་ང་ཚོའི་འཐབ་རྩོད་ལ་གྲུབ་འབྲས་ཐོན་པ་དང་མ་ཐོན་པ་ཁག་ལ་ཞིབ་འཇུག་དང་། བོད་ཕྱི་ནང་གི་འབྲེལ་ལམ་ཡར་རྒྱས་གཏོང་ཐབས། བོད་ནང་དུ་ཤེས་ཡོན་ཡར་རྒྱས་གཏོང་ཐབས་ཀྱི་ལས་འཆར་དང་འབྲེལ་བའི་མཐུན་འགྱུར་ཞུ་ཐབས་སྐོར། རྒྱ་ནག་གིས་བོད་ཐོག་ལ་འཛིན་པའི་ནོར་འཁྲུལ་ཅན་གྱི་སྲིད་བྱུས་ཁག་ལ་གདོང་ལེན་བྱ་ཕྱོགས་བཅས་ལ་བགྲོ་གླེང་གོ་བསྡུར་གནང་ཡོད།\nཁ་སང་ཕྱི་ཚེས་ ༡༦ ཉིན་ཚོགས་འདུའི་ཉིན་མཐའ་མ་ཆགས་ཡོད་སྟབས། ཚོགས་ཆུང་ཁག་གི་སྙན་ཐོར་ཞིབ་འཇུག་དང་། དེ་ལ་བསྐྱར་དུ་བགྲོ་གླེང་དཔྱད་བསྡུར་གནང་ཡོད། དེ་མིན་ཐེངས་འདིའི་ལྷན་ཚོགས་སྟེང་། བོད་གཞུང་ཕྱི་དྲིལ་ལས་ཁུངས་ཀྱི་དྲུང་ཆེ་ཐུབ་བསྟན་བསམ་འཕེལ་མཆོག་གིས་གསར་འགྱུར་བརྒྱུད་ལམ་ཁག་གི་གནས་སྟངས་ངོ་སྤྲོད་བཅས་ཀྱང་གནང་སོང་། ང་རང་གི་བསམ་པར་ཐེངས་འདིའི་སྤྱི་འཐུས་ནང་ཁུལ་ལྷན་ཚོགས་དེ་ཧ་ཅང་ཕན་ཐོགས་པོ་བྱུང་སོང་དྲན་ཡོད། མ་འོངས་པར་ཡང་འདི་ལྟ་བའི་ཟབ་སྦྱོང་ངམ། བགྲོ་གླེང་གི་སྡིངས་ཆ་བསྐྲུན་ཏེ་གནད་དོན་བྱེ་བྲག་པའི་ཐོག་བསྐྱར་ཞིབ་དང་། བགྲོ་གླེང་གོ་བསྡུར་གནང་ཐུབ་ན་ཡག་པོ་འདུག ཅེས་ངོ་སྤྲོད་གནང་སོང་།\nཚེས་༡༧ཉིན་ཨ་རིས་གསེར་གྱི་གཟེངས་རྟགས་ཕུལ་བའི་དུས་སྟོན་བགྲོ་གླེང་དུ་་མདོ་སྨད་སྤྱི་འཐུས་གསེར་རྟ་ཚུལ་ཁྲིམས་འོད་ཟེར་མཆོག་ལ་ཡིག་ནོར་མང་པོ་ཅན་གྱི་འབྲེལ་མེད་སྐྱོན་བརྗོད་འདྲ་མིན་བྱེད་པོ་དྲ་དཔོན་ཟེར་བ་དེས་དེ་རིང་འདིར་ཡིག་སྐྱོན་ཧ་ཅང་ཉུང་བའི་བསམ་ཚུལ་བྲིས་འདུག་པ་དང། དེ་ཙམ་མ་ཟད་ཟབ་སྦྱོང་སྐབས་ཀྱི་གནས་ཚུལ་ཡང་ཤེས་ཁོས་ཤེས་འདུག་ན་ན་ད་ནི་རྩོམ་ཡིག་དག་མ་དག་འདྲ་མིན་བྲིས་ཏེ། སྤྱི་ཚོགས་དཀྲུག་ཤིང་བྱེད་མཁན་མི་འདི་སུ་ཡིན་ས་རེད་དམ།\nབཅར་འདྲི་གནང་ས་དེ་ཟབ་སྦྱོང་གོ་སྒྲིག་བྱེད་མཁན་སྤྱི་འཐུས་ཆོས་སྐྱོང་དབང་ཕྱུག་དང་ཡང་ན། སྤྱི་འཐུས་ཚོགས་གཙོ་རྣམ་པ་གཉིས་ཀྱི་གང་རུང་ལ་མི་འདྲི་བར། བཙལ་བཙལ་ནས་གསེར་རྟ་ཚུལ་ཁྲིམས་འོད་ཟེར་ལ་འདྲི་དགོས་དོན་གང་ཡིན་ནམ།\nསྤྱི་འཐུས་ཚོས་ལྷག་བསམ་རྣམ་དག་གིས་གྲོས་བསྡུར་གནང་ཡོད་ན་ཕན་ངེས་ཡིན་པ་བཤད་མི་དགོས་ལ། འོན་ཀྱང་སྤྱི་འཐུས་ནང་ཁུལ་ལྷན་ཚོགས་དེ་ལ་འགྲོ་གྲོན་ཧ་ཅང་ཆེན་པོ་གཏོང་གི་ཡོད་པ་ཤེས་རྟོགས་ཡོད་པས། འགྲོ་གྲོན་ཐོག་ལ་བསྲི་ཚགས་ཕྲན་བུ་གནང་ནས། NEDཞེས་པའི་སྦྱིན་བདག་གི་དངུལ་ལྷག་དེ་ག་བསྒྱུར་གནང་སྟེ། བོད་དོན་ལས་འགུལ་གཞན་ལ་བཏང་ཐུབ་ན་དགེ་མཚན་ཤིན་ཏུ་ཆེ། དེ་མིན་སྤྱི་འཐུས་རྣམས་མགྲོན་ཁང་རྫིག་པོར་ཉིན་མཚན་བསྟུད་མ་དྲུག་ཙམ་བཞུགས་ནས་དམིགས་བསལ་གྲུབ་འབྲས་ཐོན་པ་དང་། མ་བཞུགས་ནས་གྲུབ་འབྲས་མི་ཐོན་པར་ཁྱད་ཨེ་ཡོད་སྙམ།\nཉིན་ལྔའི་རིང་སྤྱི་འཐུས་ནང་ཁུལ་ལྷན་ཚོགས་བསྡུས་ཏེ། ཆེད་ལས་མཁས་པ་དང་སློབ་སྟོན་པ་གདན་ཞུས་ཀྱིས་རྒྱ་གར་དང་རྒྱ་ནག་གི་འབྲེལ་བ་དང་། ད་ལྟའི་ཨེ་ཤ་ཡའི་ཆབ་སྲིད་གནས་སྟངས་འོག་བོད་ཀྱི་གནད་དོན། དེ་བཞིན། རྒྱ་ནག་གི་མགོ་ཁྲིད་ཚོའི་བསམ་བློའི་འཁྱེར་སོ་དང་། རྒྱ་ནག་གི་ཤེས་ལྡན་མི་སྣ་དང་མི་དམངས་ལ་འབྲེལ་ལམ་ཟབ་ཏུ་གཏོང་ཕྱོགས། བོད་ཕྱི་ནང་གི་འབྲེལ་ལམ་ཡར་རྒྱས་གཏོང་ཐབས་བཅས་ལ་དཔྱད་བསྡུར་གནང་ཡོད་པ་ལས། རྒྱ་གར་གྱི་ཤེས་ཡོན་མི་སྣ་དང་ཡུལ་མི་སྐྱུས་མ་སོགས་དང་འབྲེལ་བ་དམ་གཟབ་ཀྱིས་ལས་འགུལ་འདྲ་མིན་བརྩམ་དགོས་པ་སོགས་དེ་ཙམ་གལ་གནད་ཆེན་པོས་གསུངས་མེད་པ་ནི་ཡ་མཚན་རེད། ད་ལམ་རྒྱ་དཀར་ནག་གཉིས་ཀྱི་འབྲེལ་བ་ཇེ་ཞན་ཏུ་འགྲོ་བཞིན་ཡོད་པ་དང་རྒྱ་ནག་གིས་རྒྱ་གར་ལ་མཐོང་ཆུང་དང་གཉའ་བཅོས་གཏོང་པ་དེས་རྒྱ་གར་མི་མང་ལ་ཕོག་བཏུག་ཆེས་ཆེར་བཏང་ཡོད་པས་དེ་ནི་ང་ཚོར་མཚོན་ན་གོ་སྐབས་ཤིག་རེད་སྙམ། ཁ་སྔོན་ངའི་གྲོགས་པོ་རྒྱ་གར་འཁྲིམས་རྩོད་པ་ཞིག་གིས་ཀྱང་ཡང་མཚན་པའི་ངང་ང་ལ་འདིའི་སྐོར་དྲི་བ་ཞིག་ཀྱང་དྲིས་སོང་།\nཧོང་ཀོང་ནས་ཕེབས་པའི་ཁྲིམས་ལུགས་སློབ་དཔོན་ཆེན་མོ་མེ་ཁེལ་ཌེ་བེ་སི་ Michael. Davis མཆོག་དང་ཨ་རེའི་ནས་ཕེབས་པའི་ཁྲིམས་ལུགས་མཁས་དབང་ བློ་བཟང་སེངྒེ་རྣམས་གཉིས་ཅེས་འབྲི་ན་དངོས་ཡོད་དང་མཐུན་ལ་གོ་དོན་ཡོད་པ་ཞིག་མཐོང\nབཙན་བྱོལ་བ་ཚོས་ཕྱོགས་སོ་སོའི་་ལས་སྣེ་བ་རྣམས་ནས་འཆམ་མཐུན་སྤྱི་ཚོགས་དང་དམངས་གཙོས་གནས་བབས་ལ་སེམས་ཁུར་དགོས་པ་མ་ཟང། ཁྱེད་ཚོས་འདི་ནས་མདོ་ཤོར་ཡོང་དུས་བོད་ནང་གི་གནས་སྟངས་ནི་གང་འདྲ་ཞིག་ཆགས་ཡོང་ངམ། མ་འོང་པའི་མི་རབས་ཚོས་སུ་ལ་མིག་ལྟོས་བྱེད་དགོས་སམ།\nཐེངས་འདིའི་གདན་ཞུའི་སྐུ་མགྲོན་ལ་བསེ་ཚང་བློ་བཟང་དཔལ་ལྡན་དང་དོར་ཞི་གདོང་དྲུག་སྙེམས་བློ། བརྩོན་འགྲུས་གྲགས་པ། མཁན་པོ་ཚུལ་ཁྲིམས་བློ་གྲོས། རྨེ་སྤྲུལ་བསྟན་འཛིན་རྒྱལ་མཚོ་སོགས་བོད་ཀྱི་མཁས་དབང་ཉི་ཤུ་ལྷག་དང་ཞིང་ཆེན་སྲིད་གྲོས་ཀྱི་ཀྲུའུ་ཞི་པད་མ། ཞིང་ཆེན་དམངས་ཆེན་གྱི་གཡང་མོ་རྒྱལ། བོད་རིགས་ཞིབ་འཇུག་ཚོགས་པའི་སྐལ་བཟང་རྡོ་རྗེ། ཞིང་ཆེན་སློབ་གསོ་ཐིན་གྱི་མཐའ་བཀྲ་ཤིས། ཞིང་ཆེན་རིག་གནས་ཐིན་གྱི་ཚེ་རིང་ཐར། ཞིང་ཆེན་སྤྱི་བདེ་ཅུའུ་ཡི་དཀོན་མཆོག་སོགས་མགོ་ཁྲིད་རིམ་པ་དང་ད་དུང་ཕྱོགས་སོ་སོའི་ཞིབ་འཇུག་སློབ་མ་དང་ལས་ཁུངས་སོ་སོའི་འཐུས་ཚབ་མི་སྣ་སོགས་གདན་ཞུའི་སྐུ་མགྲོན་སུམ་བརྒྱ་ལྷག་གིས་གྲུབ།\nཐེངས་འདིའི་ཚོགས་ཆེན་གྱི་སྟེང་དུ་བསེ་ཚང་བློ་བཟང་དཔལ་ལྡན་དང་དོར་ཞི་གདོང་དྲུག་སྙེམས་བློ། མཁན་པོ་ཚུལ་ཁྲིམས་བློ་གྲོས་གསུམ་ལ་ཕུལ་བྱུང་མཁས་དབང་བྱ་དགའ་དང༌། དགེ་བཤེས་བློ་བཟང་ལུང་རྟོགས་རྒྱལ་མཚོ་དང་ར་རྒྱ་ཤེས་རིག་ནོར་བུའི་སློབ་གླིང་གི་སློབ་གཙོ་འཇིག་མེད་རྒྱལ་མཚན་སོགས་མི་བདུན་ལ་ཕུལ་བྱུང་སློབ་གསོའི་བྱ་དགའ། རྨེ་སྤྲུལ་བསྟན་འཛིན་རྒྱ་མཚོ་དང་ལྡོང་ཡོན་ཏན་རྒྱལ་མཚོ་སོགས་མི་དྲུག་ལ་ཕུལ་བྱུང་རྩོམ་རིག་བྱ་དགའ་བཅས་ཁྱོན་མི་བཅུ་དྲུག་ལ་ཐེངས་འདིའི་གཞུང་བརྒྱའི་བགྲོ་གླེང་རྟགས་མའི་བྱ་དགའ་ཐོབ།\nཐེངས་འདིའི་ཚོགས་ཆེན་གྱི་ནང་དོན་གཙོ་བོ་ནི་ཚན་རིག་སྲིད་ཇུས་དང་མཐུན་པའི་སྒོ་ནས་བརྗོད་བྱ་བོད་ཀྱི་རིག་གནས་དང་ཕན་བདེ་སྤྱི་ཚོགས། བརྗོད་བྱེད་བོད་སྐད་ཡིག་གི་ལམ་ནས་སྤེལ་ཏེ། སྤྱི་ཚོགས་བདེ་འཇགས། མི་རིགས་མཐུན་སྒྲིལ། རིག་གནས་དར་སྤེལ། སློབ་གསོ་གོང་སྤེལ། འཛམ་གླིང་ཞི་བདེ་བཅས་ལ་ནུས་བ་ཅུང་ཙམ་འདོན་རྒྱུ་དེ་རེད།\nབོད་ཀྱི་སྤྱི་འཐུས་རྣམ་པ་ཚོ། རྡོག་རྩ་གཅིག་སྒྲིལ་བྱེད་རོགས། རྡོག་རྩ་གཅིག་སྒྲིལ་བྱེད་རོགས།\nསྤྱི་འཐུས་ཚོས་བསྟན་པ་ཆབ་སྲིད་ཀྱི་ཆེད་དུ་འདི་ལྟ་བུའི་སེམས་ཁུར་ཡོད་པར་སྙིང་ཐག་པ་ནས་དགའ་བསུ་ཞུ། ལས་དོན་ཡང་ཕྱོགས་ཞེན་འཇིགས་སུ་རུང་བ་དེ་བཞག་ནས། བོད་ཀྱི་སྤྱི་དོན་ཚེ་སྲོག་ལས་ཀྱང་གལ་ཆེན་དུ་བརྩིས་ཏེ་ལྟ་སྐྱོང་ལེགས་པོ་ཞིག་ཡོད་མཁན་དག་གིས་རྒྱུན་སྐྱོང་དང་མེད་མཁན་དག་ནས་དེ་དག་ཤེས་རྒྱུར་སེམས་གཏིང་ནས་འབོད་སྐུལ་ཡོད། ང་ཚོས་དུས་འགྱངས་བྱེད་མི་རུང་སྤྱི་འཐུས་ཚོ། རྙོག་གླེང་ཞོག་ལ་བོད་གངས་ཅན་པའི་སྤྱི་དོན་སྒྲུབ་པར་ཕེབས་ཤོག ནང་ཁུལ་ཕྱོགས་རིས་བྱས་ནས་འགྲ་དགའ་གཉེན་སྡུག་བྱེད་མི་ཉན། བསམ་ཕྱོགས་མི་མཐུན་པ་རེ་ཟུང་ཡོང་མི་སྲིད་པ་མིན། དེ་ཙམ་གྱིས་སྐྱོན་ཆེན་པོ་ཡོང་གི་མ་རེད། འོན་ཀྱང་བསམ་ཤེས་མེད་པར་མུ་མཐུད་དེ་གཏམ་ཁ་ལྕེ་བདེ་མདོགས་བྱས་ན། འཇུག་འབྲས་གངས་ཅན་པ་སྤྱིའི་གྱོང་གུད་ཡིན་པ་འབྲེལ་ཡོད་སྤྱི་འཐུས་ཚང་མས་བསམ་ཤེས་གནང་རོགས་སྐུ་མཁྱེན།\nསེམས་གཏིང་ནས་བཀའ་དྲིན་དང་རྗེས་སུ་ཡི་རངས་ཞུ། རྙོག་དྲ་ཆེན་པོ་ཆུང་ངུར་བཏང་ནས། ཆུང་ངུ་མེད་པའི་བཟོ་བའི་ཐོག་ནས། བོད་མི་རིགས་འདིའི་ཆེད་དུ་མཐུན་སྒྲིལ་རྡོག་རྩ་གཅིག་ཏུ་སྒྲིལ་ནས་འབད་པ་གནང་རོགས། ཨ་མདོ་ཁམས་པ་དབུས་གཙང་ཟེར་ནས་ཕན་ཚུན་ལ་ངན་དང་མཚང་བྲུས་བསྡད་ན་སུ་ཡང་དགའ་གི་མ་རེད། སོ་སོའི་ཆོལ་ཁར་ཞེན་ཁོག་མེད་སུ་ཡང་ཡོད་མ་རེད། དེ་ཡོད་དགོས་པ་ཞིག་ཀྱང་རེད། ཁྱིམ་ཚང་གི་ཞེན་ཁོག་ནས་གྲོང་པའི་ཞེན་ཁོག གྲོང་པའི་ཞེན་ཁོག་ནས་ཆོལ་ཁའི་ཞེན་ཁོག ཆོལ་ཁ་ནས་རྒྱལ་ཁབ་ཀྱི་ཞེན་ཁོག འདི་དག་ཐམས་ཅད་ཀྱི་མི་ཞིག་གི་འཚོ་བའི་བརྒྱུད་རིམ་རེད། དེ་རིང་འདི་ལྟར་ལས་ཀ་འགོ་འཛུགས་ཀྱིས་འདུ་འཛོམས་གནང་བར་བཀྲ་ཤིས་བདེ་ལེགས་ཡོད། ཁྱེད་རྣམ་པ་ཚོར་གསོལ་སྟོན་ཞིག་གྲྭ་སྒྲིག་བྱེད་རྒྱུ་ཡིན། ཡིན་ན་ཡང་ད་ལྟ་ལམ་སེང་གོ་སྒྲིག་ཞུ་ཐུབ་ས་མ་རེད།\nསེམས་པ་སེམས་པར་ཡིན་པར་འཁྲུལ་མི་རང་། སེམས་པ་དེ་ཡང་བོད་སེམས་ཡིན་པ་གཏན་ནས་བརྗེད་མི་ཉན། ལས་དོན་དེ་ཡང་རང་དོན་མིན་པ་ཤེས་དགོས། རང་དོན་མིན་པའི་སྤྱི་དོན་དེ་ཡང་རང་གི་ཚེ་སྲོག་ལས་ཀྱང་གལ་ཆེན་དུ་ལྟ་སྐྱོང་ལེགས་པོ་ཞིག་ཡོད་མཁན་དག་གིས་རྒྱུན་སྐྱོང་དང་མེད་མཁན་དག་ནས་དེ་དག་ཤེས་རྒྱུར་སེམས་གཏིང་ནས་འབོད་སྐུལ་ཡོད། ང་ཚོ་གཅིག་ཡིན། བོད་པ་ཡིན། བོད་དོན་སྒྲུབ་པ་ལ་ནང་ཁུལ་ཕྱོགས་རིས་གཏན་ནས་བྱེད་མི་ཉན། བསམ་ཕྱོགས་མི་མཐུན་པ་རེ་ཟུང་ཡོང་མི་སྲིད་པ་མིན། དེ་ཙམ་གྱིས་སྐྱོན་ཆེན་པོ་ཡོང་གི་མ་རེད།